vaccination Archives - RashtraDeepika\nവാക്‌സിന് സ്റ്റോക്കുള്ളത് 14 ലക്ഷം,പക്ഷെ എടുക്കാനാളില്ല ! കോവിഡ് കണക്കുകള് കുറഞ്ഞത് സ്രവ പരിശോധന കുറഞ്ഞതു കൊണ്ടു മാത്രം; കേരളത്തിന് അത്രകണ്ട് ആശ്വസിക്കാനുള്ള വകയില്ല…\nഒരു സമയത്ത് സംസ്ഥാനത്ത് വാക്‌സിന് ക്ഷാമം നേരിട്ടുവെങ്കില് ഇപ്പോള് നേരിടുന്നത് വാക്‌സിന് എടുക്കാനുള്ള ആളുകളുടെ ക്ഷാമമാണ്. 14 ലക്ഷത്തിലധികം ഡോസ് വാക്സീന് സ്റ്റോക്ക് ഉണ്ടായിട്ടും ചൊവ്വാഴ്ച നല്‍കാനായത് 1.14 ലക്ഷം ഡോസ് മാത്രം. ആദ്യ ഡോസും രണ്ടാം ഡോസും ചേര്‍ത്ത് സ്വകാര്യ ആശുപത്രികള് ഉള്‍പ്പെടെ നല്‍കിയ കണക്കാണിത്. ഓണ്‍ലൈനിലും ഇപ്പോള് അധികമാരും ബുക്ക് ചെയ്യുന്നില്ല. ആദ്യ ഡോസിലെ 100 ശതമാനം പൂര്‍ത്തീകരിക്കല് സെപ്റ്റംബറോടെ നടപ്പാക്കാനായിരുന്നു സര്‍ക്കാര് ലക്ഷ്യമിട്ടിരുന്നത്. എന്നാല് കോവിഡ് കണക്കുകള് കുറഞ്ഞതോടെ ഇനി വാക്‌സിന് സ്വീകരിക്കേണ്ടതില്ലെന്ന നിലപാട് ഒരു വിഭാഗം ആളുകള് സ്വീകരിക്കുന്നത് സര്‍ക്കാരിന് തിരിച്ചടിയാവുകയാണ്. ഇപ്പോഴും കോവിഡ് വ്യാപനം കേരളത്തില് രൂക്ഷമാണ്. 12ന് മുകളിലാണ് ടെസ്റ്റ് പോസിറ്റിവിറ്റി നിരക്ക്. ആളുകള് വാക്സിന് എടുക്കാത്തത് പ്രതിരോധത്തിനും പ്രശ്നമാകും. സംസ്ഥാനത്ത് 18നു മുകളില് പ്രായമുള്ള 92% പേരും ആദ്യഡോസ് സ്വീകരിച്ചിട്ടുണ്ട്. 90% പേര്‍ക്കും ലഭിച്ചതു കോവിഷീല്‍ഡ് ആണ്.…\nഇതുവരെ കോവിഡ് വരാത്തവര് സൂക്ഷിക്കണം ! പുതിയ പഠനത്തില് പറയുന്നതിങ്ങനെ…\nകോവിഡിനെ അതിജീവിച്ചവരില് രോഗം വീണ്ടും വരാനുള്ള സാധ്യത വളരെ കുറവെന്ന് പഠനം. രോഗം ഭേദമായശേഷം ഉണ്ടാകുന്ന സ്വാഭാവിക രോഗപ്രതിരോധശേഷി ദീര്‍ഘനാള് നീണ്ടുനില്‍ക്കുമെന്നാണ് കോവിഡ് വന്നുപോയ ആയിരത്തിലധികം ആളുകളില് നടത്തിയ പഠനം പറയുന്നത്. ഒമ്പതു മാസം നീണ്ടു നിന്ന പഠനത്തില് 1081 പേരാണ് പങ്കെടുത്തത്. ഇതില് 13 പേര് മാത്രമാണ് വീണ്ടും കോവിഡ് പോസിറ്റീവായത്. അതായത് കോവിഡ് മുക്തരില് വീണ്ടും രോഗം വരാന് 1.2 ശതമാനം മാത്രമാണ് സാധ്യതയെന്നാണ് പഠനത്തില് കണ്ടെത്തിയത്. അതേസമയം 13 പേരിലും നേരിയ തോതില് മാത്രമാണ് രണ്ടാം പ്രാവശ്യം വൈറസ് ബാധ ഉണ്ടായതെന്നും പഠനം വിശദീകരിച്ചു. അതുകൊണ്ടുതന്നെ കോവിഡ് ഇനിയും ബാധിച്ചിട്ടില്ലാത്ത ആളുകള്‍ക്ക് വാക്സിന് ഉറപ്പാക്കുന്നതുവഴി ആര്‍ജിത പ്രതിരോധശേഷിയിലേക്ക് വളരെപെട്ടെന്ന് എത്താമെന്ന് പഠനം പറയുന്നു. കോവിഡ് വീണ്ടും വരാനുള്ള സാധ്യത അപൂര്‍വ്വമായതിനാല് തന്നെ വാക്സിനേഷന് പ്രക്രിയയിലെ അവസാനവിഭാഗമായി രോഗം വന്നവരെ കണക്കാക്കിയാല് മതിയെന്നാണ് പഠനത്തിന്…\nAll News, Today’S Specialcovid, vaccinationLeaveacomment\nകൈയ്യടിക്കെടാ ! കൂളായി വാക്‌സിനെടുത്ത് അനശ്വര രാജന്;വീഡിയോ വൈറലാകുന്നു…\nകോവിഡിനെതിരേ വാക്‌സിനേഷന് രാജ്യത്ത് പുരോഗമിക്കുകയാണ്. വാക്‌സിനെടുക്കുന്ന പലരും വെപ്രാളം പ്രകടിപ്പിക്കുമ്പോള് വളരെ കൂളായി വാക്‌സിനെടുത്ത് കൈയ്യടി നേടുകയാണ് നടി അനശ്വര രാജന്. അനശ്വര വാക്‌സിനെടുക്കുന്നതിന്റെ വീഡിയോ ഇപ്പോള് വൈറലാണ്.യാതൊരു പേടിയും കൂടാതെ കൂളായാണ് അനശ്വരയുടെ ഇരിപ്പ്. കുത്തിവയ്ക്കുന്ന സമയത്ത് പലരും ഇവിടെ കരച്ചിലും ബഹളവുമാണെന്നും അങ്ങനെയുള്ളവര് അനശ്വരയെ കണ്ട് പഠിക്കണമെന്നും ചിലര് കമന്റ് ബോക്‌സില് പറയുന്നു. കുറച്ച് വേദനയെങ്കിലും ആ മുഖത്ത് കാണിച്ചുകൂടെയെന്നാണ് മറ്റ് ചിലരുടെ ചോദ്യം. മരുന്ന് കുത്തിവയ്ക്കുന്ന നഴ്‌സ്, മാര്‍ഗനിര്‍ദേശങ്ങള് നല്‍കുന്നതും വീഡിയോയില് കേള്‍ക്കാം. ഉദാഹരണം സുജാത എന്ന ചിത്രത്തിലൂടെ വെള്ളിത്തിരയിലെത്തിയ അനശ്വരയെ മലയാളത്തിന്റെ പ്രിയങ്കരിയാക്കിയത് തണ്ണീര്‍മത്തന് ദിനങ്ങള് എന്ന സിനിമയായിരുന്നു. ആദ്യരാത്രി, വാങ്ക്, അവിയല് എന്നീ ചിത്രങ്ങളിലും ശ്രദ്ധേയ വേഷങ്ങള് ചെയ്തു.\nAll News, Today’S Specialanaswara rajan, vaccinationLeaveacomment\nസ്വകാര്യ ആശുപത്രികള് വാങ്ങിയത് 1.29 കോടി ഡോസ് വാക്‌സിന് ! എന്നാല് ഉപയോഗിച്ചത് വെറും 22 ലക്ഷവും; ഇതിന്റെ കാരണം ഇങ്ങനെ…\nരാജ്യത്ത് കോവിഡ് വാക്‌സിന് ക്ഷാമം നേരിടുമ്പോഴും സ്വകാര്യ ആശുപത്രികളില് വാക്‌സിനേഷന്റെ തോത് നന്നേ കുറവെന്ന് റിപ്പോര്‍ട്ട്. കഴിഞ്ഞ മാസം വെറും 17 ശതമാനം ഡോസ് മാത്രമാണ് സ്വകാര്യ ആശുപത്രികളില് വിതരണം ചെയ്യപ്പെട്ടതെന്ന് സര്‍ക്കാര് രേഖകള് വ്യക്തമാക്കുന്നു. സ്വകാര്യ ആശുപത്രികളില് വലിയ അളവില് വാക്സിനുകള് ഉപയോഗിക്കാതെയുണ്ടെന്നും രേഖ വ്യക്തമാക്കുന്നു. ജൂണ് നാലിന് കേന്ദ്ര ആരോഗ്യമന്ത്രാലയം പുറത്തിറക്കിയ പത്രക്കുറിപ്പ് അനുസരിച്ച് മേയ് മാസത്തില് 7.4 കോടി ഡോസ് കോവിഡ് വാക്സിനാണ് രാജ്യത്ത് ലഭ്യമാക്കിയിരുന്നത്. ഇതില് 1.85 കോടി ഡോസ് സ്വകാര്യ ആശുപത്രികള്‍ക്കായാണ് മാറ്റിവെച്ചിരുന്നത്. രാജ്യത്തെമ്പാടുമുള്ള സ്വകാര്യ ആശുപത്രികള് ഇതില്‍നിന്ന് 1.29 കോടി ഡോസ് വാക്സിന് വാങ്ങി. എന്നാല് വെറും 22 ലക്ഷം ഡോസ് മാത്രമാണ് ഉപയോഗിച്ചതെന്ന് സര്‍ക്കാര് കണക്കുകള് പറയുന്നു. അതായത് 17 ശതമാനം ഡോസുകള്. വാക്സിന് എടുക്കാനുള്ള വിമുഖത, ഉയര്‍ന്ന നിരക്ക് ഈടാക്കുന്നത് തുടങ്ങിയവയാകാം സ്വകാര്യ ആശുപത്രികളില്‍നിന്ന് ജനങ്ങള്…\nAll News, Top Newsprivate hospital, vaccinationLeaveacomment\nകോവിന് പോര്‍ട്ടലിലെ സ്‌പോട്ട് തിരച്ചിലിന് ആപ്പുകളും സജീവം ! കോവിന് പോര്‍ട്ടലില് സ്ലോട്ട് എപ്പോള് അപ്‌ഡേറ്റ് ചെയ്യും എന്ന് ഈ ആപ്പ് പറഞ്ഞു തരും…\nകോവിഡ് വാക്‌സിനേഷന് കേരളത്തില് കാര്യക്ഷമമായി നടക്കുന്നില്ലെന്ന ആക്ഷേപം ഇപ്പോള് ഉയരുന്നുണ്ട്. ഡാറ്റ വിശകലനം ചെയ്യുന്നതിന് പല ആപ്പുകള് ലഭ്യമാണ്. ഈ ആപ്പുകളിലെ വിശകലനമാണ് ഇത്തരമൊരു സന്ദേശം നല്‍കുന്നത്. കോവിന് പോര്‍ട്ടലില് വാക്‌സിന് ബുക്ക് ചെയ്യുന്നത് ഒരു ഭാഗ്യപരീക്ഷണമാണ്. ആശുപത്രികള് ബുക്കിങ് സ്ലോട്ടുകള് അപ്ഡേറ്റ് ചെയ്യുന്നത് എപ്പോഴെന്ന് അറിയാത്തതാണ് ഇതിന് കാരണം. അതിനാല് തന്നെ വാക്സിന് വേണ്ടവര് ഈ വിവരം തിരിച്ചറിയാനായി ബദല് ടെക് പ്ലാറ്റ്ഫോമുകളെ വന്‍തോതില് ആശ്രയിക്കുന്നുവെന്ന് കണക്കുകള് വ്യക്തമാക്കുന്നു. ചെന്നൈയില് താമസിക്കുന്ന ഒറ്റപ്പാലം സ്വദേശി ബെര്‍ട്ടി തോമസ് വികസിപ്പിച്ച above45.in, under45.in എന്നീ പ്ലാറ്റ്ഫോമുകള്‍ക്ക് കീഴിലുള്ള 1256 ടെലിഗ്രാം ഗ്രൂപ്പുകള് സബ്സ്‌ക്രൈബ് ചെയ്യുന്നവരുടെ എണ്ണം രാജ്യത്ത് 30.6 ലക്ഷമായി. കേരളത്തില് മാത്രം 1.78 ലക്ഷം പേരാണ് ഇതിന്റെ വരിക്കാര്. 45 വയസ്സിനു താഴെയുള്ള 1.21 ലക്ഷം പേരും 45 വയസ്സിനു മുകളില് 57,024 പേരുമാണുള്ളത്. എല്ലാവരും…\nAll News, Top Newscowin, vaccinationLeaveacomment\nSunday May 16, 2021 Sunday May 16, 2021 Rashtra Deepika\nകോവിഡ് മുക്തര് ആറു മാസത്തിനു ശേഷം മാത്രമേ വാക്‌സീന് സ്വീകരിക്കാവൂ;വിദഗ്ധ സമിതി പറയുന്നതിങ്ങനെ…\nകോവിഡ് ബാധിച്ച ശേഷം രോഗമുക്തി നേടിയവര് ആറു മാസത്തിനു ശേഷമേ വാക്‌സീന് സ്വീകരിക്കാവൂ എന്ന് വിദഗ്ധ സമിതി ശിപാര്‍ശ. പ്ലാസ്മ ചികിത്സയ്ക്ക് വിധേയരായവര് ആശുപത്രിവിട്ട് മൂന്നു മാസത്തിനു ശേഷമേ വാക്‌സീന് സ്വീകരിക്കാവൂ എന്നും ശിപാര്‍ശയില് പറയുന്നു. ഗുരുതരമായ അസുഖങ്ങള് ഉണ്ടായിരുന്നവര് രോഗമുക്തി നേടി 48 ആഴ്ചകള്‍ക്കുള്ളില് വാക്‌സീന് എടുത്താല് മതിയെന്നും വിദഗ്ധ സമിതി നിര്‍ദേശിച്ചു. ഗര്‍ഭിണികള്‍ക്കും മുലയൂട്ടുന്ന അമ്മമാര്‍ക്കും വാക്‌സീന് എടുക്കാമെന്നും വിദഗ്ധ സമിതി ശുപാര്‍ശ ചെയ്തു. ഇക്കാര്യത്തില് ഗര്‍ഭിണികള്‍ക്ക് തീരുമാനമെടുക്കാം. നിലവില് ഇവര് വാക്‌സീന് സ്വീകരിക്കാന് യോഗ്യരായവരുടെ പട്ടികയിലില്ല. ഇതിനു പുറമേ കോവാക്‌സീന്റെ രണ്ടാം ഡോസ് 12-16 ആഴ്ച ദൈര്‍ഘ്യത്തില് സ്വീകരിക്കുന്നതാകും ഉചിതമെന്നും ശിപാര്‍ശയില് പറയുന്നു. നീതി ആയോഗ് അംഗം വി.കെ. പോള് നേതൃത്വം നല്‍കുന്ന നാഷനല് ടെക്‌നിക്കല് അഡൈ്വസറി ഗ്രൂപ് ഓണ് ഇമ്യൂണൈസേഷന്റേതാണ് ശുപാശകള്. ഇവ നാഷനല് എക്‌സപേര്‍ട്ട് ഗ്രൂപ്പ് ഓണ് വാക്‌സീന് അഡ്മിനിസ്‌ട്രേഷന്റെ…\nAll News, Top Newssurvivors, vaccinationLeaveacomment\nകോവിഡിനെതിരേയുള്ള പോരാട്ടത്തില് മുഖ്യമാണ് വാക്‌സിനേഷന്. എന്നാല് ചിലര് വാക്‌സിന് എടുക്കാന് വിമുഖത പ്രകടിപ്പിക്കുന്നുണ്ട്. ഇത്തരക്കാരെ ആകര്‍ഷിക്കാന് പലപ്പോഴും അധികൃതര്‍ക്ക് അടവുമാറ്റേണ്ടി വരാറുണ്ട്. ഇപ്പോഴിതാ വാക്‌സിന് എടുക്കുന്നവര്‍ക്ക് സൗജന്യമായി ബിയര് നല്‍കുമെന്ന് പ്രഖ്യാപിച്ചിരിക്കുകയാണ് ന്യൂജഴ്‌സി ഗവര്‍ണര് ഫില് മര്‍ഫി. വാക്സിന് കൂടുതല് പേരിലേയ്ക്ക് എത്തിക്കുവാന് വേണ്ടിയാണ് ഇദ്ദേഹം അമ്പരപ്പിക്കുന്ന തീരുമാനം കൈകൊണ്ടിരിക്കുന്നത്. മെയ് മാസത്തോടെ വാക്‌സിനേഷന് പൂര്‍ത്തിയാക്കുന്നവര്‍ക്ക് മാത്രമാണ് ഈ ആനുകൂല്യം ലഭിക്കുക. പ്രായപൂര്‍ത്തിയായ 21 വയസ്സിന് മുകളിലുള്ളവര് വാക്‌സിന് എടുത്തുവെന്ന് തെളിയിക്കുന്ന രേഖകള് ഹാജരാക്കിയാല് മാത്രമാണ് ബിയര് ലഭിക്കുക. ഇതിന്റെ ഭാഗമായി ന്യൂ ജഴ്‌സിയിലെ 12 ഓളം ബിയര് പാര്‍ലറുകളെ ഉള്‍പ്പെടുത്തി പദ്ധതി തയ്യാറാക്കിയെന്നും അദ്ദേഹം കൂട്ടിച്ചേര്‍ത്തു. 21 വയസ്സിന് മുകളില് പ്രായമുള്ളവര്‍ക്ക് ഈ ആനൂകൂല്യം ലഭിക്കും. മെയ് മാസത്തില് തന്നെ വാക്‌സിന്റെ ആദ്യ ഡോസ് സ്വീകരിക്കണം,’ മര്‍ഫി പറഞ്ഞു. വാക്‌സിന് സ്വീകരിച്ചുവെന്ന് തെളിയിക്കുന്ന രേഖകളുമായി ബിയര്…\nAll News, Today’S Specialfree beer, vaccinationLeaveacomment\nആര്‍ത്തവത്തിന് അഞ്ചു ദിവസം മുമ്പോ ശേഷമോ കോവിഡ് വാക്‌സിന് സ്വീകരിക്കരുത് ! സോഷ്യല് മീഡിയയിലെ പ്രചരണത്തിനു പിന്നിലുള്ളത്…\nരാജ്യത്ത് കോവിഡിന്റെ രണ്ടാം തരംഗം ആഞ്ഞടിക്കുകയാണ്. എല്ലാവര്‍ക്കും വാക്‌സിന് ലഭ്യമാക്കാനുള്ള ശ്രമത്തിലാണ് കേന്ദ്ര,സംസ്ഥാന സര്‍ക്കാരുകള്. മെയ് ഒന്നു മുതല് രാജ്യത്ത് 18 വയസിനു മുകളിലുള്ളവര്‍ക്കും കോവിഡ് വാക്‌സിന് നല്‍കിത്തുടങ്ങും. എന്നാല് കാര്യങ്ങള് ഗുരുതരമാണെന്നിരിക്കെയും സോഷ്യല് മീഡിയയില് വ്യാജവാര്‍ത്തകള്‍ക്ക് യാതൊരു കുറവും വന്നിട്ടില്ലെന്നതാണ് വാസ്തവം. ആര്‍ത്തവത്തിന് അഞ്ച് ദിവസം മുന്‍പോ ശേഷമോ സ്ത്രീകള് കൊവിഡ്-19 വാക്‌സിന് സ്വീകരിക്കരുതെന്ന പറഞ്ഞു കൊണ്ടുള്ള സന്ദേശം സോഷ്യല് മീഡിയയിലൂടെ വ്യാപകമായി പ്രചരിക്കുകയാണ്. ഈ ദിവസങ്ങളില് സ്ത്രീകള്‍ക്ക് പ്രതിരോധശേഷി കുറയുമെന്നും അതിനാല് വാക്‌സിന് സ്വീകരിക്കരുതെന്നുമാണ് സന്ദേശത്തില് പറയുന്നത്. എന്നാല് ഇത് വ്യാജ പ്രചരണമാണെന്നും ഇത്തരം പ്രചാരണങ്ങളില് വീഴരുതെന്നും ആര്‍ത്തവ തീയ്യതിയും വാക്‌സിനേഷനും തമ്മില് യാതൊരു ബന്ധമില്ലെന്നും വ്യക്തമാക്കുകയാണ് ഡോ. ഷിംന അസീസ്. ഡോ. ഷിംന അസീസിന്റെ കുറിപ്പ്… പിരീഡ്സിന് അഞ്ച് ദിവസം മുന്‍പോ ശേഷമോ കോവിഡ് വാക്സിനേഷന് എടുക്കരുതെന്ന് പുതിയ ‘വാട്ട്സ്ആപ്പ് സര്‍വ്വകലാശാല പഠനങ്ങള്’…\nAll News, Top Newsperiods, vaccinationLeaveacomment


കോട്ടത്തറ ട്രൈബല് ആശുപത്രിയില് കൂടുതല് അത്യാധുനിക സൗകര്യങ്ങള് ഏര്‍പ്പെടുത്തും: മന്ത്രി കെ. രാധാകൃഷ്ണന്\nപാലക്കാട്: അട്ടപ്പാടിയില് അരിവാള് രോഗ ബാധിതര് ഉണ്ടാകുന്ന സാഹചര്യത്തില് കോട്ടത്തറ ട്രൈബല് ആശുപത്രിയില് കൂടുതല് അത്യാധുനിക സൗകര്യങ്ങള് ഏര്‍പ്പെടുത്തുമെന്നും ആദിവാസി വിഭാഗത്തെ സ്വയംപര്യാപ്തരാക്കിയാല് മാത്രമേ അനീമിയ ഉള്‍പ്പെടെയുള്ള രോഗങ്ങള് തടയാന് കഴിയുവെന്നും പട്ടികജാതി-പട്ടികവര്‍ഗ - ദേവസ്വം- പാര്‍ലമെന്ററികാര്യ വകുപ്പ് മന്ത്രി കെ. രാധാകൃഷ്ണന് പറഞ്ഞു. ശിശു മരണം, സിക്കിള് സെല് അനീമിയ എന്നീ രോഗങ്ങളുടെ പശ്ചാത്തലത്തില് അഗളി കിലയില് ചേര്‍ന്ന ജനപ്രതിനിധികളുടെയും ഉദ്യോഗസ്ഥരുടെയും അവലോകന യോഗത്തില് സംസാരിക്കുകയായിരുന്നു മന്ത്രി.\nകോട്ടത്തറ ട്രൈബല് ആശുപത്രിയില് കുട്ടികളുടെ ഐ.സി.യു. ഉള്‍പ്പെടെയുള്ള സൗകര്യങ്ങള് ഏര്‍പ്പെടുത്തും. കുറവുള്ള പാരാമെഡിക്കല് സ്റ്റാഫിന്റെയും നഴ്സുമാരുടെയും ഒഴിവുകള് നികത്തും. ഇതിനുള്ള ചെലവ് ട്രൈബല് ഡിപ്പാര്‍ട്ട്മെന്റ് വഹിക്കും. കോട്ടത്തറ ട്രൈബല് ആശുപത്രിയെ 100 കിടക്കകളുള്ള ആശുപത്രിയായി ഉയര്‍ത്തും. അട്ടപ്പാടിയിലെ പ്രശ്നങ്ങള് രണ്ടുവര്‍ഷത്തിനകം തീര്‍ക്കുന്ന രീതിയിലാണ് സര്‍ക്കാര് പ്രവര്‍ത്തനം നടപ്പാക്കുന്നതെന്നും മന്ത്രി പറഞ്ഞു.\nസിക്കിള്‍സെല് അനീമിയ രോഗത്തിനെതിരെ വ്യാപകമായ ബോധവത്കരണം നടത്തണം. സിക്കിള് സെല് അനീമിയ രോഗത്തിന് ലോകത്തെവിടെയും മരുന്ന് കണ്ടുപിടിക്കാത്തതിനാല് ബോധവത്ക്കരണത്തിലൂടെ മാത്രമെ പ്രതിരോധിക്കാന് കഴിയൂ. കുട്ടികള്‍ക്കുണ്ടാകുന്ന രോഗങ്ങള്‍ക്ക് അടിയന്തരമായി ചികിത്സ ഉറപ്പാക്കണം. ഒരു കുട്ടിക്ക് പോലും ചികിത്സ നിഷേധിക്കപ്പെടുന്ന സാഹചര്യം അട്ടപ്പാടിയില് ഉണ്ടാവരുത്. അട്ടപ്പാടിയുടെ പ്രവര്‍ത്തനങ്ങള് മേല്‍നോട്ടം വഹിക്കുന്നതിന് നോഡല് ഓഫീസറെ നിയമിക്കുമെന്നും മന്ത്രി ഉറപ്പുനല്‍കി. കൂടാതെ, അട്ടപ്പാടിയിലെ പ്രശ്നങ്ങള് നിരീക്ഷിക്കുന്നതിന് മോണിറ്ററിംഗ് സമിതി രൂപീകരിക്കും. ഇവര് മൂന്നുമാസത്തിലൊരിക്കല് യോഗം ചേരും. അട്ടപ്പാടി നേരിടുന്ന പ്രശ്നങ്ങളുടെ സാഹചര്യം കണക്കിലെടുത്ത് അടിയന്തര യോഗം ചേര്‍ന്ന് തീരുമാനങ്ങളെടുക്കാന് സമിതിക്ക് കഴിയുമെന്നും മന്ത്രി പറഞ്ഞു.\nഅട്ടപ്പാടിയിലെ പ്രശ്നങ്ങള് പരിശോധിച്ച് പരിഹരിക്കുന്നതിന് ആവശ്യമായ നടപടികള് സ്വീകരിക്കുന്നതിന് പ്രത്യേക വിദഗ്ധ സംഘത്തെ അട്ടപ്പാടിയിലേക്ക് അയക്കാമെന്ന് ആരോഗ്യ വകുപ്പ് മന്ത്രി ഉറപ്പുനല്‍കിയതായും മന്ത്രി അറിയിച്ചു.\nഓരോ ആദിവാസിയേയും സ്വയം പര്യാപ്തതയിലെത്തിക്കുന്നതിന് മൈക്രോ ലെവല് പ്ലാനിങ്ങ് നടപ്പാക്കാണ് അട്ടപ്പാടിയില് നടപ്പാക്കാന് സര്‍ക്കാര് ലക്ഷ്യമിടുന്നത്. ഇത്തരം സംവിധാനത്തില് ഇടപെടല് നടത്തുന്ന ഓരോ വകുപ്പുകളുടെയും ചുമതല കൂടി വ്യക്തമാക്കും. ഓരോ വകുപ്പും അട്ടപ്പാടിയില് നടപ്പാക്കാന് ഉദ്ദേശിക്കുന്ന കാര്യങ്ങള് ചര്‍ച്ച ചെയ്ത് ഒരു മാസത്തിനകം റിപ്പോര്‍ട്ട് സമര്‍പ്പിക്കണം.\nസഞ്ചരിക്കുന്ന റേഷന് കടകള് ഉള്‍പ്പെടെയുള്ള സേവനങ്ങള് വ്യാപിപ്പിക്കും. ആദിവാസി വിഭാഗത്തിലെ വീടുകളില് റേഷന് എത്തിക്കുന്ന പദ്ധതി ആവിഷ്‌കരിച്ച് നടപ്പാക്കാനാണ് ആലോചന. സാമൂഹ്യ അടുക്കളകള്‍ക്ക് ഉപരി ആദിവാസി വിഭാഗത്തെ സ്വയം ഭക്ഷണം ഉണ്ടാക്കി കഴിക്കുന്നതിലേക്ക് ഉയര്‍ത്തുക എന്നതാണ് ലക്ഷ്യം. ആദിവാസി ഊരുകളില് ആരോഗ്യ വിഭാഗത്തിന്റെ ഒരുസംഘം ഇടയ്ക്കിടെ പരിശോധന നടത്തും. കുടുംബശ്രീയും സപ്ലൈകോയും അടിയന്തരമായി ഓരോ കോടി രൂപ വീതം ഉടന് അട്ടപ്പാടിക്ക് അനുവദിക്കും.\nപഞ്ചായത്തുകള് അവര്‍ക്ക് കീഴിലുള്ള ആദിവാസി ഊരുകളുടെ എണ്ണം, സാമ്പത്തിക സ്ഥിതി ഉള്‍പ്പെടെയുള്ള കണക്കുകള് ശേഖരിച്ച് അവര്‍ക്കുവേണ്ടി പദ്ധതികള് ആവിഷ്‌കരിക്കണം. ആദിവാസി സമൂഹത്തിന് വേണ്ടിയുള്ള പദ്ധതികള് നടപ്പാക്കുന്നതിന് ആവശ്യം വന്നാല് മാനദണ്ഡങ്ങളില് മാറ്റം വരുത്തേണ്ടതുണ്ടെന്നും മന്ത്രി പറഞ്ഞു. ആദിവാസികള് എന്നാല് എക്കാലവും സര്‍ക്കാര് സഹായം നല്‍കേണ്ടവരാണ് എന്ന ധാരണ മാറ്റിയെടുത്ത് പകരം അവരെ സ്വയംപര്യാപ്തരാക്കാനുള്ള പദ്ധതികളാണ് ആവിഷ്‌കരിക്കേണ്ടതെന്നും മന്ത്രി വ്യക്തമാക്കി.\nആദിവാസി വിഭാഗത്തിന് മെച്ചപ്പെട്ട വിദ്യാഭ്യാസം ഉറപ്പാക്കുന്നതിന് കൂടുതല് മോഡല് റസിഡന്‍ഷ്യല് സ്‌കൂളുകളില് കൊണ്ടുവരാന് സര്‍ക്കാര് തീരുമാനിച്ചിട്ടുണ്ട്. പഠനം പൂര്‍ത്തിയാക്കി വരുന്നവര്‍ക്ക് തൊഴില് നല്‍കുന്നതിന് വേണ്ടിയുള്ള ഇടപെടലുകള് ത്രിതല പഞ്ചായത്തുകള് നടത്തണം. കൂടാതെ, അംഗന്‍വാടികളുടെ പ്രവര്‍ത്തനം ഊര്‍ജിതപ്പെടുത്തണം.\n500 ഫോറസ്റ്റ് ഫീല്‍ഡ് ഓഫീസര്‍മാരെ തിരഞ്ഞെടുക്കാന് വകുപ്പ് തീരുമാനിച്ചിട്ടുണ്ട്. ഒരു വീട്ടില് ഒരാള്‍ക്കെങ്കിലും തൊഴില് ഉറപ്പാക്കുക എന്നാണ് ലക്ഷ്യം. എഞ്ചിനീയറിംഗ്, ഐടി, ഐടിസി പഠനം പൂര്‍ത്തിയാക്കിയ വിദ്യാര്‍ഥികള്‍ക്ക് താത്കാലികമായി തൊഴില് നല്‍കുന്നതിന് തീരുമാനമെടുത്തിട്ടുണ്ട്. 200 പേര്‍ക്ക് എക്സൈസില് ജോലി നല്‍കും.\nമില്ലറ്റ് ധാന്യങ്ങളുടെ ലോകവ്യാപകമായ വിപണിസാധ്യതകളെ കൂടുതല് പ്രയോജനപ്പെടുത്തും. ആദിവാസി കര്‍ഷകരെ കൂടി ഉള്‍പ്പെടുത്തി അട്ടപ്പാടിയിലെ മൂന്ന് പഞ്ചായത്തുകളുമായി പ്രത്യേക പദ്ധതി ആവിഷ്‌കരിച്ച് നടപ്പാക്കാനുള്ള തീരുമാനം വൈദ്യുതി വകുപ്പിനുണ്ട്. അട്ടപ്പാടി- മണ്ണാര്‍ക്കാട് റോഡിനുവേണ്ടി 92 കോടി രൂപ അനുവദിച്ചിട്ടുണ്ടെന്നും റോഡില് അറ്റകുറ്റപ്പണികള് ഉള്‍പ്പെടെ പെട്ടെന്ന് തീര്‍ക്കുമെന്നും മന്ത്രി പറഞ്ഞു ആധുനിക സൗകര്യങ്ങളുള്ള ആംബുലന്‍സ് വി.കെ ശ്രീകണ്ഠന് എം.പിയുടെ ഫണ്ടില് അനുവദിക്കുമെന്നും അറിയിച്ചു. അട്ടപ്പാടിയില് ശൗചാലയങ്ങളുടെ കുറവ് പരിഹരിക്കുന്നതിനായി ശുചിത്വ മിഷനുമായി ആലോചിച്ച് പദ്ധതികള് തയ്യാറാക്കുമെന്നും മന്ത്രി യോഗത്തില് പറഞ്ഞു.\nKottathara Tribal Hospital


|6 Dec 2019 11:03 AM GMT\nപ്രമുഖ ട്രക്ക്, ബസ് നിര്‍മാതാക്കളായ അശോക് ലെയ്‌ലന്‍ഡിന്റെ നിര്‍മ്മാണ പ്ലാന്റുകള് 'ഉല്‍പ്പന്നങ്ങളുടെ മാര്‍ക്കറ്റ് ഡിമാന്‍ഡിന് അനുസൃതമായി ഉല്പാദനം ക്രമീകരിക്കാന്' എന്ന വിശദീകരണവുമായി ഈ മാസം 12 ദിവസത്തേക്ക് അടച്ചിടും. മുംബൈ സ്റ്റോക്ക് എക്‌സ്‌ചേഞ്ചിലെ റെഗുലേറ്ററി ഫയലിംഗിലാണ് കമ്പനി ഇക്കാര്യം അറിയിച്ചത്.തുടര്‍ച്ചയായ ആറാം മാസമാണ് കമ്പനി നിശ്ചിത ദിവസത്തേക്ക് ഉല്പാദനം നിര്‍ത്തി വയ്ക്കുന്നത്.\nവാഹനമേഖലയിലെ കടുത്ത മാന്ദ്യത്തെ തുടര്‍ന്ന് അശോക് ലെയ്‌ലന്‍ഡ് ഈ വര്‍ഷം ജൂലൈ മുതല് ഉത്പാദനം കുറച്ചിരുന്നു. ജൂലൈ മാസവും ഒമ്പത് ദിവസത്തേക്ക് പാന്ത്നഗറിലെ പ്ലാന്റ് അടച്ചിട്ടു. ഓഗസ്റ്റ് മാസം 10 ദിവസം കമ്പനി പ്രവര്‍ത്തിച്ചിരുന്നില്ല. സെപ്റ്റംബറില് അഞ്ച് മുതല് 18 വരെയും ഒക്ടോബറില് രണ്ട് മുതല് 15 ദിവസം വരെയും നവംബറില് 12 ദിവസം വരെയും പ്രവര്‍ത്തനം മുടക്കി.\nപണലഭ്യതയിലെ കുറവ്, ഭാരത് സ്റ്റേജ്-6 എമിഷന് മാനദണ്ഡങ്ങളിലേക്കുള്ള മാറ്റം, ഉല്‍പ്പന്നങ്ങളുടെ വില വര്‍ദ്ധനവ് എന്നിവ വില്‍പ്പനയെ ബാധിച്ചു. 2019 നവംബറില് കമ്പനിയുടെ വില്‍പ്പന 22 ശതമാനം ഇടിഞ്ഞ് 10,175 യൂണിറ്റായി. കഴിഞ്ഞ വര്‍ഷം ഇതേ കാലയളവില് 13,119 യൂണിറ്റ് വിറ്റിരുന്നു. മൊത്തം ഇടത്തരം, ഹെവി കൊമേഴ്സ്യല് വെഹിക്കിള് (എം ആന്‍ഡ് എച്ച്‌സിവി) വില്‍പ്പന 36 ശതമാനം ഇടിഞ്ഞ് 5,321 യൂണിറ്റായി. ലൈറ്റ് കൊമേഴ്സ്യല് വെഹിക്കിള് (എല്‍സിവി) വില്‍പ്പന4ശതമാനം കുറഞ്ഞ് 4,209 യൂണിറ്റായി. ആഭ്യന്തര വില്‍പ്പനയില് ഈ വര്‍ഷം 25 ശതമാനം ഇടിവാണ് രേഖപ്പെടുത്തിയിരിക്കുന്നത്. ഭാരം കയറ്റാവുന്ന ട്രക്കുകളെയാണ് ഇത് ഏറ്റവും കൂടുതല് ബാധിച്ചത്.\nമീഡിയം, ഹെവി കൊമേഴ്സ്യല് വെഹിക്കിള് ട്രക്കുകളുടെ ആഭ്യന്തര വില്‍പ്പന 2019 നവംബറില് 54 ശതമാനം ഇടിഞ്ഞ് 3,676 യൂണിറ്റായി. 2018 നവംബറില് 7,980 യൂണിറ്റുകള് വിറ്റിരുന്നു. ആഭ്യന്തര ലൈറ്റ് കൊമേഴ്സ്യല് വെഹിക്കിള് (എല്‍സിവി) വില്‍പ്പന6ശതമാനം ഇടിഞ്ഞ് 4,056 യൂണിറ്റായി. 2018 നവംബറിലെ 4,310 യൂണിറ്റുകളാണ് വിറ്റിരുന്നത്.\nഓഗസ്റ്റ് മാസത്തില് ആഭ്യന്തര വിപണിയിലെ ട്രക്ക് വില്‍പ്പനയില് കനത്ത ഇടിവ് രേഖപ്പെടുത്തിയിരുന്നു. വില്‍പ്പനയില് രണ്ടാംസ്ഥാനത്തുള്ള അശോക് ലെയ്‌ലന്‍ഡിന് 70 ശതമാനം കുറവുണ്ടായെന്നാണ് കമ്പനി റിപ്പോര്‍ട്ട്. 2018 ഓഗസ്റ്റില് അശോക് ലെയ്‌ലന്‍ഡിന്റെ വില്‍പ്പന 11, 135 യൂണിറ്റുകളായിരുന്നെങ്കില് ഈ വര്‍ഷം ഓഗസ്റ്റില് 3,336 യൂണിറ്റുകളായി കുറഞ്ഞു. ഓഗസ്റ്റില് ഇന്ത്യയിലെ നാല് പ്രധാന മീഡിയം ഹെവി ഡ്യൂട്ടി വാഹന നിര്‍മാതാക്കളുടെ മൊത്ത വില്‍പ്പനയില് 59.50 ശതമാനം ഇടിവ് രേഖപ്പെടുത്തിയെന്നാണ് റിപ്പോര്‍ട്ട്.\nട്രക്ക് നിര്‍മാണ രംഗത്തെ മുന്‍നിര കമ്പനിയായ ടാറ്റയുടെ വില്‍പ്പന ഇടിവ് 58 ശതമാനമാണ്. രാജ്യത്ത് വില്‍ക്കുന്ന പത്തില് ഏഴ് ട്രക്കുകളുടെയും നിര്‍മാതാക്കളായ ലെയ്‌ലാന്‍ഡ്, ടാറ്റ കമ്പനികളുടെ വില്‍പ്പനയിടിവിന്റെ ഞെട്ടലിലാണ് വാഹനലോകം. ഇന്ത്യന് സമ്പദ്‌വ്യവസ്ഥയെ ബാധിച്ചിരിക്കുന്ന വളര്‍ച്ചാ മുരടിപ്പ് ചരക്ക് നീക്ക സംവിധാനത്തില് കടുത്ത സമ്മര്‍ദ്ദം സൃഷ്ടിക്കുന്നതിന്റെ സൂചനകളാണ് ട്രക്ക് വില്‍പ്പനയിലുണ്ടായ കുറവില് പ്രതിഫലിക്കുന്നതെന്ന് സാമ്പത്തിക വിദഗ്ധര് അഭിപ്രായപ്പെടുന്നു.\nഈ സാമ്പത്തിക വര്‍ഷത്തില് എല്ലാ മാസവും അശോക് ലെയ്ലാന്‍ഡ് ഉല്‍പാദനം വെട്ടിക്കുറച്ചു. നവംബറിലും 0-12 പ്രവൃത്തി രഹിത ദിവസങ്ങള് വിവധ പ്ലാന്റുകളില് പ്രഖ്യാപിച്ചിരുന്നു. ജൂലൈ-സെപ്റ്റംബര് പാദത്തില് അശോക് ലെയ്‌ലന്‍ഡിന്റെ അറ്റാദായത്തില് 92.6 ശതമാനം ഇടിവ് രേഖപ്പെടുത്തിയതോടെ ലാഭം കുത്തനെ കുറഞ്ഞു. കഴിഞ്ഞ വര്‍ഷം ഇതേ കാലയളവില് 527.7 കോടി രൂപയായിരുന്നു കമ്പനി ലാഭമെങ്കില് ഈ വര്‍ഷം വെറും 38.9 കോടി രൂപയാണ്. അതേസമയം ഡിസംബറിലും ഉല്പാദന ശാലകള് അടച്ചിടുമെന്ന പ്രഖ്യാപനത്തിന് മുന്നോടിയായി അശോക് ലെയ്‌ലന്‍ഡിന്റെ ഓഹരി വില താഴ്ന്നു.\nashok leyland auto news auto updates Automobile


India vs West Indies cricketers play table-tennis ahead of 3rd ODI - ടേബിൾ ടെന്നീസിലും ഏറ്റുമുട്ടി ഇന്ത്യ - വിൻഡീസ് താരങ്ങൾ; വീഡിയോ\nIndia Vs West Indies Cricketers Play Table Tennis Ahead Of 3rd Odi\nടേബിൾ ടെന്നീസിലും ഏറ്റുമുട്ടി ഇന്ത്യ - വിൻഡീസ് താരങ്ങൾ; വീഡിയോ\nമൂന്നാം ഏകദിനത്തിനായി കട്ടക്കിലെത്തിയ താരങ്ങളാണ് ടേബിൾ ടെന്നീസിൽ കൊമ്പുകോർത്തത്\nDecember 21, 2019 06:40:49 pm\nകട്ടക്ക്: ഏകദിന പരമ്പര സ്വന്തമാക്കാനുറച്ച് ഇന്ത്യയും വെസ്റ്റ് ഇൻഡീസും നാളെ മൂന്നാം മത്സരത്തിനിറങ്ങുകയാണ്. എന്നാൽ കട്ടക്കിൽ ഇറങ്ങുന്നതിന് മുമ്പ് ഇന്ത്യ – വിൻഡീസ് താരങ്ങൾ ഏറ്റുമുട്ടി. ക്രിക്കറ്റ് മൈതാനത്തല്ല, ടേബിൾ ടെന്നീസിൽ. വെസ്റ്റ് ഇൻഡീസ് ക്രിക്കറ്റ് ടീമാണ് ഇന്ത്യൻ യുവതാരം ശിവം ദുബെയും വിൻഡീസ് താരം ജേസൺ ഹോൾഡറും ടേബിൾ ടെന്നീസ് കളിക്കുന്ന വീഡിയോ ഇൻസ്റ്റഗ്രാമിൽ പങ്കുവച്ചത്.\nമത്സരത്തിന്റെ വീഡിയോയിൽ ഇരു താരങ്ങളും രണ്ടു പോയിന്റ് വീതം നേടുന്നത് കാണം. എന്നാൽ പൂർണ വീഡിയോ ലഭ്യമല്ല. ഇന്ത്യൻ താരം ശ്രേയസ് അയ്യർ കാണിയായി വശത്തിരിക്കുന്നതും വീഡിയോയിൽ വ്യക്തമാണ്. മറ്റു വീൻഡീസ് താരങ്ങളും മത്സരം നടക്കുന്നിടത്തുണ്ട്.\nഅതേസമയം, തുടർച്ചയായ പത്താം ഏകദിന പരമ്പര ലക്ഷ്യമിട്ടാണ് ഇന്ത്യ നാളെ വിൻഡീസിനെതിരെ ഇരങ്ങുന്നത്. നിലവിൽ ഓരോ മത്സരങ്ങൾ വീതം ജയിച്ച് ഒപ്പത്തിനൊപ്പം നിൽക്കുന്ന രണ്ടു ടീമുകൾക്കും നാളത്തെ മത്സരം നിർണായകമാണ്. ചെന്നൈയിൽ വിൻഡീസിനും വിശാഖപട്ടണത്ത് ഇന്ത്യയ്ക്കുമായിരുന്നു ജയം.\nമൂന്നാം മത്സരത്തിനിറങ്ങുമ്പോൾ പേസർ ദീപക് ചാഹർ ഇന്ത്യൻ ടീമിനൊപ്പമില്ല. വിശാഖപട്ടണം ഏകദിനത്തിന് ശേഷം കടുത്ത പുറം വേദന അനുഭവപ്പെട്ടതോടെയാണ് താരത്തിന് വിശ്രമം അനുവദിക്കാൻ ഇന്ത്യൻ ടീം മാനേജ്‌മെന്റ് തീരുമാനിച്ചത്. പകരം നവ്ദീപ് സെയ്നി ഇന്ത്യൻ ടീമിനൊപ്പം ചേർന്നിട്ടുണ്ട്. എന്നാൽ പ്ലേയിങ് ഇലവനിൽ താരമെത്താനുള്ള സാധ്യത കുറവാണ്.


എനിക്കും ചിലത് പറയാനുണ്ട്; കലാഭവന് മണിയുടെ മരണത്തെ തുടര്‍ന്ന് ആരോപണ വിധേയനായ നടന് സാബു നാരദാ ന്യൂസിനോട് മനസ്സുതുറക്കുന്നു\nFri Nov 16 2018 22:27:47 GMT+0530 (IST)\nNarada Desk| Updated On: 2016-06-01 08:59:28.0 | Location :\n"ആര് എല് വി രാമകൃഷ്ണന് എന്ന വ്യക്തിയെ ഇവിടെ ആര്‍ക്കും അറിയില്ല. സാമാന്യ ബോധമുള്ള ആര്‍ക്കും അദ്ദേഹത്തിന്റെ അഭിമുഖം കണ്ടാല് മനസ്സിലാകും എത്രത്തോളം പൊള്ളയായ വാക്കുകളാണ് അയാള് പറയുന്നതെന്ന്. തന്റെ സ്ക്രീന് ഇമേജ് കൂട്ടാനുള്ള തത്രപ്പാടിലാണ് അയാള്."\nകലാഭവന് മണിയുടെ മരണവുമായി ബന്ധപ്പെട്ട് നടന് സാബുവിനെ ഉള്‍പ്പെടെയുള്ളവരെ മൂന്നാംമുറയില് ചോദ്യം ചെയ്യണമെന്ന കലാഭവന് മണിയുടെ സഹോദരന് ആര് എല് വിരാമക്യഷ്ണന്റെ പ്രസ്താവനക്കെതിരെ തന്റെ ഫേസ് ബുക്കില് രൂക്ഷമായ വിമര്‍ശനവുമായി സാബു രംഗത്തെത്തിയിരുന്നു. സംസ്‌കാര ശൂന്യനായ സാബുമോനോട് മറുപടി പറയാന് തന്റെ സംസ്‌കാരം അനുവദിക്കുന്നില്ലെന്നും ജനങ്ങള് ഇതിനു മറുപടി പറയുമെന്നും കലാഭവന് മണിയുടെ സഹോദരന് ആര് എല് വി രാമക്യഷ്ണന്‍വ്യകതമാക്കുകയുണ്ടായി. ഇക്കാര്യത്തെപ്പറ്റി കൂടുതല് വിശദാംശങ്ങള് അറിയാന് നാരദ ന്യൂസ് സാബുവിനോട് ബന്ധപ്പെട്ടിരുന്നു. സാബു നാരദ ന്യൂസിന് നല്‍കിയ അഭിമുഖം കാണാം:-\nവാസ്തവത്തില് കലാഭവന് മണി മരിച്ച ദിവസം സംഭവിച്ചത് എന്താണ്?\nഎന്‍റെ സുഹൃത്തായ ജാഫര് ഇടുക്കിയാണ് പറഞ്ഞത് മണിച്ചേട്ടനെ കണ്ടിട്ട് കുറെനാളായില്ലേ, ഒന്ന് കാണാമെന്ന്. അവിടേക്ക് പോകുമ്പോള് അദ്ദേഹം കരള് രോഗ ബാധിതനാനെന്നു സത്യമായും എനിക്ക് അറിയില്ലായിരുന്നു. ഞങ്ങളോടൊപ്പം ചിലവഴിച്ച മൊത്തം സമയവും മണി ചേട്ടന് വളരെ ആരോഗ്യവാനായി കാണപ്പെട്ടു. ഞാന് അന്ന് മദ്യപിച്ചിരുന്നു. പക്ഷെ എന്‍റെ മുന്നില് വെച്ച് മണി ചേട്ടന് മദ്യപിച്ചിട്ടില്ല.\nതാങ്കളെ പോലീസ് ചോദ്യം ചെയ്ത ദിവസം പുറത്തു കൂടിയിരുന്ന മാധ്യമങ്ങളോട് താങ്കള് പരസ്പര വിരുദ്ധമായ മൊഴിയാണ് നല്‍കിയത് എന്ന് ആരോപണമുണ്ടായിരുന്നു..\nഞാന് ഒരു അഹങ്കാരം പറയുകയാണ് എന്ന് തന്നെ കരുതിക്കോളൂ. എന്നെ ചോദ്യം ചെയ്യാനുള്ള അര്‍ഹത മാധ്യമപ്രവര്‍ത്തകര്‍ക്കോ അവരുടെ ചോദ്യങ്ങള്‍ക്ക് ഉത്തരം പറയാനുള്ള ബാധ്യത എനിക്കി ഇല്ല. എന്നെ ചോദ്യം ചെയ്ത പോലീസ് ഉദ്യോഗസ്ഥരോട് എന്‍റെ മൊഴി ഞാന് വ്യക്തമായി രേഖപ്പെടുത്തിയിട്ടുണ്ട്. ഒരു സംഘം ഉദ്യോഗസ്ഥര് ചേര്‍ന്നാണ് എന്നെ ചോദ്യം ചെയ്തത്. എന്‍റെ വാക്കുകളും ശരീര ഭാഷയും ഉള്‍പ്പടെ എല്ലാം സസൂക്ഷ്മം അവര് നിരീക്ഷിച്ചു. കൂടാതെ എന്‍റെ മൊഴിയെടുത്ത ദിവസം അവിടെ ഏതാണ്ട് 25 ആളുകളോളം കൂടിയിരുന്നു. അവരോട് കൂടി ക്രോസ് ചെക്ക് ചെയ്തു എന്‍റെ മൊഴിയില് വൈരുദ്ധ്യം ഇല്ല എന്ന് തെളിയിച്ച ശേഷമാണ് ഞാന് അന്ന് ആ പോലീസ് സ്റ്റേഷന്റെ പുറത്തേക്കു വന്നത്.\nപിന്നെ എന്‍റെ അച്ഛനും അമ്മയും കുടുംബാംഗങ്ങളും കണ്ടുകൊണ്ടിരിക്കുമ്പോള് അവരുടെ മുന്നില് വെച്ച് മദ്യപിച്ചു എന്ന് ഉറക്കെ പറയാന് എന്‍റെ മനസ്സു അനുവദിച്ചില്ല.ഞാന് നേരത്തേ പറഞ്ഞതുപോലെ പറയേണ്ടത് സത്യസന്ധമായി തന്നെ അന്വേഷണഉദ്യോഗസ്ഥരെ ഞാന് അറിയിച്ചു. എന്‍റെ മൊഴിയിലെ സത്യസന്ധത പോലീസിന് ബോധ്യപ്പെട്ടത്കൊണ്ടാണ് അവര് എന്നെ വിട്ടയച്ചത്. അതിനപ്പുറത്തേക്ക് ആരോട് എന്ത് പറയണം എന്നുള്ളത് എന്‍റെ സ്വകാര്യതയാണ്.\nഒരു സെലിബ്രിറ്റി എന്ന് പറഞ്ഞാല് നട്ടെല്ല് വളച്ച്, എന്ത് പ്രതിസന്ധി വന്നാലും എല്ലാവരോടും പുഞ്ചിരിച്ചു നില്‍ക്കുന്ന ഒരാളാകണം എന്ന ധാരണ ഇവിടെ പലര്‍ക്കും ഉണ്ട്. അങ്ങനെ ചെയ്യാന് എനിക്ക് ബുദ്ധിമുട്ട് ഉണ്ട്.\nമണിയുടെ സഹോദരന് ആര് എല് വി രാമകൃഷ്ണനും താങ്കളുമായുള്ള വിവാദത്തില് എന്താണ് സംഭവിച്ചത്\nഎന്‍റെ പേരില് വ്യാജ ആരോപണങ്ങള് നടത്തുന്നവരോട് ഒരു പരിധി കഴിഞ്ഞു ക്ഷമിക്കാന് എനിക്ക് സാധിക്കില്ല. മണിയുടെ സഹോദരന് രാമകൃഷ്ണന്‍റെ വിഷയത്തില് സംഭവിച്ചതും അതാണ്. തലങ്ങും വിലങ്ങും ചോദ്യം ചെയ്ത ശേഷമാണ് കേരള പോലീസ് എന്നെ സ്വതന്ത്രനാക്കിയത്.എന്നിട്ടും ആര് എല് വി രാമ കൃഷ്ണന് എന്‍റെ പേര് അനാവശ്യമായി കേസിലേക്ക് വലിച്ചിഴച്ചു. എന്‍റെ കൂടെയുണ്ടായിരുന്ന ജാഫര് തുറന്നു പറയുകയുണ്ടായി ഞാന് നിരപരാധിയാണെന്നും അദ്ദേഹം വിളിച്ചത് കൊണ്ട് മാത്രമാണ് മണി ചേട്ടന്റെ വീട്ടിലേക്ക് ഞാന് പോയതെന്നും. എന്നിട്ടും ആര് എല് വി രാമ കൃഷ്ണന് പറയുകയാണ് എന്‍റെ നേരെ മൂന്നാം മുറ പ്രയോഗിച്ചാല് ഞാന് സത്യം പറയും എന്നു. ഒന്ന് പറയട്ടെ, മൂന്നാം മുറ പ്രയോഗിക്കാന് ഉത്തരവിട്ടതിന്റെ പേരില് പലര്‍ക്കും മുഖ്യമന്ത്രി പദം വരെ നഷ്ടപ്പെട്ട ചരിത്രമുള്ള നാടാണ് നമ്മുടേത്. അങ്ങനെ ഒരു സാഹചര്യത്തില് എനിക്ക് നേരെ അങ്ങനെ ഒരു മാര്‍ഗ്ഗം എനിക്ക് നേരെ സ്വീകരിക്കണം എന്ന് രാമ കൃഷ്ണന് പറയുന്നതിന് എന്ത് അടിസ്ഥാനമാണുള്ളത്?\nമറ്റൊരു കാര്യം, ആര് എല് വി കൃഷ്ണനോട് തിരിച്ചു ഞാനും ചില ചോദ്യങ്ങള് ചോദിക്കുകയുണ്ടായി. മണി ജീവിച്ചിരുന്ന കാലത്ത് രാമ കൃഷ്ണന് അദ്ദേഹത്തിന്റെ വീട്ടിലേക്ക് കയറാന് അനുവാദം ഉണ്ടായിരുന്നില്ല. അതെന്തുകൊണ്ടാണ്?. അത് ചോദിച്ചപ്പോള് അയാളുടെ മറുപടി "ഞാന് വീട്ടില് കയറണോ വേണ്ടയോ എന്ന് തീരുമാനിക്കുന്നത് സാബു അല്ല"എന്നാണ്. എന്തുകൊണ്ട് ആ ചോദ്യത്തിന് തൃപ്തികരമായ മറുപടി നല്‍കാന് അദ്ദേഹത്തിന് സാധിക്കുന്നില്ല? മണിച്ചേട്ടന് ജീവിച്ചിരുന്ന കാലത്ത് അദ്ദേഹത്തിന്റെ സുഹൃത്തുക്കള്‍ക്ക് ചാലക്കുടിയിലുള്ള അദ്ദേഹത്തിന്റെ വീട്ടില് പോകാന് കഴിയുമായിരുന്നില്ല എന്ന്ജാഫര് ഇടുക്കി തുറന്നുപറഞ്ഞിട്ടുണ്ട്. കാരണം അദ്ദേഹത്തിന്റെ അമ്മായിഅച്ഛന് വളരെ മോശമായ രീതിയില് സുഹൃത്തുക്കളോട് പെരുമാറിയിരുന്നതായിരുന്നുവെന്നാണ് അദ്ദേഹം പറയുന്നത്. കാലഭവന് മണിയുമായി വളരെയധികം ആത്മബന്ധം ഉണ്ടായിരുന്ന വ്യക്തിയെന്ന നിലയില് അദ്ദേഹം പറഞ്ഞത് സത്യം എന്ന് തന്നെയാണ് ഞാന് വിശ്വസിക്കുന്നത്. എന്തുകൊണ്ടാണ് അങ്ങനെ ഒരു അവസ്ഥ ഉണ്ടായിരുന്നത്? ഇതിനൊക്കെ ആദ്യം രാമ കൃഷ്ണന് ഉത്തരം നല്‍കട്ടെ.\nസംഭവ ദിവസം രാത്രി മണിയോടൊപ്പം സാബു മാത്രമല്ല ജാഫര് ഇടുക്കിയും ഉണ്ടായിരുന്നു. ജാഫര് നിര്‍ബന്ധിച്ചത്കൊണ്ട് മാത്രമാണ് അവിടെ പോയതെന്ന് താങ്കള് നേരത്തേ പറഞ്ഞു.എന്നിട്ടും എന്തുകൊണ്ട് ഈ വിഷയത്തില് സാബുവിന്റെ പേര് കൂടുതലായും വലിച്ചിഴക്കപ്പെടുന്നു\nഎന്തുകൊണ്ട് അങ്ങനെ സംഭവിക്കുന്നു എന്ന് ചോദിച്ചാല് ജാഫര് വളരെ നിഷ്കളങ്കനായ ഒരു വ്യക്തിയാണ്. എന്റെയും അദ്ദേഹത്തിന്റെയും പേര് രാമകൃഷ്ണന് പറഞ്ഞപ്പോള് അദ്ദേഹം വേദനയോടെ പ്രതികരിച്ചത് മണിയെ കൊന്ന കുറ്റം വേണമെങ്കില് അദ്ദേഹം ഏറ്റെടുക്കാം. സാബു ഒന്നും ചെയ്തിട്ടില്ല, അവന് ഞാന് കാരണമാണ് അവിടെ എത്തിയതെന്നായിരുന്നു. അത്രത്തോളം നന്മ നിറഞ്ഞ ആളാണ് അദ്ദേഹം. കൂടാതെ അദ്ദേഹം കലാഭവന് മണിയുമായും ശ്രീരാമകൃഷ്‌ണനുമായും വളരെയധികം ഹൃദയ ബന്ധം കാത്തുസൂക്ഷിച്ചിരുന്ന വ്യക്തി കൂടിയാണ്.ഞാന് ആ ഒരു സൗഹൃദ സംഘത്തിലുള്ള ഒരാളല്ല.ഞാന് വളരെ യാദൃച്ചികമായി അവിടെ എത്തപ്പെട്ടതാണ്.മാത്രമല്ല ഞങ്ങളെപ്പറ്റി ഉയര്‍ന്ന വിവാദങ്ങളോട് ഞാന് പ്രതികരിച്ചത് സ്വല്‍പ്പം കടുത്ത ഭാഷയിലാണ്. അതുകൊണ്ടായിരിക്കാം എന്‍റെ പേര് ഇതിലേക്ക് കൂടുതലായും വലിച്ചിഴക്കപ്പെട്ടത് എന്നാണു എന്‍റെ നിഗമനം.\nആര് എല് വി രാമകൃഷ്ണന്റെ ഭാഗത്ത് നിന്നു മാത്രമല്ല, സൈബര് ലോകത്ത് നിന്നും താങ്കളെ വളഞ്ഞു ആക്രമിക്കുന്ന ഒരു കാഴ്ചയാണ് കാണാന് കഴിഞ്ഞത്. എന്തുകൊണ്ടാണ് ഇങ്ങനെ?\nസൈബര് ലോകത്ത് നിന്നുള്ള ആക്രമണത്തിന്റെ വ്യക്തമായ കാരണം എനിക്ക് അറിയില്ല. ഞാന് ഒരു കമ്മ്യൂണിസ്റ്റ് അനുഭാവിയാണ്. കോളേജില് പഠിക്കുന്ന കാലം മുതല്‍ക്കു സജീവമായി പാര്‍ട്ടിയില് പ്രവര്‍ത്തിച്ചിരുന്നു. ഇന്നും അതിനൊരു മാറ്റവുമില്ല. സമര മുഖങ്ങളില് സജീവമായ എന്നെപ്പോലെയോരാളെ വേട്ടയാടാന് പലപ്പോഴും സൈബര്‍ലോകത്തും സംഘപരിവാര് പ്രവര്‍ത്തകര് ശ്രമിക്കാറുണ്ട്. ഇപ്പോള് ഈ വിവാദത്തില് ബോധപൂര്‍വ്വം എന്നെ ഉള്‍പ്പെടുത്താന് ശ്രമിക്കുന്നത് സംഘപരിവാര് ലോബി തന്നെയാണ്. പിന്നെ സാബു എന്ന എന്‍റെ പേരിലേ മുസ്ലിം സ്പര്‍ശവും ഒരു കാരണമായിരിക്കും.\nസംഘ പരിവാര് പ്രവര്‍ത്തകര് താങ്കളെ ലക്‌ഷ്യം വെക്കാനുള്ള കാരണം താങ്കളുടെ മുസ്ലിം സ്വത്വം ആണോ?\nജന്മം കൊണ്ട് മുസ്ലിം ആണെങ്കിലും ഞാന് ഒരു വിശ്വാസി അല്ല. ഒരു നിരീശ്വര വാദിയുമല്ല. തികഞ്ഞ ഒരു കമ്മ്യൂണിസ്റ്റ്കാരന് മാത്രമാണ് ഞാന്.എന്‍റെ ഈ വിശ്വാസങ്ങളൊക്കെ ഞാന് തുറന്നുപറഞ്ഞിട്ടുള്ളതും ആണ്.സംഘ പരിവാര് എന്‍റെ ഫേസ്ബുക്ക് പേജിലും മറ്റും എന്നെ അധിക്ഷേപിക്കാന് ശ്രമിച്ചപ്പോഴൊക്കെ തിരിച്ചു ഞാന് ശക്തമായി പ്രതികരിച്ചിട്ടുണ്ട്. ഇതൊക്കെയാവാം ഇങ്ങനെ ഒരു അവസരം വന്നപ്പോള് അവര് അത് മുതലെടുത്ത് എന്നെ കരിവാരി തേക്കാന് ശ്രമിക്കുന്നത്.\nമണി ജീവിച്ചിരുന്നപ്പോള് വീട്ടില് കയറാന് അനുവാദം ഇല്ലാതിരുന്ന ആര് എല് വി രാമകൃഷ്ണന് അദ്ദേഹത്തിന്റെ മരണശേഷം ഇത്തരം ആരോപണങ്ങളുമായി രംഗത്ത് വന്നത് എന്തുകൊണ്ടാണ്?\nഎന്‍റെ അഭിപ്രായത്തില് ആര് എല് വിരാമകൃഷ്ണന് എന്ന വ്യക്തിയെ ഇവിടെ ആര്‍ക്കും അറിയില്ല. മണിച്ചേട്ടന്‍റെ മരണത്തിനു ശേഷമാണ് ഇങ്ങനെ ഒരു സഹോദരന് ഉണ്ടെന്നും അയാള് ഒരു നര്‍ത്തകന് ആണെന്നും ഞാന് അറിയുന്നത്. സാമാന്യ ബോധമുള്ള ആര്‍ക്കും അദ്ദേഹത്തിന്റെ അഭിമുഖം കണ്ടാല് മനസ്സിലാകും എത്രത്തോളം പൊള്ളയായ വാക്കുകളാണ് അയാള് പറയുന്നതെന്ന്. തന്റെ സ്ക്രീന് ഇമേജ് കൂട്ടാനുള്ള തത്രപ്പാടിലാണ് അയാള്.\nപിന്നെ ഒരു തെറ്റും ചെയ്യാത്ത ഒരു ഡോക്ടറേയും മണിയുടെ മാനേജരെയും ആണ് അയാള് ആദ്യംടാര്‍ഗെറ്റ് ചെയ്തത്. തന്റെ മാനേജരുടെ കരള് മാറ്റിവെക്കല് ശസ്ത്രക്രിയക്ക് മണിച്ചേട്ടന് ലക്ഷങ്ങള് സ്വന്തം കൈയ്യില് നിന്നു മുടക്കിയിരുന്നു. അത്രത്തോളം മണിച്ചേട്ടനോട് കടപ്പെട്ടിരിക്കുന്ന മാനേജര് അദ്ദേഹത്തെ കൊല്ലാന് കൂട്ടുനിന്നു എന്ന് പറയുന്നത് എന്ത് അസംബന്ധമാണ്?\nകൂടാതെ ലിവര് സിറോസിസ് ബാധിച്ച വ്യക്തി ഇടയ്ക്കിടെ വയലന്റ് ആയി പെരുമാറും എന്നുള്ളത് ശാസ്ത്രീയമായി തെളിയിക്കപ്പെട്ട കാര്യമാണ്. ഇത് എന്‍റെ നിഗമനം അല്ല, ഞന് മെഡിക്കല് രംഗത്ത് പ്രവര്‍ത്തിക്കുന്ന എന്‍റെ സുഹൃത്തുക്കളോട് ചോദിച്ചു മനസ്സിലാക്കിയ ശേഷം പറയുന്നതാണ്.അങ്ങനെ ആശുപത്രിയിലേക്ക് കൊണ്ടുപോകുന്ന വഴി മണിച്ചേട്ടന് കുറച്ചു വയലന്റ് ആയി ചുറ്റുമുള്ളവരോട് പെരുമാറിയിരുന്നു. അതുകൊണ്ട് അദ്ദേഹത്തെ ഒന്ന് അടക്കിനിര്‍ത്തുവാന് വേണ്ടി സെഡേഷന് നല്‍കുന്ന ഇന്‍ജക്ഷന് കൊടുക്കുക മാത്രമാണ് അദ്ദേഹത്തെ പരിശോധിച്ച ഡോക്ടര് ചെയ്തത്. അതിനുശേഷം മണിച്ചേട്ടന് സ്വയം എഴുന്നേറ്റു പോയി കിടക്കയില് കിടക്കുകയായിരുന്നു. ഇതെല്ലാം ആശുപത്രിയിലെ സിസി ടിവി ദൃശ്യങ്ങളില് വ്യക്തമാണ്. എന്നിട്ടും രാമകൃഷ്ണന് പറയുകയാണ് ഡോക്ടറും മാനേജരും ചേര്‍ന്ന് മണിച്ചേട്ടനെ കൊന്നുവെന്ന്. പബ്ലിസിറ്റിക്കു വേണ്ടി മാത്രമാണ് ശ്രീരാമകൃഷ്ണന് ഇത്തരം അടിസ്ഥാന രഹിതമായ ആരോപണങ്ങളുമായി രംഗത്ത് എത്തിയിരിക്കുന്നത്.\nഒരു പബ്ലിക് പേഴ്സനാലിറ്റി എന്ന നിലയില് വിവാദങ്ങളോട് കുറച്ചുകൂടി മാന്യമായി പ്രതികരിക്കാനുള്ള ബാധ്യസ്ഥത താങ്കള്‍ക്കില്ലേ?\nഎന്‍റെ മൊഴി പോലീസിന്റെ പക്കല് ഉണ്ട്. വിവരാവകാശനിയമ പ്രകാരം ആര്‍ക്കും അതിന്റെ രേഖകള് വായിക്കാം. അതുകൊണ്ട് ഇത്തരം വിവാദങ്ങളില് ഞാന് തളരില്ല. പക്ഷെ മണിച്ചേട്ടന്‍റെ ആരാധകര് എന്നെ റോഡിലിട്ടു കൈകാര്യം ചെയ്യുംഎന്നാണു രാമകൃഷ്ണന് പറഞ്ഞത്. അത് എനിക്കെതിരെ ഒരു കലാപം അഴിച്ചുവിടാന് ആഹ്വാനം ചെയ്യുന്നതിന് തുല്യമാണ്. അതെന്റെ കുടുംബത്തെയും ദോഷകരമായി ബാധിക്കും. അങ്ങനെ ഒരു പരിധി കഴിഞ്ഞു എന്നെ വേട്ടയാടിയപ്പോഴാണ് എനിക്ക് അത്രയും കടുത്ത രീതിയില് പ്രതികരിക്കേണ്ടി വന്നത്.\nകലാഭവന് മണിയെ മനപൂര്‍വ്വം ആരെങ്കിലും കൊലപ്പെടുത്തിയതാണ് എന്ന് താങ്കള് കരുതുന്നുണ്ടോ?\nഅതിന്റെ സത്യാവസ്ഥ എനിക്കറിയില്ല. കാരണം ഞാന് മണി ചേട്ടനുമായി അഗാധമായ സൗഹൃദബന്ധം പുലര്‍ത്തിയിരുന്ന ഒരാളല്ല. പക്ഷെ അദ്ദേഹത്തെ ഞാന് ഒരുപാട് ഇഷ്ടപ്പെട്ടിരുന്നു. എന്‍റെ ആദ്യത്തെ സിനിമയില് ഞാനും അദ്ദേഹവും ഒരുമിച്ചു പ്രവര്‍ത്തിച്ചിട്ടുണ്ട്. എന്നോട് ഒരു സഹോദരന് എന്ന പോലെയാണ് അദ്ദേഹം പെരുമാറിയിട്ടുള്ളത്. മണിച്ചേട്ടന്‍മരിച്ച രാത്രി ഞാന് അവിടെ യാദൃചികമായി എത്തിപ്പെട്ടതാണ്. പിന്നെ എന്‍റെ മുന്നില് വെച്ച് മണിച്ചേട്ടന് മദ്യപിച്ചിട്ടില്ല. പിന്നെ അദ്ദേഹത്തിന്റെ മരണകാരണം എന്താണെന്ന് ഞാന് എങ്ങനെയാണ് പറയുക?\nപിന്നെ നിങ്ങള് ചോദിച്ചത് കൊണ്ടുമാത്രം എന്‍റെ നിഗമനം ഞാന് പറയാം. മണിച്ചേട്ടന് മദ്യപിച്ചു എന്നുതന്നെ ഇരിക്കട്ടെ. കുടിച്ച മദ്യത്തില് അല്‍പ്പമെങ്കിലും മീഥയില് ആല്‍ക്കഹോള് കലര്‍ന്നാല് ,അത് ആരോഗ്യവാനായ ഒരു വ്യക്തി കുടിച്ചാല് ഒന്നും സംഭവിക്കില്ല. പക്ഷേ കടുത്ത കരള് രോഗത്തിന് അടിമയായ ഒരു വ്യക്തി മീഥയില് ആല്‍കഹോള് കലര്‍ന്ന മദ്യം കുടിച്ചാല് അത് മരണകാരണമായെക്കും. ഇത് മെഡിക്കല് രംഗത്തെ വിദഗ്ധരില് നിന്നും ഞാന് ചോദിച്ചു മനസ്സിലാക്കിയ കാര്യമാണ്. കലാഭവന് മണിയുടെ കാര്യത്തിലും സംഭവിച്ചത് അതായിരിക്കാം. ഇതെന്റെ വെറുമൊരു ഹൈപ്പോത്തെസിസ് മാത്രമാണ്. അല്ലാതെ അദ്ദേഹത്തിന്‍റെ മരണം സ്വാഭാവികമായിരുന്നോ അസ്വാഭാവികമായിരുന്നോ എന്ന ചോദ്യത്തിന്റെ വ്യക്തമായ ഉത്തരം എന്‍റെ പക്കല് ഇല്ല.\nkalaabhavan mani death controversy


ഹരിത സാങ്കേതിക വിദ്യാ ശില്‍പശാല – Official Website of Kerala Chief Minister\nനമ്മുടെ സംസ്ഥാനവും ശാസ്ത്ര സാങ്കേതിക മികവില് മുന്നിട്ടു നില്‍ക്കുന്നു എന്നതില് നമുക്കഭിമാനിക്കാം. കഴിഞ്ഞ 29 വര്‍ഷമായി തുടര്‍ച്ചയായി മുടങ്ങാതെ ശാസ്ത്ര കോണ്‍ഗ്രസുകള് സംഘടിപ്പിക്കുന്ന ഏക സംസ്ഥാനമാണ് നമ്മുടേത്. നമ്മുടെ ശാസ്ത്ര സാങ്കേതിക കൗണ്‍സിലിന്‍റെ പ്രവര്‍ത്തനങ്ങള് സമാനതകള് ഇല്ലാത്തതുമാണ്.\nവിദ്യാര്‍ത്ഥികളില് ശാസ്ത്രാവബോധം വളര്‍ത്തുന്നതിനും അവരെ ഈ മേഖലയിലേക്ക് ആകര്‍ഷിക്കുന്നതിനും വിവിധങ്ങളായ പ്രവര്‍ത്തനങ്ങള് കൗണ്‍സില് നടത്തി വരുന്നു. ഗവേഷണ വികസന ഫലങ്ങള് ജനങ്ങളിലേക്കെത്തിക്കുന്നതിനും അനുയോജ്യമായ വിദ്യകള് പ്രാവര്‍ത്തികമാക്കുന്നതിനും കൗണ്‍സില് ധാരാളം പ്രവര്‍ത്തനങ്ങള് നടത്തിവരുന്നുണ്ടെന്നാണ് ഞാന് മനസ്സിലാക്കുന്നത്.\nഅത്തരം പ്രവര്‍ത്തനങ്ങള് കൂടുതല് ഫലപ്രദമായി മുമ്പോട്ടുകൊണ്ടുപോകാനാണ് 63 കോടി രൂപ കൗണ്‍സിലിന് ഗ്രാന്‍റ് ഇന് എയ്ഡായി ബജറ്റില് അനുവദിച്ചിട്ടുള്ളത്. കൗണ്‍സില് ആവശ്യപ്പെട്ടതുതന്നെ നല്‍കി. ഈ മേഖലയോടുള്ള സര്‍ക്കാരിന്‍റെ മനോഭാവം ഇതില് പ്രകടമാണ്. അന്ധവിശ്വാസങ്ങളും അനാചാരങ്ങളും തിരിച്ചുവരുന്ന കാലത്ത് അവയെ തുരത്താന് ശാസ്ത്രബോധം വളര്‍ത്തേണ്ടതുണ്ട്. അതിനു പ്രതിജ്ഞാബദ്ധമാണ് സര്‍ക്കാര്. കൗണ്‍സിലും ആ വഴിക്ക് നീങ്ങണം.\nഅടിയന്തിര പ്രാധാന്യമുള്ള പല വിഷയങ്ങളിലും കൗണ്‍സിലിന്‍റെയും, അനുബന്ധ ഗവേഷണ സ്ഥാപനങ്ങളുടെയും ഇടപെടലുകള് ഉണ്ടെന്നുള്ളതിന്‍റെ ഉദാഹരണമാണ് ഇന്നിവിടെ സംഘടിപ്പിച്ചിരിക്കുന്ന ഈ ശില്‍പശാല.\nഅധികാരം ഏറ്റെടുക്കുന്ന സമയത്ത് ഈ സര്‍ക്കാരിന്‍റെ മുന്നിലുണ്ടായിരുന്ന കടുത്ത വെല്ലുവിളിയായിരുന്നു മാലിന്യനിര്‍മാര്‍ജനം. നമുക്കു ചുറ്റും അടിഞ്ഞുകൂടുന്ന മാലിന്യങ്ങള്, രോഗാതുരമായ ഒരു സമൂഹത്തെ സൃഷ്ടിക്കുന്നു എന്നു മാത്രമല്ല ടൂറിസം, ആരോഗ്യം, കാലാവസ്ഥ തുടങ്ങിയവയ്ക്ക് കടുത്ത വെല്ലുവിളി ഉയര്‍ത്തുക കൂടി ചെയ്യുന്നു. ഒന്നിനോടൊന്നു ബന്ധപ്പെട്ടു കിടക്കുന്ന ഇവയ്ക്കെല്ലാം ഒരു ശാശ്വത പരിഹാരം എന്ന നിലയ്ക്കാണ് സര്‍ക്കാര് ഹരിതകേരളം മിഷന് പ്രാവര്‍ത്തികമാക്കുന്നത്.\nഇതിലൂടെ മാലിന്യനിര്‍മാര്‍ജനം മാത്രമല്ല, കൃഷിയില് സ്വയംപര്യാപ്തത കൈവരിക്കല് കൂടി ഉദ്ദേശിക്കുന്നു. അതിനായി ഹരിത സാങ്കേതിക വിദ്യകള് കഴിയുന്നത്ര ഉപയോഗിക്കും. ജാതി-മത-കക്ഷി രാഷ്ട്രീയ ഭേദമില്ലാത്ത ഒരു ജനകീയ മുന്നേറ്റമാണ് ഹരിതകേരളം മിഷനിലൂടെ സര്‍ക്കാര് ലക്ഷ്യമിടുന്നത്. ഇതില് മാലിന്യ നിര്‍മാര്‍ജനത്തിനു പുറമേ ജൈവകൃഷി, വീട്ടുവളപ്പിലെ പച്ചക്കറികൃഷി, ജൈവ കീടനാശിനികളുടെ ഉപയോഗം, വന-ജല സമ്പത്തുക്കളുടെ സംരക്ഷണം തുടങ്ങിയവയ്ക്ക് പ്രാധാന്യം നല്‍കുന്നു. മാലിന്യ നിര്‍മാര്‍ജനത്തിന് പ്രാധാന്യം കൊടുത്തുകൊണ്ട് മറ്റെല്ലാ മേഖലകളിലേയ്ക്കും ഹരിത സാങ്കേതിക വിദ്യകള് വ്യാപിപ്പിക്കുകയാണ് ലക്ഷ്യം.\nനാമോരോരുത്തരും മനസ്സു വെച്ചാല് ഹരിതകേരളം എന്നത് കേവലം മാസങ്ങള് കൊണ്ട് പ്രാവര്‍ത്തികമാക്കാന് സാധിക്കുന്ന ഒരു ദൗത്യമാണ്. ഇതിനെ ദുഷ്ക്കരമായ ഏതോ വെല്ലുവിളിയായി കാണേണ്ട കാര്യമില്ല, മറിച്ച് ഒരുമിച്ചുനിന്ന് വളരെ വേഗത്തില് സാധ്യമാക്കാവുന്ന ഒന്നായേ കാണേണ്ടതുള്ളു.\nജനകീയാസൂത്രണം പോലെ ലോകരാജ്യങ്ങള് നാളെ പഠനവിഷയമാക്കേണ്ടതും, അവര്‍ക്ക് പ്രാവര്‍ത്തികമാക്കാന് ഭാവിയില് പ്രേരകമാകേണ്ടതുമായ ഒരു മാതൃകയായി ഇതു മാറണം. അതുപോലെ നാമോരോരുത്തരും ജീവിതത്തിന്‍റെ ഭാഗമായി ഈ ദൗത്യത്തെ ഉള്‍ക്കൊള്ളണം.\nകേരളീയരുടെ വ്യക്തിശുചിത്വവും, കാര്‍ഷിക സംസ്കൃതിയുമെല്ലാം തന്നെ നമ്മുടെ ജലസമൃദ്ധിയില് അധിഷ്ഠിതമായിരുന്നു. കൃത്യമായി ലഭിച്ചിരുന്ന മഴയുടെ ലഭ്യതയില് വന്ന വ്യതിയാനവും, ജലാശയങ്ങളുടെ മലിനീകരണവും, മണ്ണില് താഴാതെ പോകുന്ന മഴവെള്ളവും എല്ലാം ചേര്‍ന്ന് കുടിവെള്ളം പോലും വിലയ്ക്കു വാങ്ങേണ്ടി വരുന്ന അവസ്ഥയിലേക്ക് ഇന്ന് നമ്മള് എത്തിയിരിക്കുന്നു. അതിന്\nനാമോരോരുത്തരും ഉത്തരവാദികളാണ്. ഇതിനെല്ലാം വിരാമമിടാനും നഷ്ടപ്പെട്ടതെല്ലാം തിരിച്ചുപിടിക്കാനുമുള്ള ശ്രമത്തിന്‍റെ ഭാഗമാണ് ഈ കൂട്ടായ്മ.\nകൃഷി, വ്യവസായം, വനം, ജലം, പരിസ്ഥിതി തുടങ്ങി വിവിധ വകുപ്പുകളുടേയും, കൗണ്‍സിലിന്‍റെ വിവിധ ഗവേഷണ സ്ഥാപനങ്ങളുടേയും, എനര്‍ജി മാനേജ്മെന്‍റ് സെന്‍റര്, അനര്‍ട്ട് തുടങ്ങിയ ശാസ്ത്ര ഗവേഷണ വികസന കേന്ദ്രങ്ങളുടേയും, ജനങ്ങളുമായി ഇഴുകിചേര്‍ന്ന് പ്രവര്‍ത്തിക്കുന്ന സര്‍ക്കാരിതര സംഘടനകളുടേയും യുക്തിപൂര്‍വ്വമായ ഏകോപനത്തിലൂടെ മാത്രമേ നമുക്കീ ലക്ഷ്യം കൈവരിക്കാനാകൂ.\nപഞ്ചായത്തുതലത്തില് സംഘടിപ്പിക്കാനുദ്ദേശിക്കുന്ന ഹരിതസാങ്കേതികവിദ്യാ കേന്ദ്രങ്ങള് ഇത്തരത്തിലുള്ള ഏകോപനങ്ങള്‍ക്ക് വേദിയാകും. സാങ്കേതിക സഹായങ്ങളും ഉപദേശങ്ങളും വിവിധ വകുപ്പുകളില്‍നിന്നും ഗവേഷണ സ്ഥാപനങ്ങളില് നിന്നും ലഭ്യമാകും. ഇവയ്ക്കെല്ലാം സംസ്ഥാന തലത്തില് ഹരിതകേരളം മിഷന് നേതൃത്വം നല്‍കുകയും ശാസ്ത്ര സാങ്കേതിക കൗണ്‍സില് ഈ പ്രവര്‍ത്തനങ്ങള് ഏകോപിപ്പിക്കുകയും ചെയ്യും. ഉത്തരവാദിത്വബോധത്തോടും പൗരബോധത്തോടും കൂടി ഓരോരുത്തരും പ്രവര്‍ത്തിക്കണം. നല്ലൊരു നാളേയ്ക്കായി കരുതലോടെ നമുക്കൊരുമിച്ച് മുന്നേറാം.\nഹരിതകേരളം മിഷനുമായി ചേര്‍ന്ന് കേരള ശാസ്ത്ര സാങ്കേതിക പരിസ്ഥിതി കൗണ്‍സില് സംഘടിപ്പിക്കുന്ന ഈ ഹരിതസാങ്കേതികവിദ്യാ ശില്‍പശാല ഉദ്ഘാടനം ചെയ്തതായി പ്രഖ്യാപിക്കുന്നു.


മുലപ്പാല് കുഞ്ഞിനെ ഈ രോഗങ്ങളില് നിന്ന് സംരക്ഷിക്കും | World Breastfeeding Week 2021: How Breast Milk Protects Newborns In Malayalam - Malayalam BoldSky\n| Published: Friday, August 6, 2021, 13:27 [IST]\nമുലപ്പാല് കുഞ്ഞിന് ആരോഗ്യം നല്‍കും എന്ന കാര്യത്തില് സംശയം വേണ്ട. എന്നാല് ആരോഗ്യ സംരക്ഷണത്തിന് വെല്ലുവിളി ഉയര്‍ത്തുന്ന പല രോഗങ്ങളേയും അല്‍പം മുലപ്പാല് കൊണ്ട് നമുക്ക് സംരക്ഷിക്കാവുന്നതാണ്. ആരോഗ്യത്തിന് പ്രതിസന്ധികള് ഉണ്ടാക്കുന്ന എല്ലാ അസ്വസ്ഥതകള്‍ക്കും പരിഹാരം കാണുന്നതിന് വേണ്ടി കുഞ്ഞിന് മുലപ്പാല് നല്‍കാവുന്നതാണ്. നവജാത ശിശുക്കള്‍ക്ക് പല വിധത്തിലാണ് ആരോഗ്യ പ്രശ്‌നങ്ങള് ഉണ്ടാവുന്നത്. അതുകൊണ്ട് തന്നെ അതിനെ പ്രതിരോധിക്കുന്നതിന് വേണ്ടിയും മുലപ്പാല് പ്രവര്‍ത്തിക്കുന്നുണ്ട്. കുഞ്ഞുങ്ങള്‍ക്ക് ചുരുങ്ങിയത് രണ്ട് വയസ്സ് വരെയെങ്കിലും മുലപ്പാല് നല്‍കിയിരിക്കണം. ഇത് നിങ്ങളുടെ കുഞ്ഞിന്റെ മുന്നോട്ടുള്ള ആരോഗ്യത്തിനും വളരെ മികച്ചതാണ് എന്ന കാര്യത്തില് സംശയം വേണ്ട.\nകുഞ്ഞിന്റെ ആരോഗ്യത്തിന്റെ കാര്യത്തില് അമ്മമാര്‍ക്കുണ്ടാവുന്ന പല ടെന്‍ഷനും പരിഹാരം കാണുന്നതിന് സഹായിക്കുന്നുണ്ട് മുലപ്പാല് കൊടുക്കുന്നത്. ഇത് കുഞ്ഞിന്റെ ആരോഗ്യത്തിനും കരുത്തിനും എല്ലാം സഹായിക്കുന്നു എന്ന കാര്യത്തില് സംശയം വേണ്ട. ഈ ലോകമുലയൂട്ടല് വാരത്തില് നിങ്ങളുടെ കുഞ്ഞിന് എന്തൊക്കെ ആരോഗ്യ ഗുണങ്ങള് മുലപ്പാല് നല്‍കുന്നുണ്ട് എന്ന് നോക്കാവുന്നതാണ്. എന്തൊക്കെയാണ് ഇതിലൂടെ നിങ്ങളുടെ കുഞ്ഞിന് എന്തൊക്കെ ആരോഗ്യ ഗുണങ്ങള് ഉണ്ടാവുന്നുണ്ട് എന്ന് നോക്കാം.\nമുലപ്പാല് കുഞ്ഞിന് നല്‍കും ഏത് രോഗത്തില് നിന്നും പ്രതിരോധം\nകുഞ്ഞിന്റെ ഉമിനീരും അമ്മയുടെ പാലില് കലര്‍ന്നാല് അത് അമ്മയും കുഞ്ഞും തമ്മിലുള്ള ബന്ധം വര്‍ദ്ധിപ്പിക്കുന്നു. ഇതിലൂടെ അമ്മയുടെ ശരീരം കുഞ്ഞിന്റെ ആവശ്യങ്ങള് മനസ്സിലാക്കുകയും കുഞ്ഞിന്റെ ആവശ്യങ്ങള്‍ക്കനുസരിച്ച് മുലപ്പാല് ഇഷ്ടാനുസൃതം കുഞ്ഞിന് ലഭിക്കുകയും ചെയ്യും. ഇതിലൂടെ അമ്മക്കും കുഞ്ഞിനും തമ്മിലുള്ള ഒരു ബന്ധം വളര്‍ന്നുവരുകയും ചെയ്യുന്നുണ്ട്.\nഅമ്മമാര് നല്‍കുന്ന പാലില് അലര്‍ജിയുടെ നിരക്ക് കുറവാണ്. ചെവി അല്ലെങ്കില് ശ്വാസകോശ അണുബാധ ഉണ്ടാകാനുള്ള സാധ്യതയും കുറവാണ്. കുഞ്ഞിന്റെ ജീവിതത്തിലെ ആദ്യത്തെ ആറ് മുതല് പന്ത്രണ്ട് മാസങ്ങളില് ആവശ്യമായ വിറ്റാമിനുകളും പോഷകങ്ങളും ആന്റിബോഡികളും മുലപ്പാലില് അടങ്ങിയിട്ടുണ്ട്.\nപെട്ടെന്നുള്ള ശിശുമരണത്തിനുള്ള സാധ്യത കുറവാണ്. പലപ്പോഴും ഒരു കാരണവുമില്ലാതെ തന്നെ കുട്ടികളുടെ മരണ നിരക്ക് വര്‍ദ്ധിക്കുന്ന അവസ്ഥയുണ്ടാവുന്നുണ്ട്. കുഞ്ഞിന് ഒരു തരത്തിലുള്ള ഇന്‍ഫ്‌ലുവന്‍സയോ പ്രതിരോധ കുത്തിവയ്പ്പുകളോ ലഭിക്കാത്തതിനാല് അനാവശ്യ അണുബാധകളെ ചെറുക്കാന് പാല് കുഞ്ഞിന് ഒരു പ്രതിരോധ സംവിധാനം നല്‍കുന്നു. അതിനാല്, മുലപ്പാല് കുഞ്ഞിന് സ്വാഭാവിക പ്രതിരോധ കുത്തിവയ്പ്പായി പ്രവര്‍ത്തിക്കുന്നു. ഏത് വൈറസിനേയും ആരോഗ്യപ്രശ്‌നങ്ങള്‍ക്കും പരിഹാരം കാണുന്നതിന് മുലപ്പാല് എന്തുകൊണ്ടും നല്ലതാണ്.\nപൊണ്ണത്തടി പോലുള്ള ആരോഗ്യ പ്രശ്‌നങ്ങള് നിങ്ങളില് കൂടുതല് വെല്ലുവിളികള് ഉയര്‍ത്തുന്നതാണ്. ഇത് കുട്ടികളിലെങ്കില് കൂടുതല് പ്രതിസന്ധികള് ഉണ്ടാക്കുന്നു. എന്നാല് സ്ഥിരമായി മുലപ്പാല് നല്‍കുന്ന കുഞ്ഞിന് ചെറുപ്പത്തിലെ പൊണ്ണത്തടി ഉണ്ടാകാനുള്ള സാധ്യതയും വളരെ കുറവാണ്. മുലപ്പാല് കുഞ്ഞിന് സന്തുലിതമായ ഭക്ഷണക്രമം പോലെയാണ്, ഇത് കുഞ്ഞിന്റെ വളര്‍ച്ചയ്ക്ക് വളരെ അത്യാവശ്യമാണ്. അതുകൊണ്ട് അമ്മമാര് ഒരു കാരണവശാലും മുലപ്പാല് ഒഴിവാക്കരുത് എന്നുള്ളതാണ് ശ്രദ്ധിക്കേണ്ട കാര്യം.\nമുലയൂട്ടല് കുഞ്ഞിനും അമ്മയ്ക്കും തൊലിപ്പുറത്ത് ചര്‍മ്മ സമ്പര്‍ക്കം ലഭിക്കുന്നു. ഇത് അമ്മ- കുഞ്ഞ് ബന്ധം വര്‍ദ്ധിപ്പിക്കുന്നുണ്ട്. ഇവര് തമ്മില് നല്ല ബോണ്ടിംഗ് ഇതിലൂടെ ഉണ്ടാവുന്നുണ്ട്. കുട്ടിക്ക് അവന്റെ അല്ലെങ്കില് അവളുടെ പ്രായത്തിലുള്ള ആരോഗ്യകരമായ ശരീരഭാരം ഉണ്ടായിരിക്കും. ലോകമെമ്പാടുമുള്ള ഡോക്ടര്‍മാര് ശുപാര്‍ശ ചെയ്യുന്നത്, കുഞ്ഞ് ജനിച്ച ആദ്യ മണിക്കൂറിനുള്ളില് മുലപ്പാല് നല്‍കണം, തുടര്‍ന്ന്6മാസം മുതല് 1 വര്‍ഷം വരെ മുലയൂട്ടല് നിര്‍ബന്ധമായും തുടരണം. അതിന് ശേഷം അമ്മയുടേയും കുഞ്ഞിന്റേയും താല്‍പ്പര്യങ്ങള്‍ക്ക് അനുസരിച്ച് ഇത് ചെയ്യാവുന്നതാണ്.\nകുട്ടിക്കാലത്ത് മുലപ്പാല് നല്‍കിയ കുട്ടികള് അലര്‍ജികള്, ചര്‍മ്മ വൈകല്യങ്ങള്, ആസ്ത്മ, മറ്റ് ജീവന് അപകടപ്പെടുത്തുന്ന രോഗങ്ങള് എന്നിവയ്ക്കുള്ള സാധ്യതയെ കുറക്കുന്നുണ്ട്. മുലപ്പാല്, ജീവന് അപകടപ്പെടുത്തുന്ന രോഗങ്ങളുടെ അപകടസാധ്യത കുറയ്ക്കുക മാത്രമല്ല, ആരോഗ്യപ്രശ്‌നത്തിന്റെ ഗൗരവം കുറയ്ക്കുകയും ചെയ്യുന്നുവെന്ന് പറയപ്പെടുന്നു. ഇതോടൊപ്പം അമ്മക്കും ചില പ്രത്യേക ഗുണങ്ങള് ലഭിക്കുന്നുണ്ട്. അവ എന്തൊക്കെയെന്ന് നമുക്ക് നോക്കാവുന്നതാണ്.\nമുലയൂട്ടുന്ന അമ്മമാരില് ഗര്‍ഭപാത്രത്തിലെ രക്തസ്രാവം കുറയ്ക്കുന്നതിന് സഹായിക്കുന്നു. മുലയൂട്ടല് അണ്ഡാശയ, ഗര്‍ഭാശയ, സ്തനാര്‍ബുദ സാധ്യത കുറയ്ക്കുന്നു. കൂടാതെ ഇത് കലോറി കുറക്കുന്നതിന് സഹായിക്കുന്നു. അമ്മയ്ക്ക് സന്ധിവാതം, ഓസ്റ്റിയോപൊറോസിസ്, ഹൃദ്രോഗങ്ങള്, ടൈപ്പ്2പ്രമേഹം എന്നിവ വരാനുള്ള സാധ്യത വൈകുകയോ കുറയ്ക്കുകയോ ചെയ്യുന്നു. അതിനാല്, മുലപ്പാലിന് പ്രായപൂര്‍ത്തിയാകുന്നത് വരെ കുഞ്ഞിന് ഗുണങ്ങള് മാത്രമല്ല, അമ്മയ്ക്കും ധാരാളം ഗുണങ്ങള് ഉണ്ടാവുന്നുണ്ട്. ഇത്തരം കാര്യങ്ങള് നിങ്ങള് അറിഞ്ഞിരിക്കേണ്ടതാണ്.\nRead more about: breastfeeding newborn കുഞ്ഞ് മുലപ്പാല്\nWorld Breastfeeding Week 2021: How Breast Milk Protects Newborns In Malayalam\nHere in this article we are discussing about how breast milk protects newborns. Takealook.\nStory first published: Friday, August 6, 2021, 13:27 [IST]\nAug 6, 2021 ലെ വാര്‍ത്തകള്


കറുത്ത സുന്ദരിമാര് വിഷമിക്കേണ്ട, വെളുക്കാന് ഒരു വഴിയുണ്ട് - Malayalivartha.com Widgets Magazine\nകറുത്ത സുന്ദരിമാര് വിഷമിക്കേണ്ട, വെളുക്കാന് ഒരു വഴിയുണ്ട്\n14 NOVEMBER 2015 01:31 PM IST\nപല പെണ്‍കുട്ടികളെയും ആദ്യംകാണുന്നത് ഇരുണ്ട നിറക്കാരോ അതികം തെളിച്ചമില്ലാത്ത നിറമുള്ളവരോ ആയിട്ടായിരിക്കും. എന്നാല് ഒരു ഇടവേളയ്ക്ക് അവരെ കാണുന്നത് നല്ല വെളുത്ത് ചുവന്ന് തക്കാളിപ്പഴം പോലെയായിട്ടായിരിക്കും. എന്താകാം ഇതിന് കാരണം സാധാരണക്കാരെ ആശയക്കുഴപ്പയത്തിലാക്കുന്ന കാര്യമാണിത്.\nപല ബ്യൂട്ടിട്രീറ്റ്‌മെന്റെുകള്‍ക്കും മുഖവും ഏറിയാല് കൈകാലുകളും മാത്രം വെളുപ്പിക്കാനെ കഴിയു. മാത്രമല്ല ഇത് ക്രിത്യമായ ഇടവേളകളില് ആവര്‍ത്തിച്ച് ചെയ്യുകയും വേണം. എന്നാല് പൂര്‍ണ്ണമായും നിറം മാറ്റി സുന്ദരിയാക്കാന് കഴിയുന്ന ഒരു ശസ്ത്രക്രിയ നമ്മുടെ വൈദ്യശാസ്ത്രത്തിലുണ്ട്. ഇതാണ് സ്‌ക്കിന് ലൈറ്റനിങ്ങ് സര്‍ജറി.\nഅല്‍പ്പം ചിലവേറിയതാണെങ്കിലും നമ്മുടെ സുന്ദരികളില് പലരും ഇതിലൂടെയാണ് ഇത്രയും സുന്ദരികളായത്. ക്രീമുകളും സോപ്പുകളും എല്ലാം പരിക്ഷിച്ച് തോറ്റവരാണ് പലപ്പോഴും ഈ ശസ്ത്രക്രിയക്ക് തയാറാകുന്നത്.\nത്വക്കിന്റെയും മുടിയുടെയും നിറം നിയന്ത്രിക്കുന്നത് ശരീരത്തിലെ മെലാനിന് ആണ്. ശരീരത്തിലെ മെലാനിന്റെ ആളവ് കൂടിയാല് ത്വക്കിന് ഇരുണ്ട നിറം വര്‍ധിക്കും. സ്‌കിന് ലൈറ്റനിങ്ങ് ശസ്ത്രക്രീയ ശരീരത്തിലെ മെലാനിന്റെ അളവ് കുറയ്ക്കുന്നു. ഇതിലൂടെ ചര്‍മ്മത്തിന്റെ വെളുത്ത നിറം വര്‍ധിക്കും.\nഒരു മികച്ച ഡെര്‍മറ്റോളജിസിറ്റിന്റെ സഹായത്തോടെ ഈ സര്‍ജറി ചെയ്യാന് കഴിയും. ഇതിലൂടെ ശരീര ചര്‍മ്മം പൂര്‍ണ്ണമായും ഒരേ നിറത്തിലാകുന്നു. മാത്രമല്ല ഈ നിറം നിലനില്‍ക്കുയും ചെയ്യും. ഇപ്പോള് മനസിലായില്ലെ കറുത്ത സുന്ദരിമാര് വെളുക്കുന്നതിന്റെ രഹസ്യം.


200 കോടി സ്വത്തിനായി സഹോദരങ്ങളെ തട്ടിക്കൊണ്ട് പോയി; വനിതാ നേതാവ് പിടിയിൽ | Arrest | India News | National News | Manorama News\n200 കോടി സ്വത്തിനായി സഹോദരങ്ങളെ തട്ടിക്കൊണ്ട് പോയി; വനിതാ നേതാവ് പിടിയിൽ\nസ്വന്തം ലേഖകൻ January 06, 2021 10:09 PM IST\nമൂന്നുപേരെ തട്ടിക്കൊണ്ടുപോയ സംഭവത്തിൽ തെലുങ്കു ദേശം പാർട്ടി (ടിഡിപി) മുൻ മന്ത്രി അറസ്റ്റിൽ. 200 കോടി രൂപ വിലമതിക്കുന്ന ഭൂമിയുമായി ബന്ധപ്പെട്ട തർക്കത്തിനൊടുവിലാണ് തട്ടിക്കൊണ്ട് പോകലും തുടർന്നുള്ള സംഭവങ്ങളും. ആന്ധ്രപ്രദേശിലെ ടിഡിപി നേതാവ് ഭുമ അഖില പ്രിയയെയാണു മൂന്നു സഹോദരങ്ങളെ തട്ടിക്കൊണ്ടുപോയ കേസിൽ ഹൈദരാബാദ് പൊലീസ് അറസ്റ്റ് ചെയ്തത്. മുൻ ഹോക്കി താരം പ്രവീൺ റാവു ഉൾപ്പെടെയുള്ളവരെയാണ് ഇവർ തട്ടിക്കൊണ്ടുപോയത്.\n200 കോടി രൂപ വിലമതിക്കുന്ന 50 ഏക്കർ സ്ഥലവുമായി ബന്ധപ്പെട്ട് അഖിലപ്രിയയും ഈ സഹോദരന്മാരും തമ്മിൽ തർക്കമുണ്ടെന്ന് പൊലീസ് പറഞ്ഞു. ആറു മാസം മുൻപ് അഖിലപ്രിയയും ഭർത്താവും ചേർന്നു തന്നെ കൊലപ്പെടുത്താൻ ഗൂഢാലോചന നടത്തിയെന്ന് സുബ്ബ റെഡ്ഡി ആരോപിച്ചിരുന്നതായും ഹൈദരാബാദ് പൊലീസ് കമ്മിഷണർ അഞ്ജനി കുമാർ പറഞ്ഞു.\nതെലങ്കാന സംസ്ഥാനത്തെ ഒരു രാത്രി മുൾമുനയിൽ നിർത്തിയ നാടകീയ തട്ടിക്കൊണ്ടുപോകൽ– രക്ഷപ്പെടുത്തൽ സംഭവങ്ങൾക്കു ശേഷമാണ് അറസ്റ്റ്. ഭുമയു‌ടെ ഭർത്താവ് ഭാർഗവ് റാം, ഭുമയുടെ പിതാവും മുതിർന്ന ടിഡിപി അംഗവുമായ ഭുമ നാഗി റെഡ്ഡിയുടെ അടുത്ത അനുയായി എ.വി.സുബ്ബ റെഡ്ഡി എന്നിവർക്കെതിരെയും കേസുണ്ട്. ചൊവ്വാഴ്ച വൈകിട്ട് ഏഴോടെ ഹൈദരാബാദിലെ വീട്ടിലെത്തിയ 10-15 അംഗ സംഘമാണ് സഹോദരങ്ങളെ തട്ടിക്കൊണ്ടുപോയതെന്ന് പൊലീസ് പറഞ്ഞു.\nആദായനികുതി ഉദ്യോഗസ്ഥരെന്ന പേരിലാണ് ഇവരെത്തിയത്. വ്യാജ വാറന്റും ഇവർ കാണിച്ചു. റെയ്ഡ് നടത്താനാണു വന്നതെന്നും കൈവശം വാറന്റുണ്ടെന്നും സംഘം പറഞ്ഞു. തുടർന്ന് അവർ മൂന്നു സഹോദരന്മാരെ കൂട്ടിക്കൊണ്ടുപോയി. മൂന്ന് വാഹനങ്ങളിലാണു സംഘം വന്നതെന്നും മുതിർന്ന പൊലീസ് ഉദ്യോഗസ്ഥരോടൊപ്പം വീട്ടിലെത്തിയ സംസ്ഥാന എക്സൈസ് മന്ത്രി ശ്രീനിവാസ് ഗൗഡ പറഞ്ഞു.\nമറ്റു കുടുംബാംഗങ്ങളെ മുറികളിൽ പൂട്ടിയിട്ടിരിക്കുകയായിരുന്നു. വിവരം കിട്ടിയതിനു പിന്നാലെ സംഘത്തെ പിന്തുടർന്നു മൂന്ന് മണിക്കൂറിനുള്ളിൽ സഹോദരങ്ങളെ രക്ഷപ്പെടുത്തിയതായും പൊലീസ് പറഞ്ഞു. പുലർച്ചെ മൂന്നു മണിയോടെയാണു രക്ഷാപ്രവർത്തനം പൂർത്തിയായത്. വെള്ളക്കടലാസിൽ ഒപ്പിടാൻ നിർബന്ധിച്ചെന്നു സഹോദരങ്ങൾ പൊലീസിനോട് പറഞ്ഞു.


Ranjish Hi Sahi song : അമലാ പോള് നായികയാകുന്ന സീരീസ്, 'രഞ്‍ജിഷ് ഹി സഹി' മ്യൂസിക് വീഡിയോ | Amala Paul starrer series Ranjish Hi Sahi series music vidceo out\nRanjish Hi Sahi song : അമലാ പോള് നായികയാകുന്ന സീരീസ്, 'രഞ്‍ജിഷ് ഹി സഹി' മ്യൂസിക് വീഡിയോ\nഅമലാ പോള് നായികയാകുന്ന സീരീസിലെ മ്യൂസിക് വീഡിയോ പുറത്തുവിട്ടു.\nKochi, First Published Dec 30, 2021, 6:25 PM IST\nഅമലാ പോള് (Amala Paul)അഭിനയിക്കുന്ന വെബ് സീരീസാണ് 'രഞ്‍ജിഷ് ഹി സഹി' (Ranjish Hi Sahi). എഴുപതുകളിലെ ബോളിവുഡ് പശ്ചാത്തലമായിട്ടാണ് സീരിസിന്റെ കഥ പറയുന്നത്. 'രഞ്‍ജിഷ് ഹി സഹി' സിനിമയ്‍ക്കുള്ളിലെ കഥയാണ് പറയുന്നത്. പുഷ്‍പദീപ് ഭരദ്വാദ് സംവിധാനം ചെയ്യുന്ന 'രഞ്‍ജിഷ് ഹി സഹി'യുടെ മ്യൂസിക് വീഡിയോ പുറത്തുവിട്ടു.\n'തം സ ഗയാ' എന്നു തുടങ്ങുന്ന ഗാനമാണ് പുറത്തുവിട്ടത്. താഹിര് രാജ് ഭാസിൻ സീരിസില് സംവിധായകന്റെ വേഷത്തില് അഭിനയിക്കുന്ന 'രഞ്‍ജിഷ് ഹി സഹി' 13ന് സ്‍ട്രീമിംഗ് തുടങ്ങും . അഞ്‍ജു എന്ന ഒരു കഥാപാത്രമാണ് അമൃതാ പുരിക്ക്. സംവിധായകനായ നായക കഥാപാത്രം ഒരു നടിയെ പ്രണയിക്കുന്നതും തുടര്‍ന്നുള്ള സംഭവങ്ങളുമാണ് 'രഞ്‍ജിഷ് ഹി സഹി' പറയുന്നത്.\nമഹേഷ് ഭട്ട് ആണ് സീരീസ് നിര്‍മിക്കുന്നത്. സാക്ഷി ഭട്ട് ആണ് സീരിസിന്റെ സഹനിര്‍മാതാവ്. നിലേഷ് വാഘ് ആണ് സീരീസിന്റെ പ്രൊഡക്ഷൻ ഡിസൈൻ. 'രഞ്‍ജിഷ് ഹി സഹി' സീരിസ് അമലാ പോളിന് ഏറെ പ്രതീക്ഷയുള്ള ഒന്നാണ്.\nസുമിത് സമാദ്ദാര് ആണ് സീരീസിന്റെ ഛായാഗ്രാഹണം നിര്‍വഹിക്കുന്നത്. സൗണ്ട് വിഭാഗം കൈകാര്യം ചെയ്യുന്നത് മനസ് ബാലാണ്. അമലാ പോള് നായികയാകുന്ന ചിത്രം 'കാടെവറും' പ്രദര്‍ശനത്തിന് എത്താനുണ്ട്. അമലാ പോള് തന്നെയാണ് ചിത്രം നിര്‍മിക്കുന്നതും.\nLast Updated Dec 30, 2021, 6:25 PM IST\nസിനിമ രംഗത്തെ തുടക്കകാലത്തെ അനുഭവങ്ങള് വിവരിച്ച് അനുശ്രീയുടെ കുറിപ്പ്


ഇന്ന് ആളുകൾ ഗെയിമിംഗ് ആപ്ലിക്കേഷനായി ഓൺലൈനിൽ തിരയുന്നു. ഒഴിവുസമയങ്ങളെ കൊല്ലുന്നതിൽ മാത്രമല്ല അവ അവർക്ക് പ്രയോജനം ചെയ്യുക. എന്നാൽ നല്ല പണം സമ്പാദിക്കാൻ ഇത് അവരെ സഹായിക്കുന്നു. അതിനാൽ നിങ്ങൾ പണം സമ്പാദിക്കാനും ക്രിപ്‌റ്റോ ലോകത്തിന്റെ ഭാഗമാകാനും ഇഷ്ടപ്പെടുന്നു, തുടർന്ന് Kara Star Apk ഇൻസ്റ്റാൾ ചെയ്യുക.\nദി കളിക്കുകയും സമ്പാദിക്കുകയും ചെയ്യുക ഞങ്ങൾ ഇവിടെ പിന്തുണയ്ക്കുന്ന ആപ്ലിക്കേഷൻ ആൻഡ്രോയിഡ് ഗെയിമർമാർക്ക് പുതിയതാണ്. കഴിവുകളും തന്ത്രങ്ങളും ഉൾപ്പെടെയുള്ള പ്ലേയിംഗ് മോഡുകൾ പോലും മികച്ച സ്കോർ നേടുന്നതിൽ പ്രധാന പങ്ക് വഹിക്കുന്നു. എന്നിട്ടും, കളിക്കാർക്ക് കളിക്കാനുള്ള തന്ത്രങ്ങളും മോഡുകളും അറിയില്ല.\nഅപ്പോൾ വിഷമിക്കേണ്ട, കാരണം ഇവിടെ ഞങ്ങൾ കളിയുടെ തന്ത്രങ്ങൾ ഉൾപ്പെടെയുള്ള വിശദാംശങ്ങൾ ചുരുക്കത്തിൽ വിശദീകരിക്കും. മറ്റ് കളിക്കാർക്കെതിരെ മികച്ച സ്കോർ നേടാൻ ഇത് ഗെയിമർമാരെ സഹായിക്കും. അതിനാൽ നിങ്ങൾ ഗെയിംപ്ലേ ഇഷ്ടപ്പെടുന്നു, മറ്റ് കളിക്കാർക്കിടയിൽ നിങ്ങളുടെ സാന്നിധ്യം കാണിക്കാൻ തയ്യാറാണ്, തുടർന്ന് KaraStar ഗെയിം ഡൗൺലോഡ് ചെയ്യുക.\nഎന്താണ് Kara Star Apk\nഓൺലൈൻ ഗെയിമർമാർക്ക് അനന്തമായ ക്രിപ്‌റ്റോ നാണയങ്ങൾ സമ്പാദിക്കാനുള്ള മികച്ച അവസരമാണ് കാരാ സ്റ്റാർ എപികെ. യുദ്ധക്കളത്തിനുള്ളിൽ തങ്ങളുടെ സാന്നിധ്യം കാണിച്ചും രാക്ഷസന്മാരെ പരാജയപ്പെടുത്തിയും. ഓരോ രാക്ഷസനും അതുല്യമായ കഴിവുകളുള്ള വ്യത്യസ്ത ശക്തികളും തന്ത്രങ്ങളും വഹിക്കുന്നു.\nഒരു മികച്ച തന്ത്രം കെട്ടിപ്പടുക്കുന്നതിലൂടെ അവൻ/അവൾ അവരുടെ ശക്തി എങ്ങനെ വിനിയോഗിക്കുന്നു എന്നത് ഇപ്പോൾ ഗെയിമറുടെ ചുമതലയാണ്. കൂടാതെ കുറച്ച് വിഭവങ്ങൾ ഉപയോഗിച്ച് രാക്ഷസനെ എളുപ്പത്തിൽ കണ്ടെത്തുകയും ഇല്ലാതാക്കുകയും ചെയ്യുക. നമ്മൾ നേരത്തെ പറഞ്ഞതുപോലെ, മറഞ്ഞിരിക്കുന്ന നിധികൾ പര്യവേക്ഷണം ചെയ്യപ്പെടേണ്ടവയാണ്.\nതടവറകൾ പര്യവേക്ഷണം ചെയ്യാതെ, ഗെയിമർമാർക്ക് റിവാർഡുകൾ നേടാൻ കഴിയില്ല. കാരണം, മറഞ്ഞിരിക്കുന്ന വസ്തുക്കൾ വയ്ക്കുന്ന ഒരേയൊരു സ്ഥലമാണ് തടവറകൾ. മാത്രമല്ല, ചില സന്ദർഭങ്ങളിൽ, ഗെയിമർമാർ ഈ ജയിലുകളിൽ രാക്ഷസന്മാരെ കണ്ടുമുട്ടിയേക്കാം.\nഗെയിമിനുള്ളിൽ PVE, PVP എന്നിങ്ങനെ രണ്ട് പ്രധാന മോഡുകൾ ചേർത്തിരിക്കുന്നു. ഈ രണ്ട് മോഡുകളും ഒന്നിലധികം അവസരങ്ങളുള്ള വ്യത്യസ്ത കളി ശൈലികൾ വഹിക്കുന്നു. അതിനാൽ നിങ്ങൾ ഒരു റിസ്ക് എടുക്കാൻ തയ്യാറാണ്, മറഞ്ഞിരിക്കുന്ന നിധികൾ പര്യവേക്ഷണം ചെയ്യാൻ തയ്യാറാണ്, തുടർന്ന് KaraStar Apk ഇവിടെ നിന്ന് ഡൗൺലോഡ് ചെയ്യുക.\nപേര് കാര നക്ഷത്രം\nവലുപ്പം 76.4 എം.ബി.\nപാക്കേജിന്റെ പേര് com.chain.infinity\nഗെയിംപ്ലേ ആഴത്തിൽ പര്യവേക്ഷണം ചെയ്യുമ്പോൾ, ഞങ്ങൾ ധാരാളം വ്യത്യസ്ത അവസരങ്ങൾ കണ്ടെത്തി. ക്രിപ്‌റ്റോ നാണയങ്ങൾ സമ്പാദിക്കുന്നതും ആ പ്രധാന അവസരങ്ങളിൽ ഉൾപ്പെടുന്നു. അതെ, ഗെയിമർമാർക്ക് എളുപ്പത്തിൽ ഖനനം ചെയ്യാനും ക്രിപ്റ്റോ സമ്പാദിക്കാനും കഴിയുന്ന റിവാർഡുകൾ ഉൾപ്പെടെ മറഞ്ഞിരിക്കുന്ന നിധികൾ സ്ഥാപിക്കുമെന്ന് വിദഗ്ധർ അവകാശപ്പെടുന്നു.\nരാക്ഷസന്മാരെയും വളർത്തുമൃഗങ്ങളെയും കുറിച്ചുള്ള വിവരങ്ങൾ ചേർക്കാൻ ഞങ്ങൾ മറക്കുന്നു. യുദ്ധക്കളത്തിനുള്ളിൽ പങ്കെടുക്കുന്നതിന് രാക്ഷസന്മാരും വളർത്തുമൃഗങ്ങളും അത്യാവശ്യമാണെന്ന് കരുതപ്പെടുന്നു. ഇവയൊന്നും സ്വന്തമാക്കാതെ കളിക്കാരെ ഒരിക്കലും യുദ്ധക്കളത്തിൽ ചേരാൻ അനുവദിക്കില്ല.\nപിവിപി ബാറ്റിൽ മോഡിൽ ഒന്നിലധികം കാർഡുകൾക്ക് നിർമ്മാണ തന്ത്രങ്ങളും കഴിവുകളും ആവശ്യമായി വന്നേക്കാം. കഴിവുകളും തന്ത്രങ്ങളും കെട്ടിപ്പടുക്കാതെ, ഗെയിമർമാർക്ക് ശത്രുവിനെ പരാജയപ്പെടുത്തുന്നത് അസാധ്യമാണെന്ന് തോന്നുന്നു. എന്നിരുന്നാലും, മണ്ണിനടിയിൽ മറ്റ് അവസരങ്ങളുണ്ട്.\nഗെയിമർമാർ കാർഡുകൾ കാര്യക്ഷമമായി ഉപയോഗിക്കേണ്ടതുണ്ട്. മികച്ച തന്ത്രങ്ങൾ നിർമ്മിക്കുന്നതിനുള്ള കാർഡുകൾ ഉപയോഗിച്ച് രാക്ഷസന്മാരെ കൊല്ലുന്നത് നല്ല പ്രതിഫലവും ക്രിപ്‌റ്റോയും നേടിയേക്കാം. PVE മോഡ് ഈ പ്രത്യേക മോഡലിൽ നിന്ന് തികച്ചും വ്യത്യസ്തമാണെന്ന് ഓർക്കുക.\nPVE മോഡിൽ ഗെയിമർമാർ തടവറകളുടെ സ്ഥലങ്ങൾ പര്യവേക്ഷണം ചെയ്യുകയും അവരുടെ ശക്തമായ കഴിവുകൾ ഉപയോഗിച്ച് രാക്ഷസന്മാരെ കൊല്ലുകയും വേണം. അതിനാൽ നിങ്ങൾ വ്യക്തമായി കളിക്കുകയാണെന്ന് നിങ്ങൾ വിശ്വസിക്കുന്നു, തുടർന്ന് നിങ്ങൾ എന്തിനാണ് കാത്തിരിക്കുന്നത്? Kara Star NFT യുടെ ഏറ്റവും പുതിയ പതിപ്പ് ഡൗൺലോഡ് ചെയ്‌ത് നല്ല ലാഭം നേടൂ.\nസ്‌മാർട്ട്‌ഫോണിനുള്ളിൽ ഗെയിം സമന്വയിപ്പിക്കുന്നത് പ്ലേ ആൻഡ് സമ്പാദ്യ ഓപ്ഷൻ വാഗ്ദാനം ചെയ്യുന്നു.\nരണ്ട് ഒന്നിലധികം പ്ലേയിംഗ് മോഡുകൾ ചേർത്തു.\nPVE, PVP മോഡുകൾ വ്യത്യസ്തമാണ്.\nസുഗമമായ ഇടപാട് സംവിധാനം നിലവിൽ വന്നു.\nഗെയിം ഇന്റർഫേസ് ലളിതവും മൊബൈൽ സൗഹൃദവുമാണ്.\nKara Star Apk എങ്ങനെ ഡൗൺലോഡ് ചെയ്യാം\nApk ഫയലുകൾ ഡൗൺലോഡ് ചെയ്യുന്നതിനെക്കുറിച്ചും ഇൻസ്റ്റാളേഷനെക്കുറിച്ചും ഞങ്ങൾ പരാമർശിക്കുകയാണെങ്കിൽ. ആൻഡ്രോയിഡ് ഉപയോക്താക്കളോട് ഞങ്ങളുടെ വെബ്സൈറ്റ് സന്ദർശിക്കാൻ അഭ്യർത്ഥിക്കുന്നു, കാരണം ഇവിടെ ഞങ്ങളുടെ വെബ്സൈറ്റിൽ ഞങ്ങൾ ആധികാരികവും യഥാർത്ഥവുമായ Apk ഫയലുകൾ മാത്രമേ പ്രസിദ്ധീകരിക്കൂ. ഉപയോക്താവിന്റെ സുരക്ഷയും സ്വകാര്യതയും ഉറപ്പാക്കാൻ.\nവ്യത്യസ്‌ത പ്രൊഫഷണലുകൾ അടങ്ങുന്ന ഒരു വിദഗ്ധ ടീമിനെ ഞങ്ങൾ നിയമിച്ചു. സുഗമമായ പ്രവർത്തനത്തെക്കുറിച്ച് ടീമിന് ഉറപ്പില്ലെങ്കിൽ. ഞങ്ങൾ ഒരിക്കലും Apk ഇൻസൈഡ് ഡൗൺലോഡ് വിഭാഗം ഓഫർ ചെയ്യാറില്ല. അതിനാൽ നിങ്ങൾ ആപ്പ് ഫയൽ ഇഷ്ടപ്പെടുന്നു, പ്രധാന അവസരം ആസ്വദിക്കാൻ തയ്യാറാണ്, തുടർന്ന് ഇവിടെ നിന്ന് ഗെയിമിംഗ് ആപ്പ് ഡൗൺലോഡ് ചെയ്യുക.\nഞങ്ങൾ ഇവിടെ വാഗ്ദാനം ചെയ്യുന്ന ഗെയിമിംഗ് ഫയൽ ഇതിനകം തന്നെ പ്ലേ സ്റ്റോറിൽ നിന്ന് ആക്‌സസ് ചെയ്യാൻ കഴിയും. എന്നിരുന്നാലും, ചില പ്രധാന പ്രശ്നങ്ങൾ കാരണം, ഗെയിമർമാർക്ക് അവിടെ നിന്ന് ഡൗൺലോഡ് ചെയ്യാൻ കഴിയില്ല. ഇത് ആൻഡ്രോയിഡ് ഗെയിമർമാർക്കിടയിൽ Apk-ന്റെ പോസിറ്റീവ് ആംഗ്യത്തെ വ്യക്തമായി കാണിക്കുന്നു.\nകളിക്കാനും സമ്പാദിക്കാനും അവസരം നൽകുന്ന ഒരേയൊരു ഗെയിം ഇതല്ല. ഈ പ്രത്യേക ഗെയിമിന് പുറമെ ഞങ്ങൾ മറ്റ് മൈനിംഗ്, സമ്പാദിക്കുന്ന ആപ്പുകൾ ഇതിനകം പ്രസിദ്ധീകരിച്ചു. മറ്റ് എപികെ ഫയലുകൾ പര്യവേക്ഷണം ചെയ്യുന്നതിന്, ആൻഡ്രോയിഡ് ഉപയോക്താക്കൾക്ക് ലിങ്കുകൾ പിന്തുടരാൻ ഞങ്ങൾ ശുപാർശ ചെയ്യുന്നു ചാമ്പ്യൻഫൈ Apk ഒപ്പം AXIE Infinity APK.\nനിങ്ങൾ കളിക്കുന്ന നൈപുണ്യങ്ങൾ വ്യക്തവും സമ്പാദ്യ ആവശ്യങ്ങൾക്കായി ഒരു ഓൺലൈൻ അവസരം തേടുന്നതും ആണെങ്കിൽ. ഇക്കാര്യത്തിൽ, ആൻഡ്രോയിഡ് ഗെയിമർമാർ Kara Star Apk ഇൻസ്റ്റാൾ ചെയ്യാൻ ഞങ്ങൾ ശുപാർശ ചെയ്യുന്നു. ഒറ്റ ക്ലിക്ക് ഓപ്‌ഷനിൽ ഇവിടെ നിന്ന് ഡൗൺലോഡ് ചെയ്യാനും ഇൻസ്റ്റാൾ ചെയ്യാനും അത് എത്തിച്ചേരാനാകും.\nCategories ഉപകരണങ്ങൾ, അപ്ലിക്കേഷനുകൾ Tags കാര സ്റ്റാർ Apk, കാര സ്റ്റാർ എൻഎഫ്ടി, KaraStar Apk, KaraStar ഗെയിം, കളിക്കുകയും സമ്പാദിക്കുകയും ചെയ്യുക പോസ്റ്റ് വഴികാട്ടി


പാകിസ്താനെതിരെ തിരിച്ചടിച്ച് ഇന്ത്യ: അതിര്‍ത്തി കടന്ന് 38 ഭീകരരെ വധിച്ചു | Muhimmath\nHome » National , News , Popular » പാകിസ്താനെതിരെ തിരിച്ചടിച്ച് ഇന്ത്യ: അതിര്‍ത്തി കടന്ന് 38 ഭീകരരെ വധിച്ചു\nപാകിസ്താനെതിരെ തിരിച്ചടിച്ച് ഇന്ത്യ: അതിര്‍ത്തി കടന്ന് 38 ഭീകരരെ വധിച്ചു\nWritten By Muhimmath News on Thursday, 29 September 2016 | 19:46\nന്യൂഡല്‍ഹി: പാക്ക് അധീന കശ്മീരിലെ തീവ്രവാദ കേന്ദ്രങ്ങള് ഇന്ത്യന് സൈന്യം ആക്രമിച്ചു. ബുധനാഴ്ച രാത്രിയാണ് ആക്രമണം നടത്തിയത്. പുലര്‍ച്ചെ രണ്ട് മണി മുതല് രാവിലെ വരെ ആക്രമണം നീണ്ടതായാണ് വിവരം. ഭീകരര്‍ക്കും അവരെ സഹായിക്കുന്നവര്‍ക്കും കനത്ത ആഘാതമേല്‍പ്പിക്കാനായെന്ന് ഡിജിഎംഒ ലഫ്: ജനറല് രണ്‍ബീര് സിംഗ് വാര്‍ത്താസമ്മേളനത്തില് പറഞ്ഞു.\nഇന്ത്യയിലേക്ക് നുഴഞ്ഞുകയറാന് തയ്യാറെടുത്ത ഭീകരരെ ഒഴിപ്പിക്കുന്നതിനാണ് ആക്രമണം നടത്തിയത്. ഒരു ഭീകരനെപ്പോലും ഇന്ത്യയിലേക്ക് നുഴഞ്ഞുകയറാന് അനുവദിക്കില്ല. പാക്ക് ഭീകരരുടെ ഇരുപതോളം നുഴഞ്ഞുകയറ്റ ശ്രമങ്ങളാണ് ഈ വര്‍ഷം ഇന്ത്യ തകര്‍ത്തത്.\nപാക് മണ്ണിലെ ഭീകര പ്രവര്‍ത്തനം ഇനി അനുവദിക്കാനാവില്ല. പാക് സൈന്യം ഇന്ത്യയുമായി സഹകരിക്കില്ല. ഇന്ത്യ പലതവണ അഭ്യര്‍ഥിച്ചിട്ടും ഭീകരര്‍ക്കെതിരായ പ്രവര്‍ത്തനങ്ങള് നടപ്പാക്കാന് പാക്കിസ്ഥാന് തയ്യാറായിട്ടില്ല. നിയന്ത്രണരേഖ വഴിയുള്ള ഭീകരരുടെ നുഴഞ്ഞുകയറ്റം വലിയ ആശങ്കകള്‍ക്ക് ഇടയാക്കുന്നത്. പൂഞ്ചിലും ഉറിയിലും നടന്ന ഭീകരാക്രമണങ്ങള് അത്തരത്തിലുള്ളതായിരുന്നുവെന്നും സിംഗ് പറഞ്ഞു.\nപാക്ക് ആക്രമണം ഉണ്ടായാല് തിരിച്ചടിക്കാന് സേന സുസജ്ജമാണെന്നും അദ്ദേഹം മുന്നറിയിപ്പ് നല്‍കി. 38 ഭീകരര് കൊല്ലപ്പെട്ടതായാണ് റിപ്പോര്‍ട്ടുകള്. ഇന്ത്യന് ഭാഗത്ത് നിന്ന് നാശനഷ്ടങ്ങളൊന്നുമില്ല.\nകൃത്യമായ മുന്നൊരുക്കത്തോടെയായിരുന്നു ഇന്ത്യന് സൈനിക നടപടി. നിയന്ത്രണ രേഖയില് നിന്ന് മൂന്ന് കിലോമീറ്ററുകളോളം ഇന്ത്യന് സൈന്യം ഉള്ളില് കടന്നാണ് ആക്രമണം നടത്തിയത്.


Malayalam News - HONOR 8C - 10,000 രൂപയിൽ ഒതുങ്ങുന്ന സ്മാർട്ട്ഫോണുകളിൽ മികച്ചതോ? | Honor 8c review itsavaluable smart phone price under 10000 | News18 Kerala, Tech Latest Malayalam News | ലേറ്റസ്റ്റ് മലയാളം വാർത്ത\nHONOR 8C - 10,000 രൂപയിൽ ഒതുങ്ങുന്ന സ്മാർട്ട്ഫോണുകളിൽ മികച്ചതോ?\nചുരുക്കത്തിൽ, ഉപയോഗിക്കാൻ എളുപ്പമായ സൗകര്യങ്ങളുമായാണ് HONOR 8C വിപണിയിലുള്ളത്. മിതമായ വിലക്ക് നിരവധി സവിശേഷതകളുള്ള, കാഴ്ച്ചയിൽ മികച്ചുനിൽക്കുന്ന ഫോൺ നിങ്ങൾ തേടുന്നുവെങ്കിൽ തീർച്ചയായും ഇത് വാങ്ങാം\nUpdated: October 17, 2019, 7:27 PM IST\nLast Updated: October 17, 2019, 7:27 PM IST\nഇന്ത്യയിലെ സ്മാർട്ട്‌ഫോൺ മേഖല ബജറ്റ് സ്മാർട്ട്ഫോണുകൾ മൂലം കഴിഞ്ഞ കുറച്ച് വർഷങ്ങളായി പെട്ടെന്നുള്ള കുതിച്ചുചാട്ടത്തിന് സാക്ഷ്യം വഹിക്കുകയായിരുന്നു. അതിലേക്കാണ് HONOR അവരുടെ TechChic സ്മാർട്ട്‌ഫോൺ ശ്രേണിയുമായി എത്തുന്നത്. ഈ ഫോൺ കൂടുതൽ ചർച്ചയാകുന്നതിന് പിന്നിൽ ചില കാരണങ്ങളുണ്ട്. ടെക്കികൾ അതിൻറെ സവിശേഷതകളിൽ ആകൃഷ്ടരായെങ്കിൽ ഞങ്ങളും HONOR 8Cയെ ഇഷ്ടപ്പെടാൻ ഒരുപാട് കാരണങ്ങൾ കണ്ടെത്തി. ഈ ഫോൺ പ്രതീക്ഷകൾക്കൊത്ത് ഉയർന്നുവോയെന്ന് നമുക്ക് നോക്കാം.\nHONOR 8Cയുടെ 720x1520 പിക്‌സൽ റെസൊല്യൂഷനുള്ള 15.9 സെൻറിമീറ്റർ (6.26 ഇഞ്ച്) HD+ ഡിസ്പ്ലേയിൽ ചെറിയ ഒരു നോച്ച് കൂടി അടങ്ങിയിരിക്കുന്നു. 19.5:9 ആസ്പെക്റ്റ് റേഷ്യോയും വർണാഭമായ ഡിസ്‌പ്ലേയും HD+ റെസൊല്യൂഷനുമായി ഈ ഫോണുകൾ അവിശ്വസനീയമായ കാഴ്ച അനുഭവം വാഗ്ദാനം ചെയ്യുന്നു.\n3D പ്രിൻറിങ്ങും നാനോ-ലെവൽ പാറ്റേൺ ഡിസൈനും കൊണ്ട് സൃഷ്ടിക്കുന്ന ക്യാറ്റ്‌സ് ഐ ഡിസൈനുള്ള ആദ്യ ഫോണാണ് HONOR 8C. ഇത് മൊത്തത്തിൽ കാഴ്ചയിൽ മികച്ചതും ഇതിൻറെ പ്ലാസ്റ്റിക് ബോഡി മിനിമൽ ഡിസൈനിലുമാണ്. 167 ഗ്രാം മാത്രം ഭാരമുള്ള ഈ ഫോൺ കയ്യിൽ സൗകര്യമായി കൊണ്ടുനടക്കാം. കുറഞ്ഞ വെളിച്ചത്തിലും ഫേസ് റെക്കഗ്നിഷൻ കൊണ്ട് ഫോൺ അൺലോക്ക് ചെയ്യാൻ ഉപഭോക്താക്കളെ സഹായിക്കുന്ന ഇതിൻറെ ലോ-ലൈറ്റ് ഫേസ് അൺലോക്ക് ഫീച്ചർ അതിശയപ്പെടുത്തുന്നതാണ്. വായനയിൽ താൽപര്യമുള്ളവരെ കണക്കിലെടുത്ത് HONOR തങ്ങളുടെ ഫോണിൽ TUV Rheinland സാക്ഷ്യപ്പെടുത്തിയ നൂതനമായ നേത്ര സംരക്ഷണ സംവിധാനവും ലഭ്യമാക്കുന്നുണ്ട്.\nപെർഫോമൻസ് 40 ശതമാനം മെച്ചപ്പെടുത്തുന്ന ക്വാൽകോം സ്‌നാപ്ഡ്രാഗൺ 632 ചിപ്‌സെറ്റ് ഒക്റ്റാ-കോർ (8x1.8 GHz) ഉള്ള വിപണിയിലെ ആദ്യ സ്മാർട്ട്ഫോണാണ് HONOR 8C. മൈക്രോ SD കാർഡ് കൊണ്ട് 256 GB വരെ കൂട്ടാവുന്ന 32 GB, 64 GB മോഡലുകളിൽ 4GB RAM ആയാണ് ഇത് വരുന്നത്. ഇതേ വിലയിൽ ലഭ്യമായ മറ്റ് ഫോണുകളുമായി താരതമ്യം ചെയ്യുമ്പോൾ ഇതിൻറെ പെർഫോമൻസും ഗെയിമിങ് അനുഭവവും വളരെ മികച്ചതാണ്. ഗെയിമിങിൽ താൽപര്യമുള്ളവർക്ക് കളിക്കുമ്പോൾ ശല്യങ്ങൾ ഒഴിവാക്കാൻ ഉപയോഗിക്കാവുന്ന ഗെയിമിംഗ് DND മോഡും ഇതിലുണ്ട്.\nമികച്ച പ്രകടനം നൽകുന്ന 4000mAh ബാറ്ററിയും ഈ ഫോണിലുണ്ട്. ഫോണിനൊപ്പം വരുന്ന ഹാർഡ്‌വെയർ-സോഫ്റ്റ്‌വെയർ ഒപ്റ്റിമൈസേഷനുകൾ ബാറ്ററിയുടെ ശേഷി പിന്നെയും ഉയർത്തുന്നു. ഒരൊറ്റ ചാർജിങ്ങിൽ രണ്ട് ദിവസം നിലനിൽക്കുമെന്നാണ് ഫോൺ ഉയർത്തുന്ന വാദം. കനത്ത ഉപയോഗത്തിന് ശേഷവും ബാറ്ററി ആയുസ്സ് രാത്രി മുഴുവൻ നീണ്ടുനിൽക്കും.\nHONOR 8Cയിൽ f/1.8 അപർച്ചെറുള്ള 13MP പ്രൈമറി റിയർ ക്യാമറ, f/2.4 അപർച്ചെറുള്ള 2MP സെക്കൻഡറി ഡെപ്ത് സെൻസർ എന്നിവയുണ്ട്. AI പിന്തുണയുള്ള സെൽഫി ക്യാമറയിലാകട്ടെ f/2.0 അപർച്ചെറുള്ള 8MP ക്യാമറയും, കൂടിയ വെളിച്ചം, സാധാരണ വെളിച്ചം, കുറഞ്ഞ വെളിച്ചം എന്നീ അവസ്ഥകളിൽ മികച്ച സെൽഫികൾ എടുക്കാൻ സഹായിക്കുന്ന സോഫ്റ്റ് ലൈറ്റ് LED ഫ്ലാഷുമുണ്ട്. വില നോക്കുമ്പോൾ ക്യാമറയുടെ ഗുണനിലവാരം വളരെ മികച്ചതാണ്.\nഈ ഫോണിൻറെ 4+64GB മോഡൽ 8,999 എന്ന അതിശയകരമായ വിലയിൽ തുടങ്ങുന്നു. HONOR 8C നൽകുന്ന സൗകര്യങ്ങൾ കണക്കിലെടുക്കുമ്പോൾ ഈ വില തുച്ഛമാണ്. HONOR 8C ഉള്ളപ്പോൾ നിങ്ങൾക്ക് അധികം പണം ചിലവിടാതെ തന്നെ ഒരു പുതിയ സ്മാർട്ഫോൺ അനുഭവം സ്വന്തമാക്കാം.\nചുരുക്കത്തിൽ, ഉപയോഗിക്കാൻ എളുപ്പമായ സൗകര്യങ്ങളുമായാണ് HONOR 8C വിപണിയിലുള്ളത്. മിതമായ വിലക്ക് നിരവധി സവിശേഷതകളുള്ള, കാഴ്ച്ചയിൽ മികച്ചുനിൽക്കുന്ന ഫോൺ നിങ്ങൾ തേടുന്നുവെങ്കിൽ തീർച്ചയായും ഇത് വാങ്ങാം, ഇതിനുവേണ്ടി ചെലവിടുന്ന പണം വെറുതെയാവില്ല. HONOR കുടുംബത്തിൻറെ ഭാഗമാകുന്നത് തന്നെ ഒരു ഓണർ ആണല്ലോ.\n8C ഫ്ലിപ്പ്കാർട്ടിൽ: https://bit.ly/2MLkRFx\nsmart phone price under 10000\nവിദ്യാർത്ഥികൾക്കായി മോഹൻലാലിന്റെ വിശ്വശാന്തി ഫൗണ്ടേഷന്റെ കരുതൽ\nIntel- Jio deal |ജിയോയിൽ 1,894.50 കോടിയുടെ നിക്ഷേപം; ഇന്റലുമായുള്ള ഇടപാട് ഇങ്ങനെ\nReliance Jio Deals | ഫേസ്ബുക്ക് മുതൽ ഇന്റൽ വരെ; 11 ആഴ്ചയ്ക്കിടെ ജിയോയിൽ എത്തിയത് 1,17,588.45 കോടി നിക്ഷേപം\nIntel-Jio Deal: ജിയോയിൽ 1,894.5 കോടിയുടെ നിക്ഷേപവുമായി ഇന്റൽ; 11 ആഴ്ചയ്ക്കിടെ പന്ത്രണ്ടാമത്തെ നിക്ഷേപം\nKIIFB | കൊച്ചി-ബാംഗ്ലൂർ ഇൻഡസ്ട്രിയൽ കോറിഡോർ വരുന്നു; കിഫ്ബി ഇതുവരെ അംഗീകാരം നൽകിയത് 56,393.83 കോടി രൂപയുടെ പദ്ധതികൾ


അമിത് ഷാ കേരള സന്ദര്‍ശനം റദ്ദാക്കി – malabarinews.com\nഅമിത് ഷാ കേരള സന്ദര്‍ശനം റദ്ദാക്കി\tStory dated:Monday May 2nd, 2016,01 01:pm\tതിരുവനന്തപുരം: ബിജെപി ദേശീയ അധ്യക്ഷന് അമിത് ഷാ കേരളത്തില് തിങ്കളാഴ്‌ച നടത്താനിരുന്ന തിരഞ്ഞെടുപ്പ് പ്രചാരണ പരിപാടികള് റദ്ദാക്കി. ആരോഗ്യ പ്രശ്‌നങ്ങളെ തുടര്‍ന്നാണ് പരിപാടി റദ്ദാക്കിയതെന്ന് ബിജെപി വൃത്തങ്ങള് അറിയിച്ചു.\nകേരളത്തില് തിങ്കളാഴ്‌ച രാവിലെ എത്തേണ്ടിയിരുന്ന അമിത് ഷായ്‌ക്ക് മൂന്ന് പൊതുപരിപാടികളാണ് ഉണ്ടായിരുന്നത്. തിരുവനന്തപുരത്ത് രണ്ട് യോഗങ്ങളും കൊട്ടാരക്കരയില് ഒരു പരിപാടിയുമാണ് നിശ്ചയിച്ചിരുന്നത്.\nവെള്ളിയാഴ്‌ച പ്രധാനമന്ത്രി നരേന്ദ്ര മോഡി തിരഞ്ഞെടുപ്പ് പ്രചാരണത്തിനായി കേരളത്തിലെത്തും. പാലക്കാടാണ് മോഡിയുടെ ആദ്യപരിപാടി. ആറ് തെരഞ്ഞെടുപ്പ് റാലികളില് അദേഹം പങ്കെടുക്കും.


പെന്‍ഷന് വാങ്ങാന് നേരിട്ടെത്തണമെന്ന് ബാങ്ക്; 120കാരി അമ്മയെ കട്ടിലോടെ വലിച്ച് കൊണ്ട് പോയി 70കാരിയായ മകള്\nPublished on : 15 Jun, 2020 , 7:04 am\nകിടപ്പിലായ 120കാരിയായ അമ്മയെ കട്ടിലോടെ വലിച്ചുകൊണ്ട് പോകുന്ന 70കാരി മകളുടെ ദൃശ്യങ്ങള് ചര്‍ച്ചയാവുകയാണ്. ഒഡീഷയിലെ നൗപഡ ജില്ലയിലായിരുന്നു സംഭവം. അക്കൗണ്ട് ഉടമ നേരിട്ടെത്തിയാലെ പെന്‍ഷന് തുക നല്‍കൂ എന്ന് ബാങ്ക് അധികൃതര് പറഞ്ഞതോടെയാണ് 70കാരിക്ക് തന്റെ അമ്മയെ വലിച്ചുകൊണ്ട് പോകേണ്ടി വന്നതെന്ന് എഎന്‍ഐ ന്യൂസ് റിപ്പോര്‍ട്ട് ചെയ്യുന്നു.\n120 വയസുള്ള ലാബേ ബാഗലിന്റെ പേരിലുള്ള അക്കൗണ്ടില് നിന്ന് 1500 രൂപ പിന്‍വലിക്കാനായിരുന്നു മകള് ഗുഞ്ച ദെയ് ബാങ്കിലെത്തിയത്. അമ്മ പറഞ്ഞേല്‍പ്പിച്ചത് പ്രകാരമായിരുന്നു ഇത്. എന്നാല് ആരുടെ പേരിലാണോ അക്കൗണ്ടുള്ളത് അവര് നേരിട്ടെത്തണമെന്ന് ബാങ്ക് അധികൃതര് നിര്‍ബന്ധം പറഞ്ഞു. അമ്മ കിടപ്പിലാണെന്ന് പറഞ്ഞിട്ടും അധികൃതര് അംഗീകരിക്കാന് തയ്യാറായില്ലെന്നും, അമ്മയെ വലിച്ചു കൊണ്ട് പോവുകയല്ലാതെ തനിക്ക് മുന്നില് മറ്റ് മാര്‍ഗങ്ങള് ഒന്നുമുണ്ടായിരുന്നില്ലെന്നും ഗുഞ്ച ദെയ് പറഞ്ഞു.\nബാങ്കിലെത്തിയ ഇരുവരുടെയും അവസ്ഥ കണ്ട് ബാങ്ക് അധികൃതര് പെന്‍ഷന് തുക നല്‍കുകയും ചെയ്തു. സംഭവത്തിന്റെ വീഡിയോ പുറത്തുവന്നതോടെ, ബാങ്ക് ഉദ്യോഗസ്ഥര്‍ക്കെതിരെ ശക്തമായ നടപടിയെടുക്കണമെന്നാവശ്യപ്പെട്ട് സ്ഥലം എംഎല്‍എ ആധിരാജ് പനിഗ്രഹി രംഗത്തെത്തി. മനുഷ്യത്വ രഹിതമായ പ്രവൃത്തിയാണിതെന്നും, സംഭവത്തില് അന്വേഷണം വേണമെന്നും എംഎല്‍എ ആവശ്യപ്പെട്ടു.\nകുഞ്ഞനന്തനെ പോരാളിയാക്കി സുനില് പി ഇളയിടത്തിന്റെ പേരില് വ്യാജപ്രചരണം, മര്യാദയില്ലായ്മമെന്ന് പ്രതികരണം\nകഴിഞ്ഞ മൂന്ന് മാസമായി ബാങ്ക് അധികൃതര് അവരെ ബുദ്ധിമുട്ടിച്ചുകൊണ്ടിരിക്കുകയാണ്. ഉദ്യോഗസ്ഥര് നിയമങ്ങള് ലംഘിച്ച് മനുഷ്യാവകാശ വിരുദ്ധമായാണ് പ്രവര്‍ത്തിച്ചിരിക്കുന്നത്. ഈ ഉദ്യോഗസ്ഥരെ അവരുടെ ജോലിയില് നിന്ന് മാറ്റണമെന്നും എംഎല്‍എ ആധിരാജ് പറഞ്ഞു. സംഭവത്തിനെതിരെ വിമര്‍ശനമുയര്‍ന്നതോടെ പ്രായമായവര്‍ക്കുള്ള സേവനങ്ങള് അവരുടെ വീടുകളിലെത്തി നടത്തിക്കൊടുക്കണമെന്ന് എല്ലാ ബാങ്കുകളോടും ഒഡീഷ ചീഫ് സെക്രട്ടറി നിര്‍ദേശിച്ചിട്ടുണ്ട്.


തടവുകാര്‍ക്ക് അനര്‍ഹമായ ഇളവുകള് നല്‍കുന്നുവെന്ന ആരോപണം; പരിശോധന ശക്തമാക്കി ജയില് വകുപ്പ് - Janayugom Online\nOctober 07, 2021, 9:46 pm\nതടവുകാര്‍ക്ക് അനര്‍ഹമായ ഇളവുകള് നല്‍കുന്നുവെന്ന ആരോപണത്തില് പരിശോധന ശക്തമാക്കി ജയില് വകുപ്പ്. സംസ്ഥാനത്തെ ജയിലുകളിലെ ചില തടവുകാര് അനര്‍ഹമായ ആനുകൂല്യങ്ങള് നേടുന്നുവെന്ന ആരോപണം ഉയര്‍ന്ന പശ്ചാത്തലത്തില് ഓരോ ജയിലുകളിലും മിന്നൽ സന്ദർശനം നടത്താൻ ഡിഐജിമാർക്ക് ജയിൽ മേധാവി നിർദ്ദേശം നൽകി. സൗത്ത്, സെൻട്രൽ, നോർത്ത് സോണുകളിലായുള്ള ഡിഐജിമാർ വരും ദിവസങ്ങളിൽ കൂടുതൽ ജയിലുകളിൽ പരിശോധനകൾ നടത്തും.\nകോടതികളിൽ നിന്നെത്തുന്ന തടവുകാരുടെ ദേഹപരിശോധന കർശനമാക്കണമെന്നും യാതൊരു വിധത്തിലും ലഹരി വസ്തുക്കൾ ജയിലിൽ എത്തരുതെന്നും സൂപ്രണ്ടുമാർക്ക് നിർദ്ദേശം നൽകിയിട്ടുണ്ട്. ഉത്തരമേഖലയിൽ രണ്ടാഴ്ചക്കിടെ മൂന്ന് ജയിലുകളിൽ മിന്നൽ സന്ദർശനം നടത്തിയതായി ജയിൽ ഡിഐജി വിനോദ്കുമാർ പറഞ്ഞു. ഡിഐജിമാരുടെ പരിശോധന ഭയന്നാണ് രാഷ്ട്രീയ തടവുകാർക്ക് നൽകിയിരുന്ന ഇളവുകൾ ജയിലധികൃതർ ഒഴിവാക്കിയത്. ജയിലുകളിൽ പ്രതികൾക്ക് മൊബൈൽ ഫോണുകൾ വരെ നിർബാധം ഉപയോഗിക്കാൻ അധികൃതർ ഒത്താശ ചെയ്തുനൽകുന്നതായും പരാതി ഉയര്‍ന്നിരുന്നു. പ്രത്യേക ഭക്ഷണവും ചില പ്രതികൾക്ക് നൽകുന്ന സംഭവങ്ങളും റിപ്പോര്‍ട്ട് ചെയ്യപ്പെട്ടിരുന്നു.\nഎന്നാൽ അടുത്തിടെ നടത്തിയ മിന്നൽ പരിശോധനയിലൊന്നും ജയിലുകളിലെ ഇത്തരം നിയമവിരുദ്ധ പ്രവർത്തനങ്ങൾ കണ്ടെത്താൻ സാധിച്ചിട്ടില്ല.\nലൈസൻസില്ലാത്ത തോക്ക് കൈവശം വച്ചതിനു വിയ്യൂർ സെൻട്രൽ ജയിലിൽ കഴിയുന്ന തടവുകാരൻ അഞ്ചു മാസത്തിനിടെ പുറത്തേക്കു വിളിച്ചതു രണ്ടായിരത്തിലധികം തവണയാണെന്ന് കണ്ടെത്തിയിരുന്നു. ഫോൺ നമ്പർ പരിശോധിച്ചശേഷം ഇരിങ്ങാലക്കുട പൊലീസ് ഒന്നരവർഷം മുമ്പ് കോടതിയിൽ സമർപ്പിച്ച രഹസ്യ റിപ്പോർട്ടിലായിരുന്നു ഈ വിവരമുള്ളത്. നേരത്തെയും കോഴിക്കോട്, കണ്ണൂർ ജയിലുകളിൽ പ്രതികൾ ഫോണുകൾ ഉപയോഗിച്ചിരുന്നതായി കണ്ടെത്തിയിരുന്നു. \nENGLISH SUMMARY:Allegations of granting undue concessions to prisoners\nമിനിക്കോയ് ലഹരി വേട്ട; എൽടിടിഇ മുൻഅംഗം പിടിയിൽ\nപരിസ്ഥിതി വിഷയങ്ങളില് കേസെടുക്കാന് ഹരിത ട്രൈബ്യൂണലിന് അധികാരം: സുപ്രീം കോടതി\nമുട്ടില് മരംമുറി; മുഖ്യപ്രതികളെ റിമാന്‍ഡ് ചെയ്തു\nസുപ്രീംകോടതി വിധിയെ വിമർശിച്ച മൂന്ന് അഭിഭാഷകര്‍ക്ക് ജയില് ശിക്ഷ\nസിപിഐ മന്ത്രിമാര് സത്യപ്രതിജ്ഞ ചെയ്ത് അധികാരമേറ്റു


ഏഴ് ദിവസം കൊണ്ട് മുഖം വെളുക്കാന് കറ്റാര്‍വാഴ | how to use aloe vera for fair skin - Malayalam BoldSky\n» ഏഴ് ദിവസം കൊണ്ട് മുഖം വെളുക്കാന് കറ്റാര്‍വാഴ\nഏഴ് ദിവസം കൊണ്ട് മുഖം വെളുക്കാന് കറ്റാര്‍വാഴ\nനിരവധി ഔഷധഘടകങ്ങളുടെ സാന്നിധ്യത്താലും ആരോഗ്യമേന്മകളാലും സൗന്ദര്യവര്‍ദ്ധക ഉത്പന്നങ്ങളില് ഏറ്റവുമധികം ഉപയോഗിക്കപ്പെടുന്ന ഒന്നാണ് കറ്റാര്‍വാഴ.\nആരോഗ്യവും തിളക്കവുമുള്ള ചര്‍മ്മം ലഭിക്കാനായി നിങ്ങള് വിലയേറിയ സൗന്ദര്യസംരക്ഷണ ഉത്പന്നങ്ങള് വാങ്ങേണ്ടതില്ല. കറ്റാര്‍വാഴ ഉപയോഗിക്കുന്നതിലൂടെ നിങ്ങളുടെ ചര്‍മ്മത്തിന് ഗണ്യമായ മാറ്റം വരുത്താന് സാധിക്കും.\nവളരെ ലളിതവും എളുപ്പമുള്ളതുമായ ഉപയോഗരീതിയാണിത്. എന്നാല് മികച്ച ഫലം ലഭിക്കുകയും ചെയ്യും.കറ്റാര്‍വാഴ ഉപയോഗിക്കേണ്ട വിധം മനസിലാക്കുക.\nഇലകള് നന്നായി കഴുകുക\nആദ്യം തോല് കളയാതെ കറ്റാര്‍വാഴയുടെ ഇലകള് നന്നായി കഴുകുക.\nമുഖം വെളുക്കാന് കറ്റാര്‍വാഴ\nഇലയില് പതിയെ അമര്‍ത്തി അതിനെ മൃദുവാക്കുക.\nതുടര്‍ന്ന് ഇല രണ്ടായോ അതിലും ചെറുതായോ മുറിക്കുക.\nഇല പൊളിക്കുന്നതിനും തോല് മാറ്റുന്നതിനുമായി ഒരു കത്തി ഉപയോഗിച്ച് ഇലയുടെ രണ്ടു വശവും മുറിക്കുക.\nകൈ ഉപയോഗിച്ച് ഇല രണ്ടായി പിളര്‍ക്കുക. ഇത് എളുപ്പം ചെയ്യാന് സാധിക്കുന്നില്ലെങ്കില് ഒരു കത്തി ഉപയോഗിച്ച് നടുവെ പിളര്‍ക്കുക.\nഒരു സ്പൂണ് ഉപയോഗിച്ച് ഇലയില് നിന്ന് നീരെടുക്കുക. എന്നാല് നിങ്ങള്‍ക്കാവശ്യമുള്ളത് മാത്രമെടുത്താല് ബാക്കി ഭാഗം കേടാകാതിരിക്കും. നീര് ഒരു പാത്രത്തിലേക്ക് ശേഖരിക്കുക.\nവിരലുകള് ഉപയോഗിച്ച് മുഖം മുഴുവന് മസാജ് ചെയ്യുക. മുഖം മസാജ് ചെയ്യാന് കറ്റാര് വാഴയുടെ ഇല ഉപയോഗിക്കുക. മുഖം ഉണങ്ങുന്നതിനായി 20 മിനുട്ട് ഇരിക്കുക.\nകറ്റാര്‍വാഴ മാസ്ക് മുഖത്ത് നിന്ന് നീക്കം ചെയ്യുകയും പച്ച വെള്ളം ഉപയോഗിച്ച് മുഖം കഴുകുകയും ചെയ്യുക. കറ്റാര്‍വാഴയുടെ ഗുണം കുറയ്ക്കും എന്നതിനാല് സോപ്പോ മറ്റെന്തെങ്കിലും കെമിക്കല് ഉത്പന്നങ്ങളോ മുഖം കഴുകാന് ഉപയോഗിക്കരുത്.\nഇനി ഒരു ടൗവ്വല് ഉപയോഗിച്ച് മുഖം തുടച്ചാല് മുഖത്തിന്‍റെ തിളക്കം കാണാനാവും. ചര്‍മ്മം ആരോഗ്യപൂര്‍ണ്ണവും, പുനരുജ്ജീവനം നേടിയതും, മൃദുവുമായിരിക്കുകയും ചെയ്യും.\nമുഖം വെളുക്കാനും മുട്ടറ്റം മുടിക്കും ചെമ്പരത്തി\nകക്ഷത്തിലെ ദുര്‍ഗന്ധം നിങ്ങള്‍ക്കൊരു പ്രശ്‌നമാണോ?\nകൈയ്യിലെ ചര്‍മ്മം അടര്‍ന്നു പോരുന്നുവോ, പരിഹാരമിതാ\nവേപ്പെണ്ണ തേച്ച് കുളിക്കൂ ദിവസവും ഫലം അറിയാം\nമുഖത്തെ രോമത്തിന് വിട നല്‍കാം, വേദനയില്ലാതെ\nമുഖത്തെ പാടുകള് മാറ്റും എളുപ്പമാര്‍ഗ്ഗം\nഉരുളക്കിഴങ്ങ് പേസ്റ്റും നാരങ്ങ നീരും മുഖത്ത്\nRead more about: skin care beauty സൗന്ദര്യസംരക്ഷണം ചര്‍മസംരക്ഷണം സൗന്ദര്യം\nhow to use aloe vera for fair skin\nAloe Vera is one of the most used ingredients n beauty products, due to its numerous medicinal properties and health benefits.\nMay 19, 2016 ലെ വാര്‍ത്തകള്


| ഇനി അല്പം ഗൗരവമാവാം! | Mangalam\nThursday, February 14, 2019 Last Updated7Min6Sec ago English Edition\nMonday 04 Jun 2018 02.45 PM\n''രമേഷ് പിഷാരടി എന്നാല് ചിരി എന്നാണ്. ചിരിയുടെ മറുപുറത്ത് പിഷാരടിക്ക് മറ്റൊരു മുഖം കൂടിയുണ്ട്. ജീവിതത്തേയും കലയേയും ഗൗരവത്തോടെ സമീപിക്കുന്ന രമേഷ് പിഷാരടിയുടെ വിശേഷങ്ങള്.''\nപിഷാരടിയുടെ മുഖത്ത് സ്വതവേയുള്ള ചിരിയുടെയൊപ്പം അല്‍പ്പം ഗൗരവംകൂടി കടന്നുകൂടിയിട്ടുണ്ടോ..? ചോദ്യത്തിന് പിഷാരടിയുടെ മറുപടി താന് എപ്പോഴും പോസിറ്റീവാണെന്ന് മാത്രം.\nശരിയാണ് എല്ലാകാര്യങ്ങളും പോസിറ്റീവായി കാണുന്ന, നെഗറ്റീവ് വാക്കുകള്‍ക്ക് ജീവിതത്തില് പ്രാധാന്യമേ കൊടുക്കാത്തയാളാണ് രമേഷ് പിഷാരടി. ആ ഗുണഗണങ്ങള് തന്നെയാണ് പിഷാരടിയുടെ ആദ്യ സിനിമയായ പഞ്ചവര്‍ണ്ണതത്തയിലും പ്രതിഫലിച്ചത്.\nസംവിധാന രംഗത്തേക്ക് കടന്നുവന്ന മിമിക്രി കലാകാരനെന്നതിലുപരി തികഞ്ഞ അര്‍പ്പണ ബോധത്തോടും സത്യസന്ധതയോടും കൂടി കലയെ സ്‌നേഹിക്കുന്ന പച്ചയായൊരു മനുഷ്യനെയാണ് പിഷാരടിയുടെ മുഖത്ത് കണ്ടത്. പഞ്ചവര്‍ണ്ണതത്തയുടെ വിജയത്തിളക്കത്തില് നില്‍ക്കുമ്പോഴും പിഷാരടിയുടെ മുഖത്ത് അമിതാഹ്ലാദമില്ല. ഒരു ചെറുപുഞ്ചിരിയിലൊതുക്കിയ സന്തോഷം മാത്രം.\nസിനിമാക്കാരനെന്ന നിലയില് ഉത്തരവാദിത്തം കൂടിയോ?\nഉത്തരവാദിത്തം കൂടിയെന്നല്ല. ഒരു ഉത്തരവാദിത്തം കൂടി എന്നിലേക്ക് വന്നു ചേര് ന്നു. ചെറിയ സ്‌റ്റേജ് ഷോ ചെയ്താലും സിനിമചെയ്താലുമെല്ലാം ഉത്തരവാദിത്തം ഒരുപോലെയാണ്. അതിന്റെ അളവ് വ്യത്യാസമുണ്ടെന്നുമാത്രം.\nമിമിക്രിയില്‍നിന്നു സംവിധായകനിലേക്കുളള വളര്‍ച്ച ?\nപത്താം ക്ലാസ് കഴിഞ്ഞ് പ്രിഡിഗ്രി എന്ന് പറയുന്നംപോലെ 18 വര്‍ഷം മിമിക്രി ചെയ്ത് ആക്ടീവായി നിന്ന അതിനുശേഷമാണ് സിനിമയിലേക്ക് തിരിയുന്നത്. ചെയ്യാനാവും എന്ന ഉറപ്പുള്ളതുകൊണ്ടാണ് സംവിധാനം എന്ന പുതിയ മേഖലയേക്കുറിച്ച് ചിന്തിച്ചത്. സിനിമചെയ്യുമ്പോഴുള്ള ഒരേയൊരു ഉത്തരവാദിത്തം മറ്റൊരാളുടെ കോടിക്കണക്കിന് രൂപകൊണ്ടുള്ള കളിയാണെന്നുള്ളതുമാത്രമാണ്.\nആദ്യ സിനിമയാണെങ്കിലും ക്യാമറ എവിടെ വയ്ക്കണമെന്നുപോലുമുള്ള വ്യക്തമായ ഐഡിയ ഉണ്ടായിരുന്നല്ലോ?\nമുന്‍പരിചയമുള്ള ആളെപ്പോലെ പ്രവര്‍ത്തിക്കാന് പറ്റിയത് ആ എക്‌സ്പീരിയന്‍സ് എനിക്ക് ഇല്ല എന്നുള്ളതുകൊണ്ടാണ്. അതുകൊണ്ട് വളരെ കരുതിയാണ് ഓരോന്നും ചെയ്തത്.\nഞാനും സുഹൃത്ത് ഹരി പി. നായരും കൂടി ക ച ട ത പ , പുഞ്ചിരിക്കൂ പരസ്പരം തുടങ്ങി രണ്ട് ഷോര്‍ട്ട്ഫിലിമുകള് ചെയ്തിരുന്നു. പഞ്ചവര്‍ണ്ണത്തത്തയ്ക്കു മുന്‍പ് കൃത്യമായ സ്‌ക്രിപ്റ്റ് എല്ലാ ക്രൂ മെമ്പേഴ്‌സിനേയും വായിച്ചുകേള്‍പ്പിക്കുകയും അഭിപ്രായം ചോദിക്കുകയും ചെയ്തിരുന്നു.\nഅങ്ങനെയൊക്കെ ചെയ്തതുകൊണ്ടാണ് സിനിമ ഇത്ര നന്നാക്കാന് കഴിഞ്ഞത്. കോമഡി പടം, ഇടി പടം, ഫാമിലി പടം അങ്ങനെ കെട്ടിയിടാവുന്ന സിനിമയാവരുത് എന്റേത് എന്നാഗ്രഹമുണ്ടായിരുന്നു. അഞ്ച് വയസായ എന്റെ മകളേയും 76 വയസായ അച്ഛനേയും പരിഗണിച്ചാണ് ഞാന് സിനിമ ചെയ്യുന്നത്.\nഎന്റെ നാടായ വെള്ളൂരും പരിസരങ്ങളിലുമായിട്ടായിരുന്നു പഞ്ചവര്‍ണ്ണതത്തയുടെ ഷൂട്ടിംഗ്. പലരും പറഞ്ഞു നാട്ടില് ഷൂട്ടിംഗ് വയ്ക്കുന്നത് ഭയങ്കര അപകടമാണ്. നാട് മുഴുവന് ശത്രുക്കളുണ്ടാകുമെന്ന്. പക്ഷേ എനിക്കങ്ങനെയൊന്നും തോന്നിയില്ല. ഞാനവിടെ ജീവിച്ചതാണ്. എനിക്കെന്റെ നാട്ടുകാരെ അറിയാം. അവിടൊരു പ്രശ്‌നവവുമുണ്ടാവില്ലന്നുറപ്പുണ്ടായിരുന്നു.\nഎനിക്കും ഏറ്റവും ഈസിയായി കാര്യങ്ങള് ചെയ്യാന് പറ്റുന്ന സ്ഥലം നാടുതന്നെയാണ്. നാട്ടുകാരുടെ ഭാഗത്തുനിന്നുള്ള സഹകരണം വളരെ വലുതായിരുന്നു. അവരുടെ സ്‌നേഹവും പരിഗണനയും ഒക്കെ എന്റെ കൂടെയുണ്ടായിരുന്നവര്‍ക്കും കിട്ടി.\nശരിക്കും ഒരു ഫിലിം സിറ്റി പോലെയായിരുന്നു ലൊക്കേഷന്. ഷൂട്ട് തീരും വ രെ എല്ലാ വീടുകളുടെയും വാതില് ഞങ്ങ ള്‍ക്കായി തുറന്നിട്ടിരിക്കുകയായിരുന്നു.\nസിനിമയെക്കുറിച്ച് ചിലര് സോഷ്യല്‍മീഡിയയിലൂടെ മോശമായി പ്രചരിപ്പിച്ചല്ലോ?\nഞാന് എപ്പോഴും പോസിറ്റീവായി ചിന്തിക്കുന്നയാളാണ്. നമ്മുടെ വിചാരം നമുക്ക് ശത്രുക്കളില്ലന്നാണ്. കാരണം നമ്മളാരെയും ഉപദ്രവിക്കാന് പോയിട്ടില്ല. പക്ഷേ ഒരു സിനിമയുമായിട്ടിറങ്ങിയപ്പോഴാണറിയുന്നത് പല പ്രശ്‌നങ്ങളുണ്ടാകുമെന്ന്.\nപ്രേക്ഷകര് പറഞ്ഞിട്ടാണ് ഈ സിനിമ വിജയിച്ചത്. ചില ആളുകള് അര്‍ഥം വച്ച് നമ്മളെ തന്നെ ടാര്‍ജറ്റ് ചെയ്ത് റിവ്യൂ എഴുതിയിരുന്നു. ചെറിയ ദേഷ്യവും സങ്കടവുമൊക്കെയുണ്ടാക്കി. പക്ഷേ സിനിമ കണ്ടിറങ്ങിയ ഒരുപാട് പേരുടെ മെസേജ് എനിക്ക് ഇന്‍ബോക്‌സില് വന്നുകൊണ്ടിരുന്നു. സിനിമ നന്നായി എന്നുപറഞ്ഞ്. അത് വലിയ ആശ്വാസമായിരുന്നു.\nഎറ്റവും ദേഷ്യം തോന്നുന്ന കാര്യം എന്താണ്?\nഎന്തെങ്കിലും ചെയ്യാമെന്ന് നമ്മളോട് വാക്കുപറഞ്ഞിട്ട് അത് ചെയ്യാതിരിക്കുന്ന താണ് ഏറ്റവും ദേഷ്യമുള്ള കാര്യം. അതുകൊണ്ട് പുറത്തുനിന്നാരെങ്കിലും എന്നെ വിഷമിപ്പിക്കാന് വന്നാലും അവര് പറയുന്നതില് എന്തെങ്കിലും കാര്യകാരണങ്ങളുണ്ടോ എന്ന് ചിന്തിക്കാറുണ്ട്.\nഇതുവരെ നിരാശ ബാധിച്ചിട്ടില്ല. സങ്കടങ്ങളുണ്ടാവും. ഉണ്ടായിട്ടുമുണ്ട്. നമുക്ക് വേണ്ടപ്പെട്ട ഒരാള് ആശുപത്രിയിലായി. അപ്പോള് സ്വാഭാവികമായും നമുക്ക് വിഷമമുണ്ടാകും. ഡിപ്രഷനും നിരാശയുമൊക്കെ മന സുകൊണ്ട് നിയന്ത്രിക്കാന് കഴിയുന്ന കാര്യമാണ്.\nകുടുംബത്തിന് ഏറെ പ്രാധാന്യം കൊടുക്കുന്നയാളാണ്?\nവീട് മറന്നൊരു ജോലിയില്ല. എന്റെ ജോലിയെ മനസിലാക്കുകയും അതിനെ പിന്‍തുണയ്ക്കുകയും ചെയ്യുന്ന അച്ഛനമ്മമാരെയും ഭാര്യയേയും കിട്ടിയതാണ് ഏറ്റവും വലിയ ഭാഗ്യം. ഞാന് എന്തെങ്കിലുമൊക്കെ ആയിട്ടുണ്ടെങ്കില് അതിന്റെ കാരണക്കാര് അവരാണ്.\nഷൂട്ടിംഗ് വീടിനടുത്തായിരുന്നതുകൊ ണ്ട് ഇടയ്ക്കിടക്ക് ഭാര്യയും മക്കളുമൊക്കെ ലൊക്കേഷനിലേക്ക് വരും. അവര്‍ക്കും ഇതൊക്കെ കാണുന്നത് ഇഷ്ടമാണ്. പ്രൊഫഷണലായി പറയുകയാണെങ്കില് ഒരു പട്ടാളക്കാരനും കുടുംബത്തെ യുദ്ധ ഭൂമിയിലേക്ക് കൊണ്ടുപോകില്ല. അതുപോലെ ആവശ്യമില്ലാത്ത കാര്യങ്ങളില് അവര്‍ക്കഭിപ്രായം പറയാന് അവസരം കൊടുക്കാറുമില്ല.\nസ്‌റ്റേജ് ഷോയ്ക്ക് പോകുമ്പോള് മിക്കപ്പോഴും കുടുംബത്തെയും കൊണ്ടു പോകും, ഒന്നിച്ച് തിരിച്ച് വരും. അല്ലാതെ പ്രോഗ്രാമിന് ചെല്ലുമ്പോള് എന്റെ കുടുംബത്തെ മുന്നിലിരുത്തണമെന്നും അവരെ പരിഗണിക്കണമെന്നും ഞാനും അവരും വാശിപിടിക്കാറില്ല. നമുക്ക് പരിഗണനതരുന്നത് പോലെ കുടുംബത്തെയും പരിഗണിക്കണമെന്ന് പറഞ്ഞാല് സംഘാടകര്‍ക്ക് പറ്റാതെ വരും.\nഅച്ഛനെ സ്‌റ്റേജിലും ടിവിയിലും കാണുമ്പോള് മക്കളുടെ പ്രതികരണം?\nമകള് പൗര്‍ണ്ണമിയെ ഞങ്ങള് പീലിയെന്നാണ് വിളിക്കുന്നത്. മകനെ വീരന് എന്നും. എന്നെ എപ്പോഴും ടിവിയിലും മറ്റും കാണുന്നതുകൊണ്ട് വലിയ എക്‌സൈറ്റ്‌മെന്റൊന്നും ഇല്ല.\nചെറിയ രീതിയിലൊക്കെ അവര് എന്നെ അനുകരിക്കാന് ശ്രമിക്കാറുണ്ട്. ഒരു കാര്യത്തിലും കുട്ടികളെ നിര്‍ബന്ധിക്കാറില്ല. തനിയെ കാര്യങ്ങള് മനസിലാക്കാന് വിടുകയാണ് പതിവ്.\nമക്കള്‍ക്ക് വീരന് എന്നും പീലിയെന്നും പേരിട്ടതിനുപിന്നില്?\nമോന് ആദ്യം മൗലി എന്നാണ് പേരിടാന് വിചാരിച്ചിരുന്നത്. മൗലി എന്നാല് ഏറ്റവും മുകളില് എന്നാണ് അര്‍ഥം. മൗലിയിലാണ് പീലിയുള്ളത്. ആ കണ്‍സപ്റ്റ് എനിക്ക് ഇഷ്ടമായിരുന്നു. പക്ഷേ ഭാര്യക്ക് അതൊരു പ്രശ്‌നമായി. അവള് പൂനെയിലാണ് ജനിച്ചുവളര്‍ന്നത്. അവിടെ അവര് മേടിച്ചുകൊണ്ടിരുന്ന പായ്ക്കറ്റ് പാലിന്റെ പേരാണ് മൗലി മില്‍ക്ക്. അതുകൊണ്ട് മൗലിയെന്ന് പേരിടാന് അവള് സമ്മതിച്ചില്ല.\nപിന്നെയീ ഉണ്ണിക്കുട്ടന് അപ്പുക്കുട്ടന് എന്ന പേരുകളൊക്കെ ആദ്യം രസമായി തോന്നുമെങ്കിലും വളര്‍ന്ന് വലുതാകുമ്പോള് അതിനൊരു പവറില്ലാത്തതുകൊണ്ട് മോനെ വീരന് എന്ന് തന്നെ വിളിച്ചു.\nപഞ്ചവര്‍ണ്ണതത്തയില് മകള് അഭിനയിച്ചിട്ടുണ്ടല്ലോ?\nമക്കള് സിനിമയില് വരുന്നതില് പ്രശ്‌നമുള്ള അച്ഛനല്ല ഞാന്. പിന്നെ മക്കളുടെ കാര്യങ്ങളില് ഇപ്പോഴേ അഭിപ്രായം പറയാനാവില്ല. കാരണം നമ്മുടെ സ്വന്തമെന്ന് പറയാമെന്നല്ലാതെ അവരുടെ കാര്യങ്ങളിലൊന്നും നമുക്ക് ഇടപെടാന് കഴിയില്ല. ചെറിയ കുട്ടി എന്നുള്ളതില്‍നിന്നും ഓ രോ ദിവസം കഴിയുംതോറും ഓരോ വ്യക്തികളായിക്കൊണ്ടിരിക്കുകയാണ് അവര്.\nഒരു ഡ്രസ് എടുത്തുകൊടുത്താല് ഇത് വേണ്ട വേറെ ഏതെങ്കിലും മതി..എന്ന് പറയാന് കഴിയുന്നവരാണ് ഇന്നത്തെ കുട്ടികള്. ഭക്ഷണത്തിന്റെ കാര്യത്തിലായാല്‍പോലും ഇൗ ഭക്ഷണം വേണ്ട മറ്റെന്തെങ്കിലും ഉണ്ടാക്കിതരൂ എന്ന് പറയാന് പോലും കുട്ടികളായി.\nകുഞ്ഞുങ്ങളുടെ വളര്‍ച്ച കണ്‍മുന്നില് കാണുന്നതിന്റേയും അറിയുന്നതിന്റേയും അതിശയം എനിക്കുണ്ട്. ഒരു വാക്ക് പറയാന് പഠിക്കുന്നത്, ഏത് പോയിന്റിലാണ് ഇവര് ദേഷ്യപ്പെട്ട് തുടങ്ങുന്നത് , വാശിപിടിച്ചുതുടങ്ങുന്നത് അങ്ങനെ.\nഈ അച്ഛനെ മക്കള്‍ക്ക് പേടിയുണ്ടോ?\nപേടിയുണ്ടെങ്കില് എന്നെയേ പേടിയുള്ളൂ. സൗമ്യയെ പേടിയില്ല. അവള് അടിക്കും ഇടിക്കും എന്നൊക്കെ പറയാറേയുള്ളൂ. ചെയ്യില്ല. പറഞ്ഞ് വിലകളയും. ഞാന് ആവശ്യമില്ലാതെ പറഞ്ഞുകൊണ്ടിരിക്കില്ല. അടിക്കുമെന്നുപറഞ്ഞാല് അടിക്കും. പിന്നെ വല്ലപ്പോഴുമൊക്കെ വീട്ടില് വരുന്നയാളായതുകൊണ്ട് എന്നോട് ഇത്തിരി സ്‌നേഹം കൂടുതലാണ്.\nകുട്ടികള് എന്തെങ്കിലും വേണമെന്ന് പറഞ്ഞാല് ഞാനത് അപ്പോള് ത്തന്നെ വാങ്ങി കൊടുക്കില്ല. രണ്ട് മൂന്ന് ദിവസം ആഗ്രഹം മനസിലിട്ട് വളര്‍ത്തിയിട്ടേ സാധിച്ചുകൊടുക്കൂ. കാരണം ഒരുപാട് ആഗ്രഹിച്ചിട്ട് കിട്ടു\nസ്വയം ചോദിക്കാനാഗ്രഹിക്കുന്ന ചോദ്യങ്ങളുണ്ടോ?\nരണ്ട് ചോദ്യങ്ങളാണ് പെട്ടെന്ന് മനസിലേക്ക് വരുന്ന്\n1 . ഈ സ്വഭാവം എല്ലാ കാലവും ഇതുപോലെ നിലനിര്‍ത്തിക്കൊണ്ടുപോകാന് കഴിയുമോ?\n2. ചെയ്യാന് പറ്റാത്ത കാര്യങ്ങള് പിഷാരടി ഏറ്റെടുക്കാന് തുടങ്ങുമോ?\nനമ്മളിപ്പോള് നിലനിര്‍ത്തിക്കൊണ്ടുപോകുന്ന ചില സ്വഭാവങ്ങളുണ്ട്. അത് എപ്പോഴും നിലനിര്‍ത്തിക്കൊണ്ടുപോകാന് പറ്റുമോ എന്നുള്ളത് ഒരു ചോദ്യമാണ്.\nനമ്മുടെ സ്വഭാവങ്ങളെല്ലാം ചുറ്റും നടക്കുന്ന കാര്യങ്ങളെ ആസ്പദമാക്കി മാറിക്കൊണ്ടിരിക്കും. ഉദാഹരണത്തിന് നമുക്ക് പരിചയമുള്ള ആളുകള് ജാതിയെക്കുറിച്ചും മതത്തെക്കുറിച്ചും ഒക്കെ പോസ്റ്ററുകളിടു ന്നു. ചിലരെയൊക്കെ വിളിച്ചുപറയും നീയങ്ങനെ ചെയ്യരുതെന്ന്.\nപക്ഷേ എപ്പോഴും അങ്ങനെ പറയാനുള്ള മനസുണ്ടാവണമെന്നില്ല. പരമാവധി ഞാന് ഇതുപോലെതന്നെ ആയിരിക്കാന് ശ്ര\nമിക്കും. ഇനി ഏറ്റെടുത്ത കാര്യം ചെയ്യാതിരിക്കുമോ എന്ന്. അങ്ങനെയൊന്ന് എന്റെ ഭാഗത്തുനിന്ന് ഒരിക്കലും ഉണ്ടാവില്ല.\nഹാസ്യരൂപേണ വ്യത്യസ്തമായി ചിന്തിക്കുന്നതെങ്ങനെയാണ്?\nഭൂരിപക്ഷം ആളുകളും ലോകത്ത് നടക്കുന്ന എല്ലാ കാര്യങ്ങളെക്കുറിച്ചും അഭിപ്രായം പറയാറുണ്ട്. അത് നമ്മള് കേള്‍ക്കാറുമുണ്ട്. അങ്ങനെ അഭിപ്രായം പറയുന്ന മെന്‍ഡാലിറ്റി എല്ലാവര്‍ക്കുമുണ്ട്. ഞാന് പരമാവധി ഇത് കേള്‍ക്കുന്നതിനേക്കാള് ഇതിന്റെ പല വശങ്ങളിലേക്കും ചിന്തിക്കും. അപ്പോള് അതിലെനിക്ക് രസമുള്ള എന്തെങ്കിലും കണ്ടെത്താന് കഴിയും.\nകഴിഞ്ഞയിടെ ഒരുത്തന് മന്ത്രിമാരെ കുറ്റംപറഞ്ഞ് ഒരു പോസ്റ്റ് ഇട്ടിരിക്കുന്നു. ഞാന് വെറുതേ ഇവന്റെ പ്രൊഫൈലിലൊക്കെ പോയി നോക്കി. അപ്പോഴാണ് അറിയുന്നത് ഇവന് വെറുതെ പാടത്തും പറമ്പിലും ഒക്കെ ബൈക്കുമായി കുത്തിയിരിക്കുന്നവനാണെന്ന്. അതെനിക്ക് തമാശയായി തോന്നി. അങ്ങനെ ഓരോ കാര്യങ്ങളിലും വ്യത്യസ്തതയോടെ കാണുന്നതുകൊണ്ടായിരിക്കണം അതിലൊക്കെ തമാശയുടെ മേമ്പൊടികൂടി ചേര്‍ക്കാന് കഴിയുന്നത്.\nശ്രദ്ധിക്കേണ്ട ഒരു കാര്യമുണ്ട്. നമ്മള് കാണുന്ന പുറമേയുള്ള ലോകവും യഥാര്‍ഥ ലോകവും തമ്മില് വളരെ വ്യത്യാസമുണ്ട്. നമ്മള് കാണുന്ന അത്രയും പ്രശ്‌നങ്ങളൊന്നും പുറത്തില്ല. സൗഹൃദത്തോടെ ജീവിക്കുന്ന ധാരാളം മനുഷ്യരുണ്ട്. ഇതൊന്നും തിരിച്ചറിയാതെ ഇന്റര് നെറ്റിലേക്ക് കയറുമ്പോള് ആളുകളുടെ സ്വഭാവം മാറുന്നു.\nമൃഗസ്‌നേഹിയായതുകൊണ്ടാണോ ഇത്തരമൊരു കഥ?\nജയറാമേട്ടനോട് പറഞ്ഞ് അദ്ദേഹം അഭിനയിക്കാമെന്നേറ്റ കഥ ഇതായിരുന്നില്ല. ആ കഥയ്ക്ക് മറ്റൊന്നുമായി സാമ്യം തോന്നി. അതുകൊണ്ട് മാറ്റിയതണ്. ഞാന് നോക്കിയപ്പോള് സിനിമയിലെ നായകന്‍മാരെല്ലാം മിക്കവാറും എല്ലാ കഥാപാത്രങ്ങളേയും അവതരിപ്പിച്ചുകഴിഞ്ഞു. ഒരു പെറ്റ് ഷോപ്പിന്റെ ഓണറായി ഒരു നടനേയും കണ്ടിട്ടില്ല അങ്ങനെയാണ് ജയറാമേട്ടന് ഈ കഥാപാത്രം നല്‍കുന്നത്.\nഅതുപോലെ എന്റെ വീടിന്റെ പേര് കിളിക്കൂട് എന്നാണ് ഭാര്യയെ വിളിക്കുന്ന പേര് കിളി എന്നാണ്. അതൊക്കെ യാദൃച്ഛികമായി സംഭവിച്ചതാണ്. പക്ഷികളോട് വല്ലാത്ത ഇഷ്ടമുണ്ട്. ഇതിനോടൊന്നും ഒരു ശത്രുത തോന്നില്ല.\nസ്‌റ്റേജ് ഷോകള്‍ക്ക് അവധി കൊടുത്ത് സിനിമയിലേക്ക് തിരിയുന്നുണ്ടോ?\nസ്‌റ്റേജ് ഷോകള്‍ക്ക് അവധി കൊടുക്കാന് പറ്റില്ല. 18 വര്‍ഷമായി ഞാന് ചെയ്യുന്ന കാര്യമാണത്. സിനിമകള് ഇനിയും ചെയ്യണം എന്നുതന്നെയാണ് ആഗ്രഹം. പുതിയ പ്രോജക്ടുകളൊന്നും ഇതുവരെ ഏറ്റെടുത്തിട്ടില്ല


എക്സിറ്റ് പോളുകളില് നിരാശരാവരുത്; നിങ്ങളുടെ കഠിനാധ്വാനം പാഴാവില്ല! കോണ്‍ഗ്രസ് പ്രവര്‍ത്തകര്‍ക്ക് ആശ്വാസ വാക്കുമായി രാഹുല് ഗാന്ധി - BIGNEWSLIVE | Latest Malayalam News\nഎക്സിറ്റ് പോളുകളില് നിരാശരാവരുത്; നിങ്ങളുടെ കഠിനാധ്വാനം പാഴാവില്ല! കോണ്‍ഗ്രസ് പ്രവര്‍ത്തകര്‍ക്ക് ആശ്വാസ വാക്കുമായി രാഹുല് ഗാന്ധി\nഎക്സിറ്റ്പോളിനു പുറമെ ലോക്‌സഭാ തെരഞ്ഞെടുപ്പ് ഫലം പുറത്ത് വരാന് മണിക്കൂറുകള് ബാക്കി നില്‍ക്കെ കോണ്‍ഗ്രസ് പ്രവര്‍ത്തകര്‍ക്ക് ആശ്വാസ വാക്കുമായി രാഹുല്‍ഗാന്ധിയുടെ ട്വീറ്റ്.\nന്യൂഡല്‍ഹി: എക്സിറ്റ്പോളിനു പുറമെ ലോക്‌സഭാ തെരഞ്ഞെടുപ്പ് ഫലം പുറത്ത് വരാന് മണിക്കൂറുകള് ബാക്കി നില്‍ക്കെ കോണ്‍ഗ്രസ് പ്രവര്‍ത്തകര്‍ക്ക് ആശ്വാസ വാക്കുമായി രാഹുല്‍ഗാന്ധിയുടെ ട്വീറ്റ്.\nഅടുത്ത 24 മണിക്കൂര് വളരെ പ്രധാനപ്പെട്ടതാണെന്നും കോണ്‍ഗ്രസ് പ്രവര്‍ത്തകര് ജാഗ്രത പുലര്‍ത്തണമെന്നും രാഹുല് ട്വീറ്റ് ചെയ്തു. ഭയപ്പെടരുത്, കാരണം നിങ്ങള് സത്യത്തിന് വേണ്ടിയാണ് പോരാടുന്നത്. എക്സിറ്റ്പോളുകളുടെ വ്യാജ പ്രൊപഗണ്ടകളില് നിരാശരാവരുത്. നിങ്ങളിലും കോണ്‍ഗ്രസ് പാര്‍ട്ടിയിലും വിശ്വാസമര്‍പ്പിക്കുക. നിങ്ങളുടെ കഠിനാധ്വാനം പാഴാവില്ല. രാഹുല്‍ഗാന്ധി പ്രവര്‍ത്തകരോട് പറയുന്നു. എക്സിറ്റ്പോള് ഫലം പുറത്തു വന്നതിന് ശേഷമുള്ള രാഹുലിന്റെ ആദ്യ പ്രതികരണമാണിത്.\nഎന്നാല് എക്സിറ്റ് പോള് ഫലം പുറത്ത് വന്നതിന് പിന്നാലെ പ്രതികരണവുമായി പ്രിയങ്ക ഗാന്ധി രംഗത്ത് എത്തിയിരുന്നു.\nTags: EXIT POLLrahul gandhi\nഈ വീടു മാത്രമല്ല തകർന്ന വീടെല്ലാം ശരിയാക്കാമെന്ന് രാഹുലിന്റെ ഉറപ്പ്; നടപ്പാക്കാൻ കോൺഗ്രസ്; ഖദീജയ്ക്ക് ഉടൻ വീടൊരുങ്ങും\nരാഹുല് ഗാന്ധി വയനാട്ടിലേയ്ക്ക് 50 ടണ് അരി എത്തിച്ചുവെന്നത് വ്യാജപ്രചരണം; തെക്കന് കയറ്റി വിട്ട സാധനങ്ങള് തങ്ങളുടേതാക്കി മാറ്റി കോണ്‍ഗ്രസ് നടത്തിയ അടവെന്ന് ആരോപണം\n‘ലോകത്തിലെ ഏറ്റവും നല്ല സഹോദരന്’; കുട്ടിക്കാല ചിത്രം പങ്കുവെച്ച് രാഹുലിന് പ്രിയങ്കയുടെ രക്ഷാബന്ധന് ആശംസ\nവയനാടിന് രാഹുല്‍ഗാന്ധിയുടെ സാന്ത്വനം: അമ്പതിനായിരം കിലോ അരിയും ഭക്ഷ്യവസ്തുക്കളും ജില്ലയിലെത്തി\n‘വയനാട്ടിലെ ദുരിത ബാധിതര്‍ക്ക് അമ്പതിനായിരം കിലോ അരി’; ടണ് കണക്കിന് ‘സ്‌നേഹ’വുമായി രാഹുല് ഗാന്ധി\nകവളപ്പാറയിലെ ദുരന്തബാധിതരെ സന്ദര്‍ശിച്ച് രാഹുല്‍ഗാന്ധി എംപി\nതനിച്ചല്ല, രണ്ട് നിര്‍ധന കുടുംബങ്ങള്‍ക്ക് വീട് നല്‍കി എംഎ യൂസഫലി; ഇതാണ് യഥാര്‍ത്ഥ മനുഷ്യ സ്‌നേഹി\nഡിഎന്‍എ പറഞ്ഞു അവന് റോജേഴ്‌സ് തന്നെ; പ്രാരാബ്ദങ്ങള്‍ക്കിടെ 31-ാം വയസില് 1536 ഏക്കര് എസ്‌റ്റേറ്റും കോടികളുടെ സമ്പത്തും സ്വന്തമാക്കി ജോര്‍ദന്!\nമൊബൈല് ചാര്‍ജറിന്റെ വയറെടുത്ത് വായില് വെച്ചു; രണ്ട് വയസുകാരിക്ക് ദാരുണാന്ത്യം\n‘രാജ്യത്തെ പ്രധാനപ്പെട്ട എല്ലാ സ്ഥാപനങ്ങളും വിഴുങ്ങുന്ന അനാക്കോണ്ടയാണ് നരേന്ദ്ര മോഡി’; വിമര്‍ശിച്ച് ധനകാര്യ മന്ത്രി\nമലക്കം മറിഞ്ഞ് ദേവസ്വം ബോര്‍ഡ്; വാദം സര്‍ക്കാരിന് അനുകൂലം, അയ്യപ്പഭക്തര് എന്ന പ്രത്യേക വിഭാഗമില്ല, യുവതീ പ്രവേശനമാകാം; ദേവസ്വം ബോര്‍ഡിന് വേണ്ടി അഡ്വ. രാകേഷ് ദ്വിവേദി\nറെയില്‍വേ ജീവനക്കാരനെ മര്‍ദ്ദിച്ച് കൊലപ്പെടുത്തിയ സംഭവം; പോലീസ് തെളിവെടുപ്പ് നടത്തി\nമത്സ്യബന്ധനത്തിനിടെ തൊണ്ടയില് മീന് കുടുങ്ങി യുവാവിന് ദാരുണാന്ത്യം


നാല് സിറ്റിംഗ് എംപിമാര് വീണ്ടും മത്സരിക്കും കോട്ടയത്ത് സിപിഐഎം മത്സരിക്കും; പി കരുണാകരന് സീറ്റില്ല – Pravasi Corner\nസിപിഐക്ക് പിന്നാലെ ലോക്സഭാ തെരഞ്ഞെടുപ്പിലെ സ്ഥാനാര്‍ത്ഥികളെ നിശ്ചയിച്ച് സിപിഐഎമ്മും. തിരുവനന്തപുരത്ത് ചേര്‍ന്ന സിപിഐഎം സംസ്ഥാന സെക്രട്ടേറിയറ്റിലാണ് സ്ഥാനാര്‍ത്ഥികളെ സംബന്ധിച്ച തീരുമാനമുണ്ടായിരിക്കുന്നത്. ജെഡിഎസ് അടക്കമുളള ഘടകകക്ഷികള്‍ക്കൊന്നും സീറ്റ് കൊടുക്കേണ്ടതില്ല എന്നാണ് സിപിഐഎമ്മിനകത്തുളള പ്രാഥമികമായ ധാരണ.\n2014ല് കോട്ടയത്ത് നിന്നും മത്സരിച്ച ജെഡിഎസിന് ഇത്തവണ സീറ്റ് നല്‍കിയേക്കില്ല. കോട്ടയത്ത് സിപിഐഎം സ്ഥാനാര്‍ത്ഥിയെ തന്നെ മത്സരിപ്പിക്കാനാണ് തീരുമാനം. കഴിഞ്ഞ തവണ ജെഡിഎസിന് സീറ്റ് നല്‍കിയത് പ്രത്യേക സാഹചര്യത്തിലാണ് എന്നാണ് സിപിഐഎം ന്യായം. എന്നാല് പത്തനംതിട്ട സീറ്റ് ഘടക കക്ഷികള്‍ക്കായി മാറ്റി വെയ്ക്കണോ എന്ന കാര്യം സിപിഐഎമ്മിന്റെ പരിഗണനയിലുണ്ട്.\nഇടത് സിറ്റിംഗ് എംപിമാരില് കാസര്‍കോട് നിന്നും മത്സരിച്ച പി കരുണാകരനെ ഇത്തവണ മത്സരിപ്പിക്കില്ല. കെപി സതീഷ് ചന്ദ്രനെ കാസര്‍ഗോഡ് മത്സരിപ്പിക്കാനാണ് സിപിഐഎം ആലോചിക്കുന്നത്. വിപിപി മുസ്തഫയെ പരിഗണിച്ചിരുന്നുവെങ്കിലും പെരിയ കൊലപാതകത്തിന്റെ പശ്ചാത്തലത്തില് നടത്തിയ കൊലവിളി പ്രസംഗമാണ് വിനയായത്.\nചാലക്കുടി എംപിയായ ഇന്നസെന്റിനെ ഇത്തവണ മത്സരിപ്പിക്കണോ എന്ന വിഷയം സിപിഐഎം ചര്‍ച്ച ചെയ്തുകൊണ്ടിരിക്കുകയാണ്. അതേസമയം മറ്റ് സിറ്റിംഗ് എംപിമാര് എല്ലാവരും അതത് സീറ്റുകളില് മത്സരിക്കും. എംബി രാജേഷ് പാലക്കാടും പികെ ബിജു ആലത്തൂരും പികെ ശ്രീമതി കണ്ണൂരും എ സമ്പത്ത് ആറ്റിങ്ങലും തന്നെ ഇത്തവണയും മത്സരിക്കും.\nവടകരയില് പി ജയരാജനെ ഉറപ്പിച്ചു; വീണാ ജോര്‍ജ്ജും ആരിഫും ബാലഗോപാലും സ്ഥാനാര്‍ത്ഥികളാകും


നിങ്ങൾ ദൈവത്തോട് സംസാരിക്കാറുണ്ടോ, ദൈവം സംസാരിക്കുന്നത് കേൾക്കാറുണ്ടോ?\nഫോൺ, ഇ-മെയിൽ, വീഡിയോ, കത്ത് എന്നിവയിലൂടെയോ നേരിട്ടോ ഉറ്റ സുഹൃത്തുക്കൾ തമ്മിൽ സാധിക്കുമ്പോഴെല്ലാം ആശയവിനിമയം ചെയ്യുന്നു. അതുപോലെ, ദൈവത്തോട് അടുക്കാൻ നാം അവനുമായി കൂടെക്കൂടെ ആശയവിനിമയം ചെയ്യണം, അതായത് ദൈവത്തോടു സംസാരിക്കുകയും ദൈവം സംസാരിക്കുന്നത് കേൾക്കുകയും വേണം. എന്നാൽ ഇത് എങ്ങനെ സാധിക്കും?\nപ്രാർഥനയിലൂടെ യഹോവയോടു നമുക്കു സംസാരിക്കാൻ കഴിയും. എന്നാൽ, കൂട്ടുകാരോട് സാധാരണ വർത്തമാനം പറയുന്നതുപോലെയല്ല യഹോവയോടുള്ള പ്രാർഥന. പ്രാർഥിക്കുമ്പോൾ നാം സംസാരിക്കുന്നത് നമ്മുടെ സ്രഷ്ടാവിനോട്, പ്രപഞ്ചത്തിലെ ഏറ്റവും ഉന്നതനായ വ്യക്തിയോടാണെന്ന് ഓർക്കണം. അതുകൊണ്ട്, ആഴമായ ആദരവോടെയും ഭക്തിയോടെയും വേണം പ്രാർഥിക്കാൻ. നമ്മുടെ പ്രാർഥനകൾ ദൈവം കേൾക്കണമെങ്കിൽ നാം ചില നിബന്ധനകൾ പാലിക്കേണ്ടതുണ്ട്. അവയിൽ മൂന്നെണ്ണം താഴെക്കൊടുത്തിരിക്കുന്നു.\nഒന്നാമതായി, യഹോവയോടു മാത്രമായിരിക്കണം നാം പ്രാർഥിക്കേണ്ടത്; യേശുവിനോടോ ‘വിശുദ്ധന്മാരോടോ’ ഏതെങ്കിലും വിഗ്രഹത്തോടോ ആയിരിക്കരുത്. (പുറപ്പാടു 20:4, 5) ബൈബിൾ വ്യക്തമായി ഇങ്ങനെ പറയുന്നു: “ഏതു കാര്യത്തിലും പ്രാർഥനയാലും യാചനയാലും നിങ്ങളുടെ അപേക്ഷകൾ കൃതജ്ഞതാസ്‌തോത്രങ്ങളോടെ ദൈവത്തെ അറിയിക്കുക.” (ഫിലിപ്പിയർ 4:6) രണ്ടാമതായി, പ്രാർഥനകൾ ദൈവപുത്രനായ യേശുക്രിസ്‌തുവിലൂടെയായിരിക്കണം അർപ്പിക്കേണ്ടത്. യേശുതന്നെ ഇങ്ങനെ പറഞ്ഞു: “എന്നിലൂടെയല്ലാതെ ആരും പിതാവിന്‍റെ അടുക്കലേക്കു വരുന്നില്ല.” (യോഹന്നാൻ 14:6) മൂന്നാമതായി, നമ്മുടെ പ്രാർഥനകൾ ദൈവത്തിന്‍റെ ഇഷ്ടത്തിനു ചേർച്ചയിലായിരിക്കണം. ബൈബിൾ പറയുന്നു: “തിരുഹിതപ്രകാരം നാം എന്ത് അപേക്ഷിച്ചാലും അവൻ നമ്മുടെ അപേക്ഷ കേൾക്കുന്നു.” *—1 യോഹന്നാൻ 5:14.\nപരസ്‌പരമുള്ള ആശയവിനിമയം ഉറ്റസുഹൃത്തുക്കൾ ആസ്വദിക്കുന്നു\nഒരാൾമാത്രമാണ് എപ്പോഴും സംസാരിക്കുന്നതെങ്കിൽ ഉറ്റ ബന്ധങ്ങൾപോലും നിലനിൽക്കുകയില്ല. പരസ്‌പരമുള്ള സംസാരം കൂട്ടുകാർ ആസ്വദിക്കുന്നതുപോലെ, ദൈവം നമ്മോട് സംസാരിക്കാൻ നാം അനുവദിക്കുകയും അവൻ സംസാരിക്കുമ്പോൾ ശ്രദ്ധിക്കുകയും വേണം. ദൈവം നമ്മോട് സംസാരിക്കുന്നത് എങ്ങനെയാണെന്ന് നിങ്ങൾക്ക് അറിയാമോ?\nതന്‍റെ വചനമായ ബൈബിളിലൂടെയാണ് ഇന്ന് യഹോവയാം ദൈവം നമ്മോട് ‘സംസാരിക്കുന്നത്.’ (2 തിമൊഥെയൊസ് 3:16, 17) അങ്ങനെ പറയുന്നത് എന്തുകൊണ്ടാണ്? ഒരു ഉദാഹരണം നോക്കാം: നിങ്ങളുടെ അടുത്ത സുഹൃത്തിൽനിന്ന് ഒരു കത്ത് കിട്ടിയെന്നു കരുതുക. അതു വായിച്ചിട്ട് നിങ്ങൾ ഇങ്ങനെ പറഞ്ഞേക്കാം: “കത്തു വായിച്ചപ്പോൾ കൂട്ടുകാരൻ എന്നോടു സംസാരിക്കുന്നതുപോലെ തോന്നി!” യഥാർഥത്തിൽ, അവർ സംസാരിക്കുകയായിരുന്നില്ല, ഒരു എഴുത്തു വായിക്കുക മാത്രമായിരുന്നു. സമാനമായി, ബൈബിൾ വായിക്കുമ്പോൾ യഹോവ നിങ്ങളോടു സംസാരിക്കാൻ നിങ്ങൾ അനുവദിക്കുകയാണ്. മുൻലേഖനത്തിൽ പരാമർശിച്ച ജീന പറയുന്നു: “യഹോവ എന്നെ ഒരു സുഹൃത്തായി കാണാൻ ഞാൻ ആഗ്രഹിക്കുന്നെങ്കിൽ, ഞാൻ അവന്‍റെ ‘കത്ത്’ അഥവാ ബൈബിൾ പരിശോധിക്കുകതന്നെ വേണം. ദിവസവും ബൈബിൾ വായിക്കുന്നത് എന്നെ ദൈവത്തോടു കൂടുതൽ അടുപ്പിച്ചിരിക്കുന്നു.” ദൈവവചനമായ ബൈബിൾ ദിവസവും വായിച്ചുകൊണ്ട്, ദിവസവും യഹോവ സംസാരിക്കുന്നതു കേൾക്കാൻ നിങ്ങൾ സമയം കണ്ടെത്താറുണ്ടോ? അങ്ങനെ ചെയ്യുന്നത് ദൈവവുമായി നിങ്ങളെ കൂടുതൽ അടുപ്പിക്കും. (w14-E 12/01)\n^ ഖ.5പ്രാർഥനയിലൂടെ ദൈവത്തോട് എങ്ങനെ അടുക്കാൻ കഴിയും എന്നതിനെക്കുറിച്ചുള്ള കൂടുതൽ വിവരങ്ങൾക്ക് യഹോവയുടെ സാക്ഷികൾ പ്രസിദ്ധീകരിച്ച ബൈബിൾ യഥാർഥത്തിൽ എന്തു പഠിപ്പിക്കുന്നു? എന്ന പുസ്‌തകത്തിന്‍റെ 17-ാ‍ം അധ്യായം കാണുക.


ഒറ്റയംഗം മാത്രമുളള കക്ഷികളിൽ ആർക്കൊക്കെ മന്ത്രി സ്ഥാനം നൽകും? LDF ഉഭയകക്ഷി ചർച്ചകളിലേക്ക് | LDF enters bilateral talks to decide Who among the smaller parties given the Minister post – News18 Malayalam\n21 അംഗ മന്ത്രിസഭയായിരിക്കും 20ന് അധികാരമേല്‍ക്കുക. അങ്ങിനെയെങ്കില് രണ്ടു മന്ത്രിസ്ഥാനങ്ങള് ഒരു എം.എല്.എ മാത്രമുള്ള കക്ഷികള്‍ക്ക് ലഭിക്കും.\nLast Updated : May 09, 2021, 20:02 IST\nതിരുവനന്തപുരം: മന്ത്രിസഭാ രൂപീകരണത്തിനായി ഇടതുമുന്നണി ഉഭയ കക്ഷി ചര്‍ച്ചകള് ഇന്ന് പുനരാരംഭിക്കും. ബുധനാഴ്ചയോടെ മന്ത്രി സ്ഥാന വിഭജനം പൂർത്തിയാക്കാനാണ് ഉദ്ദേശ്യം. സി പി എം നേതൃത്വം ഘടകകക്ഷികളുമായി ചർച്ച നടത്തും. ഒരു എംഎല്‍എ മാത്രമുള്ള ഏതൊക്കെ പാർട്ടികൾക്ക് മന്ത്രിസ്ഥാനം നൽകാൻ സി പി എം തയാറാകുമെന്നാണ് അറിയേണ്ടത്.\nസി പി എം - സി പി ഐ ഉഭയകക്ഷി ചര്‍ച്ചയില് മറ്റു ഘടകകക്ഷികളോട് സ്വീകരിക്കേണ്ട സമീപനത്തില് ധാരണയായിരുന്നു. ഇതിന്റെ അടിസ്ഥാനത്തിലായിരിക്കും ഇന്നു മുതലുള്ള ചര്‍ച്ചകള്. ജനതാദള് എസുമായി ലയിക്കണമെന്ന് എൽ ജെ ഡി യോട് തദ്ദേശ തെരഞ്ഞെടുപ്പിനു മുൻപേ സി പി എം ആവശ്യപ്പെട്ടതാണ്. ചര്‍ച്ചയില് ഇക്കാര്യം വീണ്ടും ആവശ്യപ്പെട്ടേക്കാം. ജനതാ പാർട്ടികൾ ലയിച്ചാൽ എം എൽ എ മാർ മൂന്നാകും. ഒരു മന്ത്രി സ്ഥാനം ടേം അടിസ്ഥാനത്തിൽ പങ്കിട്ടെടുത്താൽ പ്രശ്ന പരിഹാരമാകും.\nഎന്‍സിപിക്കു ഒരു മന്ത്രിസ്ഥാനം ഉറപ്പാണ്. ആരു മന്ത്രിയാകണമെന്ന് കേന്ദ്ര നേതൃത്വം തീരുമാനിക്കും. നാലു മന്ത്രിസ്ഥാനങ്ങളില് വിട്ടുവീഴ്ചയ്ക്ക് സിപിഐ തയാറാകില്ല. രണ്ടുമന്ത്രിസ്ഥാനത്തിന് അവകാശവാദം ഉന്നയിച്ചിരിക്കുന്ന കേരളാ കോണ്‍ഗ്രസ് എമ്മിന് ഒരു മന്ത്രിസ്ഥാനം നൽകും. ഒപ്പം സിപിഐ വിട്ടു നൽകുന്ന കാബിനറ്റ് പദവിയുള്ള ചീഫ് വിപ്പ് സ്ഥാനവും കിട്ടിയേക്കാം.\n21 അംഗ മന്ത്രിസഭയായിരിക്കും 20ന് അധികാരമേല്‍ക്കുക. അങ്ങിനെയെങ്കില് രണ്ടു മന്ത്രിസ്ഥാനങ്ങള് ഒരു എം.എല്.എ മാത്രമുള്ള കക്ഷികള്‍ക്ക് ലഭിക്കും. കോണ്‍ഗ്രസ് എസിന്റെ രാമചന്ദ്രന് കടന്നപ്പള്ളിക്ക് കഴിഞ്ഞ മന്ത്രിസഭയില് അവസരം നല്‍കിയതിനാല് വീണ്ടും പരിഗണിക്കാനിടയില്ല. മുന്നണിയില് അംഗമല്ലാത്തതിനാല് ആർ എസ് പി ലെനിസ്റ്റിന്റെ കോവൂര് കുഞ്ഞുമോന്റെ അവകാശവാദവും തള്ളും.\nകേരളാ കോണ്‍ഗ്രസ് ബിയുടെ കെ.ബി.ഗണേഷ് കുമാര്, ജനാധിപത്യ കേരളാ കോണ്‍ഗ്രസിന്റെ ആന്റണി രാജു, ഐഎന്‍എല്ലിന്റെ അഹമ്മദ് ദേവര്‍കോവില് എന്നിവരില് രണ്ടു പേരക്ക് അവസരം ലഭിക്കാം.\n17ന് എല്‍ഡിഎഫ് യോഗവും 18ന് എല്ലാ പാര്‍ട്ടികളുടേയും സംസ്ഥാന നേതൃയോഗവും ചേരും. അന്നു തന്നെ എം.എല്.എമാരുടെ യോഗം പിണറായി വിജയനെ നിയമസഭാ കക്ഷി നേതാവായി തിരഞ്ഞെടുക്കും. 20ന് പുതിയ മന്ത്രിസഭ അധികാരമേല്‍ക്കും.\nFirst published: May 09, 2021, 20:02 IST\ncpicpmldfPinarayi 2.0pinarayi cabinetഎൽഡിഎഫ് മന്ത്രിസഭരണ്ടാം പിണറായി മന്ത്രിസഭസിപിഎം


തലയെടുപ്പോടെ കൊമ്പന്മാർ തലപ്പത്ത്; ത്രില്ലടിച്ച് ആരാധകർ – Veekshanam\nതലയെടുപ്പോടെ കൊമ്പന്മാർ തലപ്പത്ത്; ത്രില്ലടിച്ച് ആരാധകർ\nനീണ്ട ഏഴ് വർഷങ്ങൾക്ക് ശേഷം കേരള ബ്ലാസ്റ്റേഴ്‌സ് എത്തിയിരിക്കുന്നു, ഐഎസ്എൽ പോയിന്റ് ടേബിളിന്റെ ഒന്നാം സ്ഥാനത്തേക്ക്. അതും തലയെടുപ്പോടെ. ബ്ലാസ്‌റ്റേഴ്‌സ് ആരാധകരെ ആവേശത്തിലാക്കാൻ ഇതിൽപരം എന്തു വേണം. തോൽവിയും സമനിലയുമായി കുഴഞ്ഞുമറിഞ്ഞ ബ്ലാസ്‌റ്റേഴ്‌സിനെ ആരാധകർ കൈവിട്ടു, വിട്ടില്ല എന്ന അവസ്ഥയിലാണ് ഈ രാജകീയ തിരിച്ചുവരവ്.\n2014ലാണ് ബ്ലാസ്‌റ്റേഴ്‌സ് അവസനാമായി ഒന്നാം സ്ഥാനത്ത് എത്തിയത്. ഈ സീസണിൽ ബ്ലാസ്റ്റേഴ്‌സ് എടികെയോട് തോറ്റതിന് ശേഷം ഒരു മത്സരവും തോറ്റില്ല എന്നത് എടുത്തുപറയേണ്ടതാണ്. കണക്കുകൾ നോക്കുകയാണെങ്കിൽ തോൽവിയറിയാതെ ഒമ്പത് മത്സരങ്ങൾ! ഈ സീസണിൽ ബ്ലാസ്റ്റേഴ്‌സിന്റെ നാലാം ജയം.\nകഴിഞ്ഞ സീസണിലെ നിരാശ കേരള ബ്ലാസ്റ്റേഴ്സ് ഇത്തവണ വ്യക്തമായ പ്ലാനിങ്ങോടെയാണ് നികത്തുന്നതെന്ന് വ്യക്തമാകുകയാണ് ഓരോ മത്സരവും. പരിശീലകൻ ഇവാൻ വുകമാനോവിചും വിദേശ താരങ്ങളും എല്ലാം ഒന്നിനൊന്ന് മെച്ചം. സഹൽ അബ്ദുൽ സമദ് ഉൾപ്പെടെയുള്ള പ്രാദേശിക താരങ്ങൾ കട്ടയ്ക്ക് കൂടെ നിൽക്കുകയും ചെയ്യുന്നു. പത്ത് മത്സരങ്ങൾ പൂർത്തിയായപ്പോൾ നാല് ജയവുമായി 17 പോയിന്റോടെ ബ്ലാസ്‌റ്റേഴ്‌സ് ഒന്നാം സ്ഥാനത്താണ്. അത്രയും മത്സരങ്ങളും പോയിന്റുമായി മുംബൈ സിറ്റി എഫ്.സിയാണ് രണ്ടാം സ്ഥാനത്ത്. 16 പോയിന്റുമായി ഹൈദരാബാദ് എഫ്.സിയാണ് മൂന്നാം സ്ഥാനത്ത്. അത്രയും പോയിന്റുമായി ജംഷഡ്പൂർ എഫ്.സി നാലാം സ്ഥാനത്തും.\n‘വെട്ടിലായി വെട്ടിയാർ’; ഡിവൈഎഫ്ഐ നേതാവും യൂട്യൂബറുമായ ശ്രീകാന്ത് വെട്ടിയാറിനെതിരെ മീ ടു ആരോപണം\nബിജെപിയുടെ വോട്ട് വാങ്ങി ജയിച്ചയാളാണ് പിണറായി; വർഗീയതക്കെതിരെ സംസാരിക്കാൻ സിപിഎമ്മിന് ധാർമ്മികാവകാശമില്ല: കെ സുധാകരൻ എം പി


മലപ്പുറം ജില്ലയുടെ ചരിത്രം - നിങ്ങൾ അറിഞ്ഞിരിക്കേണ്ട കാര്യങ്ങൾ... •Tech Travel Eat\nമലപ്പുറം ജില്ലയുടെ ചരിത്രം – നിങ്ങൾ അറിഞ്ഞിരിക്കേണ്ട കാര്യങ്ങൾ…\nകേരളത്തിന്റെ വടക്കേ അറ്റത്തു നിന്നും അഞ്ചാമതായി സ്ഥിതി ചെയ്യുന്ന ജില്ലയാണ് മലപ്പുറം. ജനസാന്ദ്രതയേറിയ ജില്ലകളിലൊന്നാണിത്. നിലവിൽ കേരളത്തിൽ ഏറ്റവും കൂടുതൽ ഗ്രാമപഞ്ചായത്തുകൾ ഉള്ള ജില്ലയാണ് ഇത്. 33.61 ചതുരശ്ര കിലോമീറ്ററാണ് (12.98 ചതുരശ്ര മൈൽ) മലപ്പുറം നഗരത്തിൻറെ വിസ്തീർണം. മലപ്പുറം ജില്ലയുടെ ഭരണസിരാകേന്ദ്രമായി പ്രവർത്തിക്കുന്നത് 1970-ൽ രൂപീകൃതമായ ജില്ലയിലെ ആദ്യ മുനിസിപ്പാലിറ്റിയായ മലപ്പുറം മുനിസിപ്പാലിറ്റിയാണ്.\n40 വാർഡുകളായി വിഭജിച്ചിരിക്കുന്ന നഗരത്തിൻറെ ജനസാന്ദ്രത ഒരു ചതുരശ്ര കിലോമീറ്ററിൽ 2083 ആളുകളാണ്. 2011-ലെ സെൻസസ് അനുസരിച്ചു 1,698,645 ജനസംഖ്യയുള്ള മലപ്പുറം അർബൻ സമൂഹമാണ് കേരളത്തിലെ ഏറ്റവും വലിയ നാലാമത്തെ അർബൻ സമൂഹം. കോഴിക്കോട് നഗരത്തിൽനിന്നും 54 കിലോമീറ്ററും പാലക്കാട് നഗരത്തിൽനിന്നും 90 കിലോമീറ്ററും കോയമ്പത്തൂർ നഗരത്തിൽനിന്നും 140 കിലോമീറ്റർ അകലെയുമാണ് മലപ്പുറം നഗരം.\nയൂറോപ്യന്മാരുടേയും ബ്രിട്ടീഷുകാരുടേയും പട്ടാള ആസ്ഥാനമായിരുന്നു ഒരുകാലത്ത് മലപ്പുറം. മദ്രാസ് സ്പെഷ്യൽ പോലീസ് പിന്നീട് കേരള പിറവിയോടെ മലബാർ സ്പെഷ്യൽ പോലീസ് ആസ്ഥാനമായി മാറി. ടിപ്പുസുൽത്താൻ പണിത കോട്ടയുടെ അവശിഷ്ടങ്ങൾ ഇവിടെ ഉണ്ടായിരുന്നെങ്കിലും വികസനവും ദുരുപയോഗവും കാരണം ഇപ്പോൾ അത് ഇവിടെ നിലനിൽക്കുന്നില്ല.\nപ്രാചീനകാലം മുതലേ സൈനിക ആസ്ഥാനമാണ് മലപ്പുറം, എന്നാൽ മലപ്പുറം നഗരത്തിൻറെ പ്രാചീനകാലത്തെ കുറിച്ചുള്ള രേഖകൾ ലഭ്യമല്ല. അതേസമയം ഊരകം, മേൽമുറി, പൊന്മള, വേങ്ങര തുടങ്ങിയ സ്ഥലങ്ങളിൽ കാണപ്പെട്ട ഫലകങ്ങളിൽനിന്നും ഗുഹാലിഖിതങ്ങളിൽനിന്നും ചില ചരിത്ര അടയാളങ്ങൾ ലഭ്യമാണ്. സ്ഥലപേരുകളായ വലിയങ്ങാടി, കൂട്ടിലങ്ങാടി, പള്ളിപ്പുറം തുടങ്ങിയവ മലപ്പുറം നഗരത്തിൻറെ ജെയിൻ – ബുദ്ധമത ചരിത്രത്തെ സൂചിപ്പിക്കുന്നു. മലപ്പുറം നഗരത്തിലെ ഊരകം കുന്നിലെ സമുദ്ര നിരപ്പിൽനിന്നും 2000 അടി മുകളിൽ സ്ഥിതിചെയ്യുന്ന 1500 വർഷം പഴക്കമുള്ള ജെയിൻ അമ്പലം ഇതിനു തെളിവാകുന്നു. അനവധി ഭരണകർത്താക്കൾക്കു കീഴിൽ ചിതറിക്കിടന്ന മലപ്പുറം നഗരം സാമൂതിരി പടയോട്ടക്കാലത്ത് ഒരേ ഭരണത്തിനു കീഴിൽ വന്നു, അവരുടെ സൈനിക ആസ്ഥാനവുമായി. കോട്ടപ്പടി മൈതാനം ഒരുകാലത്ത് സാമൂതിരി സൈനികരുടെ പരിശീലന സ്ഥലമായിരുന്നു. മൈസൂർ രാജാവായ ഹൈദർ അലി കീഴടക്കുന്നതുവരെ 800 വർഷം സാമൂതിരിമാർ മലപ്പുറം ഭരിച്ചു.\nഇസ്ലാമിക പഠനത്തിൻറെയും വേദ പഠനത്തിൻറെയും കേന്ദ്രമായിരുന്നു മലപ്പുറം. ബ്രിട്ടീഷ് ഭരണകാലത്ത് മദ്രാസ് സംസ്ഥാനത്തിൻറെ ഭാഗമായിരുന്നു മലപ്പുറം. ബ്രിട്ടീഷ് ഭരണകാലത്ത് പോരാട്ടങ്ങളുടെ പ്രധാന കേന്ദ്രമായിരുന്നു മലപ്പുറം, മാപ്പിള ലഹള എന്ന പേരിൽ പ്രശസ്തമാണ്. പൂക്കോട്ടൂർ, ആനക്കയം തുടങ്ങിയ സ്ഥലങ്ങൾ ഇതിൻറെ പേരിൽ പ്രശസ്തമാണ്. ബ്രിട്ടീഷ് സൈന്യത്തിൻറെ ആസ്ഥാനമായിരുന്ന പെരുമ്പറമ്പ് എന്ന മലപ്പുറം നഗര സഭയുടെ ഭാഗമായ സ്ഥലം പിന്നീട് മലബാർ വിപ്ലവത്തിനുശേഷം രൂപീകരിച്ച മലബാർ സ്പെഷ്യൽ പൊലീസിൻറെ (എംഎസ്പി) ആസ്ഥാനമായി. മലബാർ കലാപവും ഖിലാഫത്ത് സമരവും മലപ്പുറത്തിന് ചരിത്ര പ്രാധാന്യം നല്കുന്നു. ബ്രിട്ടീഷുകാരുടെ ആധിപത്യത്തിനും നാട്ടുകാരായ ജന്മികൾക്കും എതിരെയുള്ള കലാപം ഇന്ത്യാചരിത്രത്തിലെ ശ്രദ്ധേയമായ അദ്ധ്യായമാണ്. ഈ പോരാട്ടങ്ങൾ ഇന്ത്യൻ സ്വാതന്ത്ര്യസമരത്തിന്റെ ഭാഗമായാണ് ചരിത്രകാരന്മാർ രേഖപ്പെടുത്തിയിരിക്കുന്നത്.\nമദിരാശി സംസ്ഥാനത്തിലെ പ്രമുഖ ജില്ലയാ‍യിരുന്ന മലബാർ കേരളപ്പിറവിക്കു ശേഷം (1956 നവംബർ 1) കണ്ണൂർ,കോഴിക്കോട്,പാലക്കാട് എന്നീ മൂന്നുജില്ലകളായി വിഭജിക്കപ്പെട്ടു. അതിൽ കോഴിക്കോടു ജില്ലയിലെ ഏറനാട് താലൂക്കും തിരൂർ താലൂക്കും പാലക്കാട് ജില്ലയിലെ പൊന്നാനി, പെരിന്തൽമണ്ണ താലൂക്കിലെ ഭൂരിഭാഗം വരുന്ന പ്രദേശങ്ങളും കൂട്ടിച്ചേർത്തുകൊണ്ടാണ് 1969 ജൂൺ 16ന് ഈ ജില്ല രൂപവത്കരിച്ചത്.\nനഗരത്തിൻറെ തലസ്ഥാനം എന്ന രീതിയിൽ ജില്ലാ കലക്ട്രേറ്റ്, ജില്ലാ ട്രഷറി, ആർടിഒ, പിഡബ്ല്യൂഡി ഡിവിഷൻ ഓഫീസ്, ജില്ലാ പഞ്ചായത്ത്, ടൌൺ പ്ലാനിംഗ് ഓഫീസ്, ടെക്സ്റ്റ് ഡിപ്പോ, ജില്ലാ മെഡിക്കൽ ഓഫീസ് തുടങ്ങിയ വിവിധ ഭരണസിരാകേന്ദ്രങ്ങളും സർക്കാർ ഓഫീസുകളും അടങ്ങിയ സിവിൽ സ്റ്റേഷൻ ഉണ്ട്.മുനിസിപ്പൽ ചെയർമാൻ നയിക്കുന്ന മലപ്പുറം മുനിസിപ്പാലിറ്റിയാണ് നഗരത്തിൻറെ ഭരണനിർവഹണം നടത്തുന്നത്. ജില്ലയെ ഏറനാട്, നിലമ്പൂർ, പെരിന്തൽമണ്ണ, തിരൂർ, പൊന്നാനി, തിരൂരങ്ങാടി, കൊണ്ടോട്ടി എന്നിങ്ങനെ7താലൂക്കുകളായി തിരിച്ചിരിക്കുന്നു.\nകേരളസംസ്ഥാനത്തിൻറെ മധ്യഭാഗത്തയാണ് മലപ്പുറം സ്ഥിതിചെയ്യുന്നത്. പേര് സൂചിപ്പിക്കുന്നത് പോലെ അനവധി ചെറു കുന്നുകളും പുഴകളും ഒഴുകുന്ന സ്ഥലമാണു മലപ്പുറം. കേരളത്തിലെ പ്രധാനപ്പെട്ട നദികളിൽ ഒന്നായ കടലുണ്ടിപ്പുഴ നഗരത്തിലൂടെ ഒഴുകുന്നു. നഗരം വൃത്തിയായി സൂക്ഷിക്കുന്ന ചരിത്രമുള്ള ചുരുക്കം ചില മുനിസിപ്പാലിറ്റികളിൽപ്പെട്ടതാണ് മലപ്പുറം മുനിസിപ്പാലിറ്റി. മലപ്പുറം ജില്ലയുടെ മധ്യത്തിൽ തന്നെയാണ് മലപ്പുറം നഗരവും സ്ഥിതിചെയ്യുന്നത്.\nമലപ്പുറത്തിൻറെ സമ്പദ്ഘടനയിൽ വലിയ പങ്കുവഹിക്കുന്നത് പ്രധാനമായും ഗൾഫ് രാജ്യങ്ങളിൽ ജോലിചെയ്യുന്നവരാണ്. വർധിച്ച തോതിലുള്ള ഗൾഫ് കുടിയേറ്റം കേരളത്തിന്റെ തന്നെ സമ്പത്ത് ഘടനയെ സ്വാധീനിച്ച ഘടകം ആണ്. മലപ്പുറത്തെ ബാങ്കുകളിൽ വലിയ എൻആർഐ നിക്ഷേപങ്ങളുണ്ട്. അതുകൊണ്ടുതന്നെ ഏറ്റവും കൂടുതൽ പെർ കാപിറ്റ ഡിപ്പോസിറ്റ് ഉള്ള ഇന്ത്യയിലെ 10 നഗരങ്ങളിൽ ഒൻപതാം സ്ഥാനത്ത് മലപ്പുറമാണ് എന്നത് സ്വാഭാവികമാണ്. വലിയ വാണിജ്യനഗരമാണ് മലപ്പുറം, ഹോട്ടൽ, ബേക്കറി രംഗമാണ് മുൻപന്തിയിൽ നിൽക്കുന്നത്, അവയ്ക്കു പുറമേ ടെക്സ്റ്റൈൽ, മെഡിക്കൽ രംഗവും വളരെ ശക്തമാണ്. എല്ലാ പ്രമുഖ വാഹനനിർമാതാക്കളും മലപ്പുറം നഗരത്തിൽ തങ്ങളുടെ ഷോറൂം ആരംഭിച്ചത് വഴി, കഴിഞ്ഞ രണ്ടു വർഷങ്ങളായി സംസ്ഥാനത്ത് ഏറ്റവും കൂടുതൽ വാഹനങ്ങൾ രജിസ്റ്റർ ചെയ്യപ്പെടുന്ന ആർടിഒ ആയി മലപ്പുറം മാറി. എല്ലാ വർഷവും 250 കോടി രൂപ നേടുന്ന മലപ്പുറം ആർടിഒ കേരള വാഹന വകുപ്പിൻറെ സ്വർണ്ണ ഖനിയായിട്ടാണ് കരുതപ്പെടുന്നത്.\nടൂറിസം നഗരത്തിലേക്ക് ഇന്ന് മലപ്പുറം അനവധി ആളുകളെ എത്തിക്കുന്നു. വാരിയൻ കുന്നത്ത് കുഞ്ഞഹമ്മദ് ഹാജിയെ വധിച്ച സ്ഥലമായ കോട്ടക്കുന്ന് ഇന്നൊരു വിനോദ സഞ്ചാര കേന്ദ്രമാണ്. കോട്ടക്കുന്നും ശാന്തിതീരം പാർക്ക് തുടങ്ങിയ ടൂറിസ്റ്റ് സ്ഥലങ്ങൾ എല്ലാ വർഷവും സംസ്ഥാനത്തിൻറെ വിവിധ ഭാഗങ്ങളിൽനിന്നും ലക്ഷക്കണക്കിനു ആളുകളെ നഗരത്തിൽ എത്തിക്കുന്നു. പ്രധാനമായും ഇസ്ലാം മത വിശ്വാസികളാണിവിടെ ഉള്ളത്. കാൽപന്തുകളിക്ക് ഏറെ ആരാധകരുള്ള ഈ പ്രദേശത്ത് നിന്നും നിരവധി കളിക്കാർ ദേശീയ ടീമിലേക്ക് ഉയർന്നു വന്നിട്ടുണ്ട്. മലപ്പുറത്തുകാരുടെ സ്നേഹവും സാഹോദര്യവും എവിടെയും പ്രശസ്തമാണ്. രാജ്യത്തെ ഏറ്റവും വലിയ ഹജ്ജ് പഠന ക്യാമ്പ് മലപ്പുറം മഅ്ദിൻ അകാദമിയിലാണ് നടക്കാറുള്ളത്. റമളാൻ ഇരുപത്തി ഏഴാം രാവിൽ മലപ്പുറം സ്വലാത്ത് നഗറിൽ നടക്കുന്ന പ്രാർത്ഥന സമ്മേളനത്തിൽ ലക്ഷം വിശ്വാസികളാണ് പങ്കെടുക്കാറുള്ളത്. രാജ്യത്തെ ഏറ്റവും വലിയ ഇഫ്താർ സംഗമവും മലപ്പുറത്ത് നടന്നു വരുന്നു.\nമലപ്പുറം ജില്ലയുടെ വിദ്യാഭ്യാസമേഖലയിൽ വളരെ വലിയ സ്വാധീനം ചെലുത്തിയത് മലപ്പുറത്തിന്‌റെ ഗവൺമൈന്റ് സ്‌കൂളുകളാണ്. വിദ്യാഭ്യാസ മേഖലയിൽ മലപ്പുറം ഇന്നും അവഗണിക്കപ്പെട്ട ജില്ലയാണ്. ധാരാളം വിദ്യാർത്ഥികൾ ഉപരിപഠനത്തിന് പ്രൈവറ്റ് സ്ഥാപനങ്ങളെ ആണ് സമീപിക്കുന്നത്.\nമലപ്പുറം അത്ര വലിയ വാണിജ്യനഗരമാണെന്ന് ഞങ്ങൾ മലപ്പുറത്ത്ക്കാർക്ക് പോലും തോന്നിയിട്ടില്ല.. പെരിന്തൽമണ്ണ, മഞ്ചേരി, തിരുർ തുടങ്ങിയ ഇടത്തരം നഗരങ്ങളുടെ വാണിജ്യപുരോഗതി ഒന്നും മലപ്പുറത്തിനില്ല.. എങ്ങോട്ടാണീ തള്ളി കയറ്റുന്നത്..


വിപണി കീ‍ഴടക്കാന് കുടുംബശ്രീ പാല് | Kairali News | kairalinewsonline.com\nകുടുംബശ്രീ പ്രവര്‍ത്തകരുടെ സ്വന്തം ഫാമുകളിലെ പശുക്കളില് നിന്ന് പാല് പ്രത്യേക യൂണിറ്റ് വഴി ശേഖരിച്ചാവും വിതരണം. അഞ്ച് അംഗങ്ങള് വരെയുള്ള ഗ്രൂപ്പുകളെ ക്ളസ്റ്ററുകളാക്കി ഒരാള്‍ക്ക് രണ്ട് പശു വീതം ലഭ്യമാക്കും. സബ്സിഡി പ്രകാരം പശുക്കളെ വാങ്ങാനുള്ള സഹായവും ലഭ്യമാക്കും. ഇങ്ങനെയുള്ള 10 ഗ്രൂപ്പുകളെ ചേര്‍ത്ത് കണ്‍സോര്‍ഷ്യം രൂപീകരിച്ചാണ് പാല് ഉല്‍പാദനവും സംഭരണവും. കണ്‍സോര്‍ഷ്യത്തിന്റെ കീഴിലാവും മാര്‍ക്കറ്റിങ് ശൃംഖല. ഗുണമേന്മാപരിശോധനക്ക് ഭക്ഷ്യ സുരക്ഷ വകുപ്പുമായി സഹകരിച്ച് പ്രത്യേകം ലാബുകളും സ്ഥാപിക്കും. വിവിധ ക്ളസ്റ്ററുകളിലെ പാല് മാര്‍ക്കറ്റിങ് ഗ്രൂപ്പ് ഏറ്റുവാങ്ങി ലാബുകളില് പരിശോധിച്ച് പ്രത്യേക പാക്കറ്റിലാക്കിയാവും വിതരണം.\nഅര ലിറ്റര് പാല് 26 രൂപയ്ക്കാവും വില്‍ക്കുക. സ്വകാര്യ ജൈവ ഉല്‍പന്ന വിപണന മാളുകളില് നിലവില് ഒരു ലിറ്റര് പാലിന് 70രൂപയാണ്. പാല് വിതരണരംഗത്ത് നിലനില്‍ക്കുന്ന ചൂഷണത്തെ പ്രതിരോധിക്കാനും ഗുണമേന്മയുള്ള പാല് ഇടനിലക്കാരില്ലാതെ ജനങ്ങളിലെത്തിക്കാനും ലക്ഷ്യമിട്ടാണ് പുതിയ ക്ഷീര വിപ്ളവത്തിന് തുടക്കം കുറിക്കുന്നതെന്ന് മന്ത്രി കെ ടി ജലീല് ‘ദേശാഭിമാനി’യോട് പറഞ്ഞു.\nഅന്യ സംസ്ഥാനങ്ങളില് നിന്നുള്ള പാല് വരവും കുറയ്ക്കാനാകും. കുടുംബശ്രീ സംരംഭകര് നേരിട്ട് വീടുകളിലും കടകളിലും എത്തിച്ചായിരിക്കും വിതരണം. ആദ്യഘട്ടത്തില് പ്ളാസ്റ്റിക്ക് കവറിലാക്കിയാവും വിതരണം. പ്ളാസ്റ്റിക്കിന് പകരം ബദല് മാര്‍ഗങ്ങള് രണ്ടാം ഘട്ടത്തില് സ്വീകരിക്കും. പാലില് നിന്ന് മൂല്യ വര്‍ധിത ഉല്‍പന്നങ്ങളുടെ ഉല്‍പാദനവും രണ്ടാംഘട്ടത്തില് ആരംഭിക്കും. ചാണകം ഉണക്കി പായ്ക്കറ്റുകളിലാക്കി വിതരണം ചെയ്യാനും സംവിധാനം ഒരുക്കും.


സംരക്ഷിത വന പ്രദേശം കൈയ്യേറിയെന്ന് പരാതി; ദൃശ്യം2അണിയറ പ്രവര്‍ത്തകരോട് 25000 രൂപ കെട്ടിവെക്കാന് നിര്‍ദേശം | Reporter Live\nസംരക്ഷിത വന പ്രദേശം കൈയ്യേറിയെന്ന് പരാതി; ദൃശ്യം2അണിയറ പ്രവര്‍ത്തകരോട് 25000 രൂപ കെട്ടിവെക്കാന് നിര്‍ദേശം\nBy : റിപ്പോർട്ടർ ലൈവ് October 17, 2020 11:55 am 1 minute Read\nഇടുക്കി: പച്ചത്തുരുത്ത് പദ്ധതി പ്രദേശം കൈയ്യേറിയെന്ന് സെറ്റ് നിര്‍മ്മിച്ചുവെന്ന് ദൃശ്യം2സിനിമ അണിയറ പ്രവര്‍ത്തകര്‍ക്കെതിരെ പരാതി. ഇടുക്കി തൊടുപുഴയില് കുടയത്തൂര് കൈപ്പകവലയിലെ സര്‍ക്കാര് ഭൂമിയിലെ സംരക്ഷിത വന പ്രദേശം കൈയ്യേറിയെന്നാണ് പരാതി.\nപഞ്ചായത്താണ് പരാതി നല്‍കിയത്. പരാതിയെ തുടര്‍ന്ന് ജില്ലാ കളക്ടര് ഇടപെട്ടു. 25000 രൂപ കെട്ടിവെയ്ക്കണമെന്ന് കളക്ടര് അണിയറ പ്രവര്‍ത്തകരോട് ആവശ്യപ്പെട്ടു.\nദൃശ്യം ഒന്നാം ഭാഗത്തിലെ പൊലീസ് സ്റ്റേഷന് സെറ്റിട്ട പ്രദേശത്താണ് പുതിയ സെറ്റും നിര്‍മ്മിച്ചത്. ഈ ഭാഗത്ത് ഹരിത കേരളം പദ്ധതിയുടെ ഭാഗമായി കുടുംബശ്രീയുടെ സഹായത്തോടെ മരത്തൈകള് നട്ടിട്ടുണ്ട്. ഇവിടെയാണ് സെറ്റിട്ടത്.\nഇതിനെ തുടര്‍ന്ന് കുടയത്തൂര് പഞ്ചായത്ത് പ്രസിഡണ്ടിന്റെ നേതൃത്വത്തില് ഹരിത മിഷന് പ്രവര്‍ത്തകരെത്തി സെറ്റ് നിര്‍മ്മാണം തടഞ്ഞു. പദ്ധതി പ്രദേശമാണെന്ന് അറിയാതെയാണ് സെറ്റിട്ടതെന്നാണ് അണിയറ പ്രവര്‍ത്തകരുടെ വിശദീകരണം.\nമൂവാറ്റുപുഴവാലി ഇറിഗേഷന് പദ്ധതി പ്രദേശത്ത് ചിത്രീകരണാനുമതി വാങ്ങിയിരുന്നു. മരത്തൈകള് നശിപ്പിക്കാതെ ചിത്രീകരണം നല്‍കാമെന്ന് അണിയറ പ്രവര്‍ത്തകര് ഉറപ്പ് നല്‍കിയിട്ടുണ്ട്.


UN Archives - Malayalamleadnews\nന്യൂഡല്‍ഹി: ജമ്മുകശ്മീര് വിഷയത്തില് മൂന്നാംകക്ഷിയുടെ ഇടപെടല് ആവശ്യമില്ലെന്ന് ഇന്ത്യ. ജമ്മു-കശ്മീര് എന്നും ഇന്ത്യയുടെ അവിഭാജ്യ ഘടകമായിത്തന്നെ തുടരുമെന്നും അനധികൃതമായും ബലാല്‍ക്കാരമായും പ്...\tRead more\nമ്യാന്മറില് വംശഹത്യ ഭീഷണി നേരിടുന്നത് ആറു ലക്ഷം റോഹിങ്ക്യന് മുസ്ലിമുകള്; നടപടി വേണമെന്ന് യു.എന് അന്വേഷണ സംഘം\nയാംഗോന്: ആറു ലക്ഷം റോഹിങ്ക്യന് മുസ്ലിമുകള് മ്യാന്മറില് വംശഹത്യ ഭീഷണി നേരിടുന്നുവെന്ന് യു.എന് അന്വേഷണ സംഘം. 2017ല് റോഹിങ്ക്യകള്‍ക്കുനേരെ നടത്തിയ ആക്രമണത്തിന് നേതൃത്വം നല്‍കിയ സേന തലവന്...\tRead more\nകശ്മീരില് നടക്കുന്നത് മനുഷ്യാവകാശ ലംഘനം, അസമില് പുറത്താക്കപ്പെട്ടവര്‍ക്ക് തുടര്‍ന്നും അവകാശങ്ങള് ലഭിക്കണം; കശ്മീര്, അസം വിഷയങ്ങളില് ഇന്ത്യക്കെതിരെ വിമര്‍ശനവുമായി യു.എന്\nന്യൂഡല്‍ഹി: ഇന്ത്യക്കെതിരെ രൂക്ഷവിമര്‍ശനമുന്നയിച്ച് യു.എന് മനുഷ്യാവകാശ കൗണ്‍സില്. കശ്മീരിലെ പ്രത്യേക പദവി റദ്ദാക്കുക, അസം പൗരത്വ ബില്ല് തുടങ്ങിയ വിഷയങ്ങള് ഉന്നയിച്ചായിരുന്നു യു.എന് ഇന്ത്...\tRead more\nമസൂദ് അസറിനെ കരിമ്പട്ടികയില് ഉള്‍പ്പെടുത്താനുള്ള ശ്രമവുമായി അമേരിക്ക; പ്രമേയം പാസായാല് മസുദ് അസറിന്റെ സ്വത്തുക്കള് കണ്ടുകെട്ടും\nയു.എന്: ജെയ്ഷെ മുഹമ്മദ് തലവന് മസൂദ് അസറിനെ കരിമ്പട്ടികയില് ഉള്‍പ്പെടുത്താനുള്ള ശ്രമവുമായി അമേരിക്ക. 15 അംഗങ്ങളുള്ള യു.എന് രക്ഷാസമിതിയില് പ്രമേയം അംഗികരിക്കപ്പെട്ടാല് മസുദ് ആസറിന്റെ സ്വ...\tRead more


വിവാഹവാഗ്ദാനം നല്‍കി സ്കൂൾ വിദ്യാര്‍ഥിയെ പീഡിപ്പിച്ച് ഗർഭിണിയാക്കി; 56 കാരൻ അറസ്റ്റിൽ | elderly man arrested for rapingaminor girl – News18 Malayalam\nവിവാഹവാഗ്ദാനം നല്‍കി സ്കൂൾ വിദ്യാര്‍ഥിയെ പീഡിപ്പിച്ച് ഗർഭിണിയാക്കി; 56 കാരൻ അറസ്റ്റിൽ\nപോക്സോ വകുപ്പ് പ്രകാരമാണ് അറസ്റ്റ്.\nLast Updated : June 26, 2020, 18:04 IST\nചെന്നൈ: തമിഴ്നാട്ടിലെ ലക്കാപുരത്താണ് സംഭവം. പെൺകുട്ടിയുടെ അയൽവാസിയായമധ്യവയസ്കനാണ് പിടിയിലായത്. ഒരു ഡൈ ഫാക്ടറി ജീവനക്കാരനായ ഇയാൾ പതിനാറുകാരിയായ പെൺകുട്ടിയെ വിവാഹം ചെയ്യാമെന്ന് വാഗ്ദാനം നൽകിയിരുന്നു. വ്യാജവിവാഹ വാഗ്ദാനം നൽകി കഴിഞ്ഞ കുറച്ചു നാളായി ഇയാൾ പെൺകുട്ടിയെ തുടർച്ചയായി പീഡിപ്പിച്ച് വരികയായിരുന്നു.\nകുട്ടി ഗർഭിണിയായതോടെയാണ് സംഭവം പുറത്തറിയുന്നത്. ദേഹാസ്വാസ്ഥ്യം അനുഭവപ്പെട്ട പെൺകുട്ടിയെ ആശുപത്രിയിൽ പ്രവേശിപ്പിച്ചിരുന്നു. ഇവിടെ നടത്തിയ പരിശോധനയിൽ ഗർഭിണിയാണെന്ന് തെളിഞ്ഞതോടെ പീഡന കഥ പുറത്താവുകയായിരുന്നു. പെൺകുട്ടിയിൽ നിന്ന് വിവരങ്ങൾ ചോദിച്ചറിഞ്ഞ മാതാപിതാക്കൾ അയൽവാസിക്കെതിരെ പരാതിയുമായി പൊലീസിനെ സമീപിച്ചു.\nകഴിഞ്ഞ ദിവസം രാത്രിയോടെ ഇയാളെ അറസ്റ്റ് ചെയ്യുകയും ചെയ്തു. പോക്സോ വകുപ്പ് പ്രകാരമാണ് അറസ്റ്റ്.\n16 Year-Old Allegedly Rapedrape minor girls


ദിലീപിന് ഒരു അബദ്ധം പറ്റി എന്ന് പറഞ്ഞ നടൻ സിദ്ദിഖിനെ ചോദ്യം ചെയ്തു - Pathram Online\nനടിയെ ആക്രമിച്ച കേസിൽ നടൻ സിദ്ദിഖിനെ ക്രൈം ബ്രാ‍ഞ്ച് ചോദ്യം ചെയ്തു. കേസിൽ ഒന്നാം പ്രതി പൾസർ സുനിയുടെ കത്തുമായി ബന്ധപ്പെട്ടായിരുന്നു ചോദ്യം ചെയ്യൽ. പൾസർ സുനിയെന്ന സുനിൽകുമാർ ദിലീപിന് നൽകാനെന്ന പേരിൽ നൽകിയ കത്തിനെക്കുറിച്ചാണ് സിദ്ദിഖിൻറെ മൊഴിയെടുത്തത്.\nദിലീപിന് ഒരു അബദ്ധം പറ്റിയതാണെന്നും, പക്ഷേ എന്നും കൂടെ നിൽക്കുമെന്നും സിദ്ദിഖ് ഒരു ഓൺലൈൻ മാധ്യമത്തിന് അഭിമുഖം നൽകിയപ്പോൾ പറഞ്ഞിരുന്നു. ഇതിൽ വ്യക്തത വരുത്താൻ കൂടിയായിരുന്നു ചോദ്യം ചെയ്യൽ. ആലുവ അൻവർ ആശുപത്രി ഉടമ ഡോ. ഹൈദരാലിയെയും ചോദ്യം ചെയ്തു. പ്രോസിക്യൂഷൻ സാക്ഷിയായ ഹൈദരലി വിചാരണഘട്ടത്തിൽ കൂറുമാറിയിരുന്നു.\nദിലീപിന്റെ സഹോദരീഭർത്താവ് സുരാജ് സിദ്ദിഖിനെ മൊഴി മാറ്റാൻ പ്രേരിപ്പിക്കുന്ന ഓഡിയോ പുറത്ത് വന്നിരുന്നു. ദിലീപും സിദ്ദിഖുമായി ബന്ധപ്പെട്ട കാര്യങ്ങൾ പൾസർ സുനിയുടേതെന്ന് പറയുന്ന കത്തിലുണ്ടായിരുന്നു. എന്ത് സാഹചര്യത്തിലാണ് ദിലീപിന് ഒരബദ്ധം പറ്റിയെന്ന് നടൻറെ അടുത്ത സുഹൃത്ത് കൂടിയായ സിദ്ദിഖ് പറഞ്ഞത് എന്നും ക്രൈംബ്രാഞ്ച് ചോദിച്ചു.\nനേരത്തേ തൃക്കാക്കര ഉപതിരഞ്ഞെടുപ്പ് ദിവസം ‘ആക്രമിക്കപ്പെട്ട നടി തിരഞ്ഞെടുപ്പിൽ മത്സരിക്കുന്നുണ്ടോ’, എന്ന് ചോദിച്ച് സിദ്ദിഖ് പരിഹസിച്ചത് വലിയ വിവാദമായിരുന്നു.\nജാമ്യം അനുവദിച്ചത് അന്വേഷണ ഉദ്യോഗസ്ഥര്‍ക്ക് വെല്ലുവിളി- ബാലചന്ദ്രകുമാര്


നിര്‍ണായക നീക്കവുമായി അന്വേഷണ സംഘം: ഉടന് കുറ്റപത്രം സമര്‍പ്പിച്ച് ദിലീപിനെ അകത്തുതന്നെ കിടത്തും: വിചാരണ തുടങ്ങാന് വൈകിയാല് വര്‍ഷങ്ങളോളം അഴിക്കുള്ളില്? - ഇ വാർത്ത | evartha\nനിര്‍ണായക നീക്കവുമായി അന്വേഷണ സംഘം: ഉടന് കുറ്റപത്രം സമര്‍പ്പിച്ച് ദിലീപിനെ അകത്തുതന്നെ കിടത്തും: വിചാരണ തുടങ്ങാന് വൈകിയാല് വര്‍ഷങ്ങളോളം അഴിക്കുള്ളില്?\nകൊച്ചി: നടിയെ ആക്രമിച്ച കേസില് ദിലീപിനെതിരെയുള്ള അന്വേഷണം പൂര്‍ത്തിയാകുന്നതായി സൂചന. ദിലീപ് അറസ്റ്റിലായി 90 ദിവസം തികയുന്ന ഒക്ടോബര് പത്തിനുമുമ്പ് കുറ്റപത്രം സമര്‍പ്പിക്കാനൊരുങ്ങുകയാണ് അന്വേഷണ സംഘം. ഈ സമയ പരിധിയില് കുറ്റപത്രം സമര്‍പ്പിക്കാനായില്ലെങ്കില് ദിലീപിന് സ്വാഭാവിക ജാമ്യം കിട്ടുമെന്നിരിക്കെയാണ് അതിനു മുമ്പായി കുറ്റപത്രം സമര്‍പ്പിക്കാന് പേലീസ് ശ്രമിക്കുന്നത്.\nഅങ്ങനെയായാല് ചട്ടപ്രകാരം ജാമ്യം പ്രതീക്ഷിക്കാനേ കഴിയില്ല. അതായത് ഇത്തരം സന്ദര്‍ഭങ്ങളില് കേസിന്റെ വിചാരണ തുടങ്ങി പൂര്‍ത്തിയാകുന്നതുവരെ ദിലീപിന് ജയിലില് റിമാന്റ് തടവുകാരനായി ജയിലില് കഴിയേണ്ടി വരും. അതാണു നിയമത്തിലെ കഠിന വ്യവസ്ഥ.\nകുറ്റപത്രം സമര്‍പ്പിച്ചാലും വിചാരണ ഉടനെ തുടങ്ങാനുള്ള പരിഗണനയൊന്നും ദിലീപിനു കിട്ടിയേക്കില്ല എന്നാണ് റിപ്പോര്‍ട്ടുകള്. മുന്‍കാലങ്ങലളിലേതു പോലെയാണെങ്കില് നാലോ അഞ്ചോ വര്‍ഷം കഴിയേണ്ടി വരും. ഇപ്പോഴത്തെ സാഹചര്യത്തില് അത്രയും വേണ്ടി വരില്ല.\nഎങ്കിലും 25 വര്‍ഷം കഴിഞ്ഞിട്ടും അഭയ കേസിലും തൃശൂര് മുന്ന കേസിലും വിചാരണ പോലും തുടങ്ങാത്ത സ്ഥിതിയാണ്. രണ്ടും കേരളത്തില് കോളിളക്കം സൃഷ്ടിച്ച കേസുകളാണ്. അതിനാല് ദിലീപിന്റെ സ്ഥിതി എന്താവുമെന്നത് കാത്തിരുന്നു തന്നെ കാണണം.\nഅതേസമയം കോടതി മുമ്പാകെ ശക്തമായ പുതിയ തെളിവുകള് ഹാജരാക്കി പ്രോസിക്യൂഷന് നിലപാട് എടുത്തതിന്റെ അടിസ്ഥാനത്തിലാണ് അങ്കമാലി മജിസ്‌ട്രേറ്റ് കോടതി ഇന്നലെ ദിലീപിന് ജാമ്യം നിഷേധിച്ചത്. സംഭവം നടന്ന ദിവസം ദിലീപ് നടി രമ്യാ നമ്പീശന്റെ വീട്ടിലേക്ക് വിളിച്ചിരുന്നതായി പോലീസ് കണ്ടെത്തിയിരുന്നു. മൊബൈലില് വിളിച്ചപ്പോള് സ്വിച്ചോഫ് ആയതിനാല് വീട്ടിലെ നമ്പറിലേക്കു വിളിച്ചുവെന്നാണ് പോലീസ് പറയുന്നത്.\nക്വട്ടേഷന് തന്നയാള് രാവിലെ പത്തുമണിക്കകം ആക്രമിക്കപ്പെട്ട നടിയെ വിളിക്കുമെന്ന് ആക്രമണസമയത്ത് സുനി നടിയോട് പറഞ്ഞിരുന്നു. ആക്രമിക്കപ്പെട്ട നടിയും രമ്യാനമ്പീശനും അടുത്ത സുഹൃത്തുക്കളാണ്. ഈ സാഹചര്യത്തില് ദിലീപിന്റെ വിളി അസ്വാഭാവികമാണെന്ന് പോലീസ് കരുതുന്നു.\nസംഭവം നടന്ന ദിവസം തനിക്ക് പനിയായിരുന്നു. അന്നേ ദിവസം വീട്ടില് വിശ്രമത്തിലായിരുന്നു. നടി ആക്രമിക്കപ്പെട്ട കാര്യം പിറ്റെ ദിവസം രാവിലെ നിര്‍മ്മാതാവ് ആന്റോ ആന്റണി വിളിച്ചപ്പോഴാണ് അറിഞ്ഞതെന്നായിരുന്നു ദിലീപ് പറഞ്ഞിരുന്നത്. എന്നാല് പനി കാരണം വിശ്രമിക്കുന്ന ആളാണോ പാതിരാത്രി വരെ പലരുമായും ഫോണില് സംസാരിച്ചതെന്ന കാര്യവും ദിലീപിനെതിരെയുള്ള സംശയങ്ങള് ശക്തിപ്പെടുത്തുന്നു.\nഅതേസമയം നാദിര്‍ഷ ചില കാര്യങ്ങള് മറച്ചുവയ്ക്കുന്നതായും പോലീസിന് സംശയമുണ്ട്. പല സാക്ഷിമൊഴികളില് നിന്ന് സ്ഥിരീകരിച്ച വിവരങ്ങള് നാദിര്‍ഷ അറിയില്ലെന്ന് പറയുന്നതായാണ് സൂചന. ‘കട്ടപ്പനയിലെ ഋത്വിക് റോഷന്’ എന്ന ചിത്രത്തിന്റെ തൊടുപുഴയിലെ ലൊക്കേഷനില് സുനിയെത്തി 25,000 രൂപ നാദിര്‍ഷയുടെ കൈയില്‍നിന്ന് കൈപ്പറ്റിയെന്ന വിവരമാണ് ഇതിലൊന്ന്.\nഇത് പോലീസ് സ്ഥിരീകരിച്ചതാണ്. രണ്ടുതവണയായി 18 മണിക്കൂറോളം ചോദ്യംചെയ്തിട്ടും നാദിര്‍ഷ വേണ്ടത്ര സഹകരിക്കുന്നില്ലെന്ന് പോലീസ് കുറ്റപ്പെടുത്തുന്നുണ്ട്. നാദിര്‍ഷയുടെ ഫോണിലേക്ക് ചിലര് വിളിച്ചെന്ന് ദിലീപുതന്നെ ചൂണ്ടിക്കാട്ടിയിരുന്നു. ഇതുസംബന്ധിച്ച് രണ്ടുപേരുടെയും മൊഴികളില് പൊരുത്തക്കേടുകളുണ്ട്. ഓരോതവണ ജാമ്യാപേക്ഷ വരുമ്പോഴും പുതിയ വിവരങ്ങള് ഉള്‍പ്പെടുത്തുന്ന മറുവാദങ്ങള് സമര്‍പ്പിക്കുന്ന രീതിയാണ് പോലീസ് ഇതുവരെ സ്വീകരിച്ചത്.\nനടി ആക്രമിക്കപ്പെട്ടതിനുശേഷം ദിലീപ് നല്‍കിയ ഒരു അഭിമുഖത്തിലെ പല വിവരങ്ങളും അന്വേഷണത്തിന് സഹായമായിട്ടുണ്ട്. ആദ്യഘട്ടത്തില് അന്വേഷണോദ്യോഗസ്ഥരെ കുറ്റപ്പെടുത്താതിരുന്ന ദിലീപ്, പ്രതിയായതിനുശേഷം നേരേ വിപരീതമായി സംസാരിച്ചുവെന്നും പോലീസ് വിലയിരുത്തുന്നു.


Franchise titles don’t guarantee international success says Gavaskar: ഐപിഎല് അല്ല അന്താരാഷ്ട്ര ക്രിക്കറ്റ്; രോഹിതിന് മുന്നറിയിപ്പുമായി ഗവാസ്കര് | Indian Express Malayalam\nfranchise titles dont guarantee international success says gavaskar\nഅന്താരാഷ്ട്ര ക്രിക്കറ്റില് നേരിടാന് സാധ്യതയുള്ള വെല്ലുവിളികളെ പറ്റി ഓര്‍മിപ്പിക്കുകയാണ് ഗവാസ്കര്\nNovember 10, 2021 5:30:29 pm\nന്യൂഡല്‍ഹി: രോഹിത് ശര്‍മ ഇന്ത്യന് നായകന്റെ കുപ്പായം അണിയാന് യോഗ്യനാണെന്ന കാര്യത്തില് ഇതിഹാസ താരം സുനില് ഗവാസ്കറിന് തര്‍ക്കമൊന്നുമില്ല. എന്നാല് അന്താരാഷ്ട്ര ക്രിക്കറ്റില് നേരിടാന് സാധ്യതയുള്ള വെല്ലുവിളികളെ പറ്റി ഓര്‍മിപ്പിക്കുകയാണ് ഗവാസ്കര്. വരാനിരിക്കുന്ന ന്യൂസിലന്‍ഡ് പരമ്പരയില് രോഹിതിനെ നായകനായി ബിസിസിഐ ഔദ്യോഗികമായി നിയമിച്ചു കഴിഞ്ഞു. വിരാട് കോഹ്ലി, ജസ്പ്രിത് ബുംറ എന്നിങ്ങനെ ഒരുപിടി മുതിര്‍ന്ന താരങ്ങള്‍ക്ക് വിശ്രമവും നല്‍കി.\nവൈറ്റ് ബോള് ക്രിക്കറ്റില് വിരാട് കോഹ്ലിയുടെ ഉപനായകനായി പ്രവര്‍ത്തിച്ച രോഹിത് തന്നെയായിരിക്കും അടുത്ത നായകനെന്ന് ആര്‍ക്കും സംശയമില്ലായിരുന്നു. ലോകത്തിലെ തന്നെ ഏറ്റവും മികച്ച ഓപ്പണര്‍മാരില് ഒരാളായ രോഹിതിന്റെ പക്കല് നായകനെന്ന നിലയില് ആരെയും മോഹിപ്പിക്കുന്ന റെക്കോര്‍ഡുകളുമുണ്ട്. അഞ്ച് തവണ ഐപിഎല് കിരീടം, നിധാസ് ട്രോഫി, ഏഷ്യ കപ്പ് എന്നിങ്ങനെ നീളുന്നു രോഹിതിന്റെ നേട്ടങ്ങള്.\n“രോഹിത് അഞ്ച് ഐപിഎല് കിരീടങ്ങള് നേടിയിട്ടുണ്ട് എന്നത് എനിക്കറിയാം. പക്ഷെ അന്താരാഷ്ട്ര തലത്തില് ടീമിനെ നയിക്കുക എന്നത് വ്യത്യസ്തമായ ഒന്നാണ്. ഒരു നല്ല ഫസ്റ്റ് ക്ലാസ് ക്രിക്കറ്റര് മികച്ച അന്താരാഷ്ട്ര കളിക്കാരന് ആവണം എന്നില്ല. ഇത് നായകന്മാര്‍ക്കും ബാധകമായ ഒന്നാണ്. ഫ്രാഞ്ചൈസികള്‍ക്കായി എത്ര കിരീടങ്ങള് നേടിയാലും അന്താരാഷ്ട്ര തലത്തില് വിജയം കൈവരിക്കണമെന്നില്ല,” ഇന്ത്യ ടുഡെയ്ക്ക് നല്‍കിയ അഭിമുഖത്തില് ഗവാസ്കര് വ്യക്തമാക്കി.\nനിലവില് ഉപനായകനായി തിരഞ്ഞെടുക്കപ്പെട്ട കെ.എല്. രാഹുല് ഭാവിയില് ഇന്ത്യയെ നയിച്ചേക്കുമെന്നും ഗവാസ്കര് പറഞ്ഞു. “ഭാവി നായകനായാണ് രാഹുലിനെ സെലക്ടര്‍മാര് കണ്ടിരിക്കുന്നത്. ഐപിഎല്ലില് രാഹുല് പഞ്ചാബിനെ നയിക്കുന്നു. ഇതിനെല്ലാം ഉപരിയായി രാഹുല് മൂന്ന് ഫോര്‍മാറ്റുകളിലും ഇന്ത്യക്കായി കളിക്കുന്നുണ്ട്. ഇതായിരിക്കാം ഉപനായകനെന്ന നിലയില് രാഹുലിനെ ടീമില് ഉള്‍പ്പെടുത്താനുള്ള പ്രധാന കാരണം,” ഗവാസ്കര് ചൂണ്ടിക്കാണിച്ചു.\nWeb Title: Franchise titles dont guarantee international success says gavaskar